শত তত: চাস রত তে ভ একত হত সাসে নেহাত) 

তু ২ ষ্ঠ 
৬, ৮২২১১১-১, 
্ ই ২ বি ২. ৬ ৯৯ 
ভিজ সস ১ তব 
দিছি ৬ ৯২২২ 
থ উই 


।॥ 

এই বইয়ের লেখক 


ইংরেজী সাহিত্যের দিক্পাল লেখকদের ভিতর চার্লস ডিকেন্স 
একজন । প্রায় দেড়শো বছর আগে তার জন্ম হয়। 

ছেলেবেলায় বড় কষ্টে মানুষ হয়েছিলেন তিনি । পেটের জ্বালায় পথে 
পথে ঘুরতে হ'ভ। পরিচিতের কাছে পেতেন শুধু অবহেলা, অপরিচিতের 
কাছে অপমান। সেদিনকার সে দৈন্যের স্বাল৷ সারাজীবন তিনি ভুলতে 
পারেন নি। তার নানা বিখ্যাত বইয়ের শিশু ও কিশোর চরিত্রের 
ভিতর দিয়ে সেই জ্বালাই ফুটে বেরিয়েছে নানান ভাবে। 

লেখক হিসাবে তার প্রথম খ্যাতিলাভ হয় পক্রসমাম কেরল” প্রকাশিত 
হবার পরে। বইখানি এখনও এত জনপ্রিয় যে কিছুদিন আগে এক 
মাফিন ধনকুবের দু'লক্ষ টাকারও বেশী দাম দিয়ে তার পাগুলিপিখানি 
কিনে নিয়েছেন । 

গত শতাব্দীর ইংরেজ লেখকদের ভিতর ডিকেন্স-এর আসন অতি 
উচ্চে! এ টেল অব ট্যু সিটীজ, পিকউইক পেপার্স, অলিভার টুইট, 
ডেভিড কপারফিল্ট-ভীর এ সব বই সারা প্রথিবীতে সমাদর লাভ 
করেছে। প্রশ্র হ'তে পারে-কোন্‌ বিশেষ গুণে -ডিকেন্স-এর লেখা 
লোকের এত ভাল লাগে? সে-প্রশ্নের উত্তর হবে এই-দলিত 
নিগীড়িতের উপর গভীর সমবেদনার জন্যই তার লেখা হৃদয় স্পর্শ করে 
পাঠকের। যখন যে-বই তিনি লিখেছেন, তারই ভিতর এ একটা 
জিনিস সর্বদাই জোরালো হয়ে দেখা দিয়েছে__দুর্বলের উপর প্রবলের 
অত্যাচার-_-শিশুর উপর বয়স্কের, বা গরিবের উপর ধনীর বা প্রজার 
উপর রাজার । এমনভাবে তিনি প্রাণের দূরদ ঢেলে দিয়েছেন দলিত 
দুর্বলের উপরে যে তারই গুণে তার রচনা হয়েছে কালজয়ী । 

বে শ্রমশীলতা আর অধ্যবসায় ডিকেন্সকে সাফল্যের পথে নিয়ে 
গিয়েছিল, তা সকল দেশের সর্ব কালের কিশোরগণের অনুকরণীয় । 


গিরি 


ন৬ .কখলিই 'ছোলেকে চ% কবে থাকত বলেন আর বাগ 


“শী এ এ । রর 45১8 খ 
রর রি এলি পাবি সকল গলি 








লগুন রাজধানীর একটা বনেদী পাড়া । নাম তার সোনালী চক ব! 
গোলডেন স্কোয়ার । 

তাঁরই একটা বড় বাড়ির মালিক রাল্ফ নিকল্বি। ছুই একটি 
ঝি-চাকর নিয়ে বাড়িতে তিনি একাই থাকেন। 

এক থাক ছাড়া উপায় নেই, কারণ সংসারে একান্তই এক তিনি। 

কী যে তিনি করেন, তা বাইরে থেকে বোঝবার কোন উপায় নেই। 
ব্যবসা, না চাকরি? মোটেই না! তবে ওকালতি, ডাক্তারি কিংবা 
এরকম কিছু ? তাও তো কই মনে হয় না। 

তবু একটা-কিছু যে করেন ভদ্রলোক, তাতে ভুল নেই। কারণ, 
বাইরের দিকের একটা ঘরের দেওয়ালে পিতলের টং বসানো আছে, 
_-তাতে লেখা অফিস'। আর সেই ঘরের সমুখে বারান্দার ওমাথায় 
ডেস্ক সমুখে নিয়ে টুলে বসে থাকে একটি অন্তত চেহারার মানুষ, সে 
এই অফিসের কেরানী | নাম তার নিউম্যান নগস। 

আধাবয়সী মানুষটি, লম্বাটে একহারা চেহারা, যুখখান। বিশ্রী, লাল 
টুকটুকে একটি নাক আর গোল ভ্যাবডেবে ছুটি চোখ । সেই: ছুটি 
চোখের একটি আবার পাথরের মত অনড়, মনে যখন যে ভাবই ফুটুক, 

তার একটুও ছায়া সে চোখে ফোটে না, সে চোখের চাউনি দেখলে ভরয় 
করে। ্‌ 

অতি পুরানো জামা-কাপড় তার পরনে, গায়ের আন্দাজে ছোট 
মাপের । বোতাম নেই বললেই হয়, কী করে যে গায়ে দাড়ায় ওগুলো, 
সে এক অবাক্‌ কাণ্ড। 

লম্বা লম্বা কয়েকখানা খাতা সব সময়ই থাকে নিউম্যানের ডেস্কের 
ওপরে, কিন্তু তাতে লিখতে তাকে কদাচিংই দেখা যায়। বসে থাকে 
চুপচাপ চোখ পাকিয়ে, আর ঘন ঘন আঙুল মটকায়। একটা ছুটো 
নয়, পর পর ছৃহাতের দশটা আঙ্লই মটকে যায়। শব্দ হয় যেন 
পটাপট মেসিনগানের গুলি ছুটছে । পথ চলতে চলতে পথের লোক 
চমকে ওঠে সে পটপ্টি শুনে । 

যেমন মনিব, তেমনি কেরানী। নিউম্যানেরও একার সংসার। 
তিনকুলে তার কেউ নেই। 

কেউ নেই, কিন্তু পয়সাকড়ি একদিন ছিল । তখন রাল্ফ তার মনিব 
ছিলেন না, ছিলেন বন্ধু 

পয়সাকড়িগুলে। যেন কোন্‌ ম্যাজিকে নিউম্যানের পকেট থেকে 
আস্তে আস্তে রালফের পকেটে ঢুকে গেল। তখন একদিন নিউম্যান 
এসে রাল্‌ফের কাছে বলল--“কিছু ধার দাও ।” 

রাল্ফ উত্তর দিলেন_-“ধার ততদিন দিয়েছি, যতদিন স্ুদে-আসলে 
ধারের টাকা উসুল হওয়ার আশা ছিল। এখন সে আশা আর নেই। 
কাজেই ধার আর দিতে পারি না। তবে তুমি খেতে পাচ্ছ না, চাকরি 
দিতে পারি একটা । ভাল-মন্দ বিচার না করে আমার হুকুম তামিল 
করবে, এই যদি স্বীকার কর-_আমার কেরানীগিরিতে বহাল হয়ে যেতে 
পার। ছুঃবেলা ছু'মুঠে। জুটে যাবে কোনমতে ৮ 

সেই থেকে বন্ধু নিউম্যান হয়ে গেল বান্দ। নিউম্যান। উঠতে বসতে 
রাল্ফের ধমকানি। পায়ে হেঁটে সারা শহর ছুটোছুটি। একে ডেকে 
আনা, তাকে খবর পৌছানো! সব-কিছুর বদলে ছু'বেলা ছু'মুঠো ! 
আর কিছু নয়। 
২ নিকোলাম নিকল্বি 


নী ও 

সেদিন সকাল বেলাতেই একটা মিটিংয়ে যেতে হয়েছিল রাল্ককে। 
ফিরে এসে ঘরে বূসতেই নিউম্যান এনে দিল একখানা চিঠি, তার উপরে 
কালো বর্ডার। 

“কালো বর্ডারের চিঠি ?” একবার তাকিয়ে দেখেই রাল্ফ বলে 
ওঠেন-_-“ভাইটা যদি মরে গিয়ে থাকে, আমি মোটেই আশ্চর্য হব না।” 

“না না, আশ্চর্য কেন হবে |” এ উক্তি নিউম্যানের | 

রালফ চটে ওঠেন-__“এ কথা বললে কেন ?” 

“এমনি 1” উদ্দাপীন ভাবেই নিউম্যান বলে_ “তুমি তো! কিছুতেই 
এাশ্চধ হও না কিনা 1৮. 

একবার রাগতভাবে ওর দ্রিকে তাকিয়ে খামখানা ছি'ড়ে ফেলেন 
রাল্ক। 

“য1 ভেবেছি, তাই। ভাইসাহেব মারাই গিয়েছেন দেখছি । আর 
মারা গিয়েছেন মবলগ দেনা রেখে, যা শোধ করবার জন্য ভাইবৌকে 
বাড়ি ঘর খামার সব বেচে দিতে হয়েছে । দিয়ে, দেনাশোধের পর 
হাতে যা ছু'চার পয়সা ছিল, তা পথ-খরচায় খতম করে দিয়ে বুদ্ধিমতা 
ভাইবৌটি আমার, ছেলে-মেয়ে ছুটিকে নিয়ে লগ্নে এসে হাজির 
হয়েছেন। কী চমৎকার! বাঃ! বুঝেছ হে নিউম্যান? তিন তিনটি 
মনিহ্যি, কানাকড়িটি পকেটে নেই, হাজির হলেন এসে লগ্ন শহরে 
যেখানে নিশ্বাস নেবার হাওয়াটুকুও পয়সা দিয়ে না কিনলে পাওয়া যায় 
না। কীরকম আজগবি বুদ্ধি দেখেছ ?” 

বুদ্ধিটা আজগবি কিনা, সে প্রশ্নে না ঢুকে নিউম্যান বলল-_ 
“ছেলেমেয়ে ছুটি বুঝি ?” 

মাথ! নাড়লেন রাল্ফ । 

“ছুটিই বেঁচে বুঝি ?” 

রাল্‌ফ রেগে উঠলেন-_-তুমি একটা আকাট মুখ্য । শুনছ ছুটি 
ছেলেমেয়েকে নিয়ে তাদের মা আচ্ছা এ কীরকম যুক্তির কথা বল 
দেখি নিউম্যান, আমি ওদের সাহায্য করব- এরকম প্রত্যাশা ওরা করে 
কেন ?? 

“খুবই আজগবি প্রত্যাশা, তাতে সন্দেহ কি ?” বলে নিউম্যান। 

সেদিকে কান না দিয়ে রাল্ফ বলতেই থাকেন- “কী সম্বন্ধ আমার 
সঙ্গে ওদের? আমার ছোটভাইয়ের স্ত্রী, ছোটভাইয়ের ছেলে, ছোট- 
ভাইয়ের মেয়ে। আমার কী? কেউনা। ছোটভাই নিজেই আমার 
কেউ ছিল না, এই প্রায় পঞ্চাশ বছর ধরে । আমি লগ্ুনে চলে এসেছি 
বাবা বেঁচে থাকতেই । সে প্রায় পঞ্চাশ বছরই হতে চলল বইকি ! এর 
মব্যে ভাইয়ের কথা ভাবিনি । তার সঙ্গে সম্বন্ধ রাখিনি । বাব! মর'র 
পরে একবার ছাড়! তার সঙ্গে চোখোচোখিও হয়নি । আর আঁজ কিন, 
সেই ভাই পটল তুলেছে বলে তারই সম্পর্কের তিন তিনটে মনিষ্যি আশা 
করছে কিনা--” 

এ আশা যে কতবড় আজগবি আশ। তাই বোঝাবাঁর জন্যেই বুঝি 
রালফ নাকটা সিকেয় তুলে ঠোঁটট। বাঁকিয়ে, একট। অপরিসীম ঘ্বণার 
ভাঁব ফুটিয়ে তুললেন নিজের চোখে-মুখে । তারপর টুপিট! তুলে নিয়ে 
বেরিয়ে গেলেন, এ বেয়াকেল লোক তিনটাকে আকেল দেওয়ার জন্যে । 
রাল্ক নিকল বির কাছে সাহায্য চাইতে এসেছ ? ছেলের হাতের মোয়! 
আর কি! 

_. প্রায় পধ্চাশ বন্ধর ভাইয়ের সঙ্গে সম্পর্ক নেই, ভাইয়ের ভাঁবন৷ 
একবারও ভাবেননি রাল্ফ। আজ ভাবিয়ে দিল ভাইটা, মরে গিয়ে 
ভাবিয়ে দিল। 

পথ চলতে চলতে ভাইয়ের কথা না! ভেবে পারেন না। নিকোলাস 
তার ছোটভাই । ছেলেটি ছিল ভারী মিষ্টি। রাঁল্ফের মত কাটখোটা 
হিসেবী নয়। রাল্ফ ভালবাসতেন ওকে । একসঙ্গে স্কুলে যেতেন, 
একসঙ্গে স্কুল থেকে ফিরতেন। অবশ্য নিকোলাস স্কুলে যেত পড়তে, 

রাঁল্ফ যেতেন দাদনের ব্যবসা করতে । সেই নেহাত ছেলেবেল! থেকেই 
দাদনের কাঁরবারে হাত পাকিয়েছেন রাল্ফ। তখন আর কিসের 
লেনদেন করবেন ? ছু" এক পেনী তো সম্বল, জঙখাবারের পয়সা থেকে 
বাগনো। সেই ছুই এক পেনীই স্থদে খাটাতেন রাল্ফ। তা ছাড় ধর 
একট] ন্নেট-পেনসিল বা একটা মারবেল। চাইলেই ছেলেরা পেত 
রাল্‌্ফের কাছে, কিন্তু শোধ দিতে হত সুদ সমেত। স্থুদের হিসেব ছিল 
সোজ।। এক পেনী নিলে ছু'পেনী দিতে হবে। একটা মারবেল নিলে 
ছুটে মারাবল। এক হপ্তার জন্যেও য! সুদ, এক দিনের জন্যেও তাই-_ 
সোৌজ। হিলেব। 


বাপ বেঁচে থাকতেই রাল্ফ।লগুনে চলে এলেন। তখন চৌঁদা- 
পনেরোর বেশী বয়স নয় তার। ইস্কুলের তেজারতি কাঁরবারে যা 
জনিয়েছিলেন, তাই নিয়ে চলে এলেন রাজধানীতে ভাগ্য ফেরাবার 
জন্যে । ভালই করলেন। পাড়ার্গায়ে পড়ে থাকলে তাঁর প্রতিভাটাই 
মাঠে মারা যেত। 

লগুনে থাকতে থাকতেই খবর পেলেন, বাবা মারা গিয়েছেন। 
আগেই তিনি বাবাকে জানিয়ে দিয়েছিলেন, গ্রামের বাড়িতে গিয়ে 
বাম করা তার পোষাবে না। তাই বাবা বাড়িট। দিয়ে গিয়েছেন 
ছোটছেলেকে, আর নগদ টাকা যা কিছু তা রেখে গিয়েছেন বড় ছেলের 
জন্যে । একবার গ্রামে গিয়ে সেই তিন হাজার পাউণ্ড নিয়ে এলেন 
রাল্ক। সেই তার শেষ দেখা ছোটভাইয়ের সঙ্গে। তারপর তিনি আর 
গ্রামে যাননি । 

ছোটভাই সব দিক্‌ দিয়েই ছিল রাল্‌্ফের উলটো৷। স্কুলে সে 
পড়াশুনা করত মন দিরেই॥ পয়সাকড়ি নিয়ে মাথা ঘামাত না। বুঝতই 
ন1 পরুসার দাম । বড় যখন হল, বাপ যখন মার! গেলেন, বাঁড়িটার আর 
ক্ষেত-খামারের মালিক হয়ে চাষবাঁস নিয়েই জীবন কাটিয়ে দেবার মতলব 
করল। বিয়ে হয়ে গেল বখাসময়ে ; বরাত মন্দ বেচারাব্র, বৌ স্বামীর 
সংসারে এল কিছু নগদ টাক] নিয়ে। 

ভাম্থুর বড়মানুষ হয়ে উঠেছেন লগ্নে, গ্রামে বমেও নিকল্বি-গিন্নী 


নিকোলাস নিকল্বি ৫ 


শুনতে পান সেসব কথা । কিসে বড়মানুষ হলেন ?__না, ব্যবাতে। 
নিকলবি-গিনীর ঝোঁক হল, তিনিও বড়মানুষ হবেন। স্বামীকে জুলুম 
করে নামিয়ে দিলেন ব্যবসাতে | মূলধন তার নিজন্ব টাকাগুলি। স্বামী 
বেচারা ব্যবসা-বুদ্ধিতে একেবারে নিরেট, ছুই দিনেই দারুণ লোকসান 
দিয়ে ব্যবসা বন্ধ করতে বাধ্য হলেন। এত লোকসান গিয়েছিল যে 
দেনার দায়ে নিকল্বিদের বাড়িঘর ক্ষেত-খামারও বিক্রি হয়ে গেল। 

এই সর্বনাশের জের গড়াল আরও অনেক দূর। মনটা এমন ভেঙে 
গেল নিকোলাসের যে তিনি কঠিন অস্তুখে পড়ে গেলেন । এবং সেই 
অন্ুখেই একদিন তিনি পৃথিবী থেকে সরে পড়লেন সব হিসাবনিকাশ 
চুকিয়ে দিয়ে। 

ছেলেবেলায় দেখা দাদাটির সঙ্গে সকল সম্পর্কই চুকে গিয়েছে প্রায় 
পঞ্চাশ বছর আগে। তবু সরল নিকোলাসের মনে মনে একটা ধারণা 
ছিল যে যত দূরেই যাক, ভাই কখনও পর হতে পারে না, বিপদের খবর 

, পেলে সে এসে পাঁশে দাঁড়াবেই । তাই মরবার আগে স্ত্রীকে তিনি বলে 

গিয়েছিলেন_-“কোনরকমে আমার দাদার কাছে গিয়ে পড়, তাহলে 
আর তোমাদের কোন অন্ুুবিধে থাকবে না ।” 

তাই ছেলেমেয়ের হাত ধরে নিকল্বি-গিনি আঁজ লণ্ডনে এসে হাজির । 

বাড়িওয়ালী লা-ক্রিভির ধারণা তিনি ছবি আকতে পারেন, এহ্‌ং 
বেশ ভালই পারেন! লগ্তনের যাবতীয় শৌখিন লোক যে কেন 
নিজেদের ছবি আকবার জন্তে তারই কাছে আমে না, তা তিনি 
কোনমতেই ভেবে পান না । 

সেদিন বেলা প্রায় ছুপুর নাগাদ ভদ্রমহিলা নিজের দোতলার ঘরে 
বসে রংটং গুলছেন, এমন সময় রাল্ফ নিকল্বি এসে দেখা দিলেন 
সিঁড়ির মুখে! লা-ক্রিভি আশায় উৎফুল্ল হয়ে টঠলেন__এসেছে বুঝি 
খদ্দের একজন । মনের আগ্রহটা চেপে রেখে বাইরে খুবই উদ্রাীন ভাব 
দেখাবার চেষ্টা করতে লাগলেন তিনি । 

“কাকে চাই ?” 


“মিসেস-নিকল্বি। ডেভন্শায়ারে বাড়ি। আছেন তো! এখানে ?” 

“আছেন। আপনিই বুঝি তার সেই আত্ীয়? মানে, বাড়ি 
আমারই । মানে, বাড়ির মালিক নই, মূল ভাড়াটে । আমারই এরুটা 
ঘর এক হণ্তার জন্যে ভাড়া নিয়ে__- 

“ভাড়াট1 নগদ পেয়েছেন ?” হঠাৎ জিজ্ঞাস করেন রাল্ফ | 

থতমত খেয়ে লা-ক্রিভি বলেন--“তা পেয়েছি । আমি আগামই 
নিয়ে থাকি সবাইয়ের কাছে । তবে আপনি যদি তার আত্মীয় হন, আর 
আপনি যদি জামিন থাকেন-_-” | 

বাধা দিয়ে রাল্‌্ফ বলে ওঠেন-_“না না, কক্ষনো। না । জামিন আমি 
থাকব না। উলটে আমি আপনাকে সাবধান করে দিচ্ছি__-আগাম টাঁকা 
না পেয়ে আপনি ওদের একদিনও ঘর জুড়ে বসে থাকতে দেবেন না। 
দিলে আপনার টাকাই মারা যাবে, ভাড়া দেবার উপায় নেই ওদের । 
নিজের ভাল চান তো! এই হপ্তাটি কাবার হওয়ার সঙ্গে সঙ্গে ওদের 
বিদায় করবেন ” 

ততক্ষণে এক দাসী এসে দাঁড়িয়েছে বাল্ফকে তেতলায় নিয়ে 
যাওয়ার জন্যে । নিকল্বি-গিন্নী তেতলাতেই আছেন। 

কালে। পোশাক পরা এক মহিলা, ব্ছর চল্লিশ বয়স। আর 
ছুটি ছেলেমেয়ে, ছেলেটি বছর উনিশ-কুড়ি, মেয়েটি বছর সতেরো- 
আঠারো | ছুটিরই ভারি সুন্দর চেহারা। কালো রঙের শোকের 
পোশাকের ভিতর থেকে তাদের রূপ যেন আরও ফুটে বেরুচ্ছে । 

মহিলাটির যেন উঠে এসে অতিথিকে স্বাগত জানাবারও শক্তি 
নেই। তিনি মেয়ের গায়ে ভর দিয়ে জবুথবু হয়ে দাড়িয়ে রইলেন! 
রাল্ফকে অভ্যর্থনা! করল ছেলেটিই। এগিয়ে এসে বলল--“আসম্মন 
জেঠামশাই !” 

রালফ, যেন বুনো শুয়োরের মত ঘোতিঘেণত করে উঠলেন-_“তুমিই 
আমাব ভাইপো নিকোলাস বুঝি ?” 

ভাই নিকোলাস নিজের ছেলেটির নামও নিকোলাস রেখেছেন, 
খবরটা জান। ছিল রাল্ফের। 

হ্যা, জেঠামশাই 1৮ 

মাথার টুপিটা নিকোলাসের হাঁতে দিয়ে রাল্ফ ভাইবৌ-এর দিকে 

ফিরলেন_-“তারপর, বৌমা, কেমন আছ? ছুঃখে ভেঙে পড়লে তো 
চলবে না। আমি কখনও কোন ছুঃখকে আমল দিই না।” 

চোখে রুমাল চেপে ধরে নিকল্বি-গিন্নী বললেন--“আমার যে 
সবনাশ হয়ে গেল।৮ » 

“আর কারও হয় না নাকি ?” ওভাঁরকোটের বোতাম খুলতে খুলতে 
রাল্ফ নেহাত ঠাণ্ডা স্ুরেই বললেন-_“মেয়েদেরও স্বামী মরে, পুরুষদের 


স্ত্রী মরে।” 
এরকম হৃদয়হীন কথাবার্তা ভাল লাগল না নিকোলাসের। সে 


রাল্ফের কথার পিঠেই বলে ফেলল-_“আর ভাইদেরও ভাই মরে ॥” 

রাল্ক রেগে গেলেন তার কথার সুর শুনে । চেয়ারে বসতে বসতে 
বললেন-_-“মরে খেঁকি কুকুরের বাঁচ্চারাও।” তারপর নিকোলাসের 
মাকেই জিজ্ঞাসা করলেন আবার--“ভাই মারা গেল কিসে ?” 

“ডাক্তাররা তো বলল হৃদয়টা ভেঙে যাওয়াতেই উনি মার! 
গিয়েছেন।” 

রাল্ফ নাক সিটকে, ভ্র কুঁচকে, ঠোট বীকিয়ে মুখখানার চেহারা 
অদ্ভুত করে তুললেন। তারপর বললেন-_-“মান্ুষের ঘাড় ভেঙে গেলে 
সে মরতে পারে। কিন্তু হৃদয় ভেঙে কেউ মরতে পারে, ত৷ বিশ্বাস 
করিনে ।” 

নিকোলাম শান্তভাবে বলল--“যাদের হৃদয় আছে, তাদের হৃদয় 
ভাঙতেও পারে, আর হৃদয় ভাঙলে তারা মর্তেও পারে। তবে ও জিনিস 
যাদের নেই-_-” 

নিকোলাসের এ ধরনের কথা আর বোধ হয় সইতে পারলেন না 
রাল্ফ ! ঘড়াং করে চেয়ারটা ঘুরিয়ে, কথার সুরে অপরিসীম ঘৃণা কুটিয়ে 
তুলে তিনি জিন্ঞানা করলেন_-“এই ছোড়াটার বয়স কত হল, শুনি ?” 

ওর মা উত্তর করলেন--“এই উনিশ ।৮ 

“উ-_নি-শ!” রাল্ফ যেন আকাশ থেকে পড়লেন--“তবু 
তুমি--যাকগে ! এইবার নিজের পেটটা কি করে চালাবে কিছু 
ভেবেছ ?? 


৮ নিকোলাস নিকল্বি 


“মায়ের উপর বোঝা হয়ে থাকব না, এট। নিশ্চয় জানবেন |” কথ। 
বলতে গিয়ে নিকোলাসের গলা যেন ধরে আসে । 

«মায়ের ভশড়ারে কী আছে যে তার উপরে বোঝা হয়ে থাকবে ?” 
আবার রাল্‌্ফের কথার ভিতরে সেই বিশ্রী ঘ্বণার স্থুর ফুটে ওঠে । 

“মায়ের ভাড়ারে কিছু নেই, তা জানি। আর এও জানি যে 
আপনার ভাড়ার থেকে কিছু পাওয়ার ভরসাঁও মায়ের নেই ৮ 

নিকল্বি-গিননী ঝগড়ার সুচনা দেখে ভয়ে ভয়ে বলে ওঠেন--পবাবা 
নিকোলাস নিজেদের অবস্থার কথা ভূলে যাসনি বাবা [৮ 

“চুপ কর দাঁদা, চুপ কর”_বলে ওঠে সুন্দরী মেয়েটি । 

।রাল্ফ তেতো সুরে টিপ্পনী কাটেন_- “গোড়াপত্তন তো ভালই হচ্ছে 
দেখছি |” 

এরপর কথা আর কারও মুখেই যোগায় না, মনের ভাব ফোটে 
ভাবে ভঙ্গীতে, ইশারায়। নিকল্বি-গিন্নী হাত নেড়ে কেবলই ছেলেকে 
চুপ করে থাকতে বলেন, আর রাল্ফ কেবলই আগুন চোখে তাকাতে 
থাকেন নিকোলাসের মাথা থেকে পা অবধি । নিকোলাসের চোখে-মুখে 
ভয়ের ছাপ একটুও নেই। নিষ্পাপ সরল তার প্রাণ, আর নির্ভীক তার 
চাঁউনি। 

গরম চাউনি দেখে ভয় পাওয়ার ছেলে এ নয় বুঝতে পেরে রাল্ফ 
শুধু নিজের মনে বলে উঠলেন--“ঠ্োড়া--” 

তারপরই ভাইবৌয়ের দিকে তাকিয়ে প্রশ্ন করলেন “এখন তাহলে 
এখানে কী মনে করে? পয়সা খরচ করে লগ্তনে এসে লাভট! কী 
হল ?” 

নিকল্বি-গিন্নী কাতর হয়ে বললেন-_-“আপনার ভাইও বলে 
গিয়েছিলেন, আমিও তাবলাম__ছেলেমেয়ে ছুটোর কিছু কাজ যদি 
আপনি জুটিয়ে দিতে পারেন__ওদের তো আর সহায়-সম্বল কেউ 
নেই 1” 

“কাজ? কী কাজ জানে ওরা? কী কাজ করতে পারবে? 

রাল্‌ফের এ প্রশ্নের উত্তরে নিকোলাস জানাল, স্কুলের পড়া শেষ 


নিকোলাস নিকল্বি ৯ 


পর্যন্ত সে পড়েছে। আঁর কেটও বলল, সে ফরামী ভাষাটি মোটামুটি 
শিখেছে, তা৷ ছাড়! সেলাইটেলাই, গান-বাঁজনা-টাঁজনা-_ 

“ছাই হবে ওতে! ঝি-চাকরানীর কাজটাজ যদি করতে রুচি থাকে 
তো যোগাড় করার চেষ্টা করতে পারি।” 

কেট কেঁদে ফেলল । তবু কাদতে কাদতেই বলল--“নিজের ব্যবস্থা 
নিজে করে নেবার জন্যে দরকার হলে আমি চাকরানীর কাজও করব।” 

“তুমি? তুমি কী করবে?” নিকোলামের দিকে তাকিয়ে রাল্ফ 
বললেন--“লম্বা লম্বা কথাতে অন্ন হবে না । খাটতে পারবে ? তাহলে 
একট" সন্ধান বাতলে দিই ।” 

নিকোলাস খুশী হয়ে উঠল--“খাটতেই চাই আমি। পারবও 
খাটতে । স্বাস্থ্য আমার খুব ভাল। কাজ পেলে প্রাণপণে পরিশ্রম 
করতে রাজী আছি আমি । আপনি যদি একটা কাজ আমাকে জুটিয়ে 
দেন-_আমি কেনা হয়ে থাকব আপনার কাছে ।” 

“আমল কথা হল ওইখানে | খাটা! চাই । খাটা চাই। খাটতে 
পারলেই বরাত খুলে যাবে । এই দেখ একট। স্থুযোগ ৷ ্মাজই এই 
বিজ্ঞাপনট1 চোখে পড়েছে আমার-_শোন।” এই বুল পকেট থেকে 
একটা কাগজের টুকরো বার করে রাল্ফ পড়তে লাগলেন__ 

“শিক্ষা- ইয়র্কশায়ারে গ্রেটা ব্রিজেৰ নিকটে ডাথবয়েজ গ্রামে 
ডাথবয়েজ হল্‌্। সেই হুল মিস্টার ওয়াকফোর্ড স্কুইয়ার্সের বিদ্যালয় । 
বালকদের আবাদিক বন্দোবস্ত অতি সুন্দর। তার! খেতে পায়, 
কাপড-চোপড় পায়, বই-খান্তা পায়, পকেট খরচা পায়। যা! কিছু 
দরকার হতে পারে, সবই পায়। জ্যান্ত এবং মুত সব ভাষা, গণিত, 
বানান, জ্যামিতি, জ্যোতিষ, ত্রিকোণমিতি, বীজগণিত, ভূগোল, কেল্লা 
গঠন, প্রাচীন সাহিত্য-__সবকিছু শেখানো হয় । বৎসরে মাত্র কুড়ি গিনি 
দিতে হবে একটি ছেলের জন্য । তার উপরে এক পয়সাও নয়। ছুটি 
নেই । খান অতুলনীয় । মিস্টার জ্কুইয়ার্প এখন লগ্ডনেই আছেন। স্তো- 
হিল পল্লীর সারাদেন-হেড হোটেলে রোজ একট। থেকে চারট' পর্যন্ত 
ভার দেখা পাবেন। 


১০ নিকোণাস নিকলব 


বিশেষ দ্রষ্টব্য--ভাল একজন সহকারা দরকার ! বাষিক বেতন পাঁচ 
পাউগ্ড। এম-এ বাঞ্ছনীয় ।” 

কাগজখানা ভাঁজ করে পকেটে রেখে দিয়ে রাল্ফ বললেন--“দেখ 
য্দি এই চাকরিটা পাও । পেলে বরাত খুলে গেল” 

“কিন্ত ও তে। এম-এ পাস নয়_” আপত্তি করেন নিকল্বি-গিনী। 

“সে জন্তে যাতে না আটকায়, তা আমি করতে পারব হয়ত।” 
আশ্বাস দেন রাল্ফ। . 

“কিন্ত মাইনে মোটে পাঁচ পাউগড এক বছরে? আর অতদূরে ?? 
কেট জোর গলায় আপত্তি করে। 

রাল্ফ মোটে কানেই তোলেন না মে আপন্তি-“আমি বলছিঃ এই 
চীঁকরিট। যদি ও পায়, তা হলে ওর বরাত খুলে ফাবে। আজ মাইনে কম 
আছে, তা ঠিক। একদিন তো বাড়তেও পারে! একদিন তো মালিকের 
অংশীদারও হতে পারে ও ! আর মালিকট। ধরো যদি দৈবাৎ মরেই যায়, 
তাহলে গোটা স্কুলটাই তো ওর হয়ে যেতে পারে! এখন পাঁচ পাউগ্ 
দেখে ঘাব্ড়ানোটা একদম বোকামি হবে ।” 

নিকল্বি-গিন্নী ছেলেকে বলেন--“তুই যে বলছিস না কিছু ?” 

নিকোলাস মাথা নীচু করে চুপচাপ বসে ছিল, মায়ের কথা শুনে মুখ 
তুলল, সম্বোধন করল জেঠাকেই-_ “ধরুন আমি যদি ওই কাঁজটা। নিষে 
ইয়র্কশায়ীরে চলেই যাই, আমার মায়ের আর বোনের কী হবে?” 
_ রাল্ফ ভরসা দেন_-“তুমি চলে গেলে ওদের ব্যবস্থা আমি করব! 
কেটকে এমন কিছু কাজ জুটিয়ে দেব যাতে ছু'জনের কোনরকমে চলে 
যাবে এখন। কিন্তু তুমি যদি একাজ না নাও, তা হলে তোমার জন্ন্য বা 
তোমার মা-বোনের জন্যে আমার আর করবার কিছু থাকবে না, তা 
আমি সাফ বলে দিচ্ছি ।” 

আশ! কুহকিনী। বছরে পাঁচ পাউণ্ডের চাকরির আশা পেয়েই 
নিকোলাস সোনার স্বপন দেখতে লাগল । কত রকমে কত উন্নতি হতে 
পারে ওখানে গেলে। হয়ত ডাথবয়েজ হলে কোন জমিদারের ছেলে 
পড়ছে। হয়ত তারই প্রাইভেট টিউটর হয়ে নিকোলাস তার বাড়িতে 


নিকোলাস নিকলবি টি 


চলে গেল। হয়ত সে সাবালক হয়ে নিকোলাসকেই করল তার 
ম্যানেজার। সঙ্গে সঙ্গে ছংখের দিন শেষ হয়ে গেল, মা-বোনকে নিয়ে 
আবার সে সুখের সংসার পাতল নতুন জায়গায়-__ 

সব আপত্তি সব সন্দেহ দূরে ছু'ড়ে ফেলে দিয়ে নিকোলাল জেঠার 
প্রস্তাবে রাজী হয়ে গেল। তক্ষুনি রওনা হয়ে পড়ল স্যারাসেন-হেড 
হোটেলে স্কুইয়ার্সের সঙ্গে দেখা করবার জন্তে। 

ওর চাকরির চেষ্টা করবার জন্যে রূল্ফ নিজেই চললেন ওর সঙ্গে । 
কেট আর তার ম1 ভক্তিতে গদগদ হয়ে উঠলেন রাল্ফের উপরে । না 
না, লোকট। মন্দ নয়। কথাবার্তা কাঠখোট্টার মত হলেও মনটা খাঁটা, 
আপনার জনের উপর দরদ আছে বিলক্ষণ। 


১২ নিকৌণ|ন নিকলবি 


রঃ ৬ 

স্রোহিল আসলে কোন বরকে ঢাকা পাহাড় নয় । লগুন শহরের 
মাঁঝখাঁনেই একটা ঘিঞ্সি পাড়া। ওর এক পাশে নিটগেটের জেল, 
তার সামনে বাঁরোগাস ফাসিকাঠ খাড়াই আছে। 

হোঁটেলটার সামনে সাইনবোর্ড রয়েছে! তাতে আকা! একটা হিংস্র 
দাঁড়িওয়ালা আরবের মাথা । তাই থেকে 'স্তারাসেন-হেড' নাম হয়েছে 
হোটেলের । 

এই হোটেলের সমুখ থেকেই হয়র্কশায়ার যাওয়ার ভাকগাড়ি 
ছাড়ে। ঘোড়ার গাড়িতে ডাক যায়, যাত্রীও যায়। আড়াই শো মাইল 
রাস্ত!, তার মাঝে মাঝে ঘোড়া বদল না করলে চলে না । কখনও কখনও 
কোঁচোয়ান সহিসও বদল হয়। রাস্তায় বন্দোবস্ত আছে ঘোড়া ও চালক 
বদলাবার। 

স্যাঁরাসেন-হেড থেকে এই ভাকগাড়ি ছাড়ে বলেই হোটেলটাতে 
এত ভিড়। ইয়র্কশায়ারের মানুষ লগ্ডনে এনে এই হোটেলেই থাকে । 
্কুইয়ার্সও আছে। ভাকগাড়ির টিকেট ঘর যেটা, তারই পাশের ঘরে সে 
আড্ডা নিয়েছে। এইখানেই সে মকেলদের দেখা দেয় রোজ একট। থেকে 
চারটা! পর্যস্ত। এইখানেই অভিভাবকের! এসে ছেলে গছিয়ে যাঁয় তার 
কাছে। গুনে দিয়ে যায় টাকা । কেউ নগদ কুড়ি গিনিই এক সাথে দিয়ে 
পাপ মিটিয়ে যায় কেউ আবার কিস্তিবন্রিও করে। 

দেখে খুশী হওয়ার মত চেহারা! ওয়ার্কফোর্ড স্কৃইয়ার্সের নয়! চোখ 
মোটে একটাই তার, সেটার রং আবার সবুজ। মুখের যেদিকে 
চোখ নেই, মেদিকটা এমন কৌচকানো আর তোবড়ানো৷ যে দেখলে গা 
ঘিনঘিন করে। বিশেষ করে লোকটা হাসে যখন! সে সময়ে যে-কেউ 
তাকে দেখবে নিঃসন্দেহে স্কুইয়ারঁকে একটা ধাড়ী বদমাঁশ বলে 

ঠাওরাবে। লোকটার বয়স বায়ান্ন-তিপান্নর মত। গলার আওয়াজ ভাঙ৷ 
ভাঙা, ঢং-ঢাং অসভ্যের মত । আকারে বেঁটে, কালো৷ পোশাকের উপরে 
সাদা গলাবন্ধ, কোটের হাতা বেমানান লম্বা, পেণ্টালুনের পা বেমানান 
খাটো, তার উপরে মানুষটার চাঁলে-চলনে সর্বদাই একট অসোয়ান্তির 
ভাব, যেন ভদ্্রগোছের জামা-কাপড় পরতে সে আদপেই অভ্যস্ত নয়। 

স্কুইয়ার্স দাড়িয়ে আছে আগুনের ধারে। আর ঘরের ওদিকৃকার 
কোণে একটা ছোট্ট কাঠের বাকের উপরে ঠাণ্ডায় কু'কড়ে বসে আছে 
অতি ছোট্র একটা ছেলে ; মুখে তার এমন একট ভয় ভযু ভাব, যেন 
মাস্টারটা তাকে এক্ষুনি গিলে ফেলে দেবে বলে তার ধারণ1। 

“সাড়ে তিনটে বেজে গেল” বিড়বিড করে ওঠে স্কুইয়ার্স “আজ 
আর কেউ এল না তা হ'লে ।” 

জিনিসট। এতই বিরক্তির যে মেজাজ খিচড়ে গেল মাঁস্টারের। 
তিরিক্ষে মেজাজ নিয়ে কোণের বাচ্চাটার দিকে তাকাল মে__দেখে নিল 
ও এমন কিছু করছে কিনা, যার দরুন ওকে কষে ছু'ঘা মারা যায়। কিন্তু 
কী মুশকিল, ছেলেটা করছে না একদম কিছুই | অগত্যা মারা আর চলল 
না। শুধু কানটা 'জোরসে মলে দিয়ে স্কুইয়ার্স এক ধমক দিল-_ 
“খবরদার, আর অমন করবি না বলছি-_।৮ 

মাবার বিড়বিড় শুরু করে স্কুইয়ার্ঁ- গরমের সময় দশটা ছেলে 
নিয়ে গিয়েছিলাম । দশ কুড়িং ছু'শো। গিনি! কাল সকালে আটটাতে 
চলে যাচ্ছি এ যাত্রা । পেয়েছি মোটে তিনটে ছেলে । তিন শৃন্ায় শূন্য, 
আর তিন ছু'গুণে ছয়! ছয়এর পিঠে শুন্য, হল বাট। ছেলেগুলো 
গেল কোন্‌ চুলোয়? বাপ-মাগুলো ভাবল কী? মানে কী এ 
সবের ?? 

বাচ্চা ছেলেট! হঠাৎ দারুণ জোরে হেঁচে ফেলল । 

চট্‌ করে ঘুরে দীড়িয়ে মাস্টার হেঁকে উঠল-_4ও কীরে? ওটা কী 
হল?” 

ছোলেটা বলল-“আজ্ঞে না, কিছু না।” 

“কিছু না?” ভয়ানক যেন অবাক্‌ হয়ে যায় মাস্টার। 

“আজ্ঞে সার, আমার হাঁচি পেল কিনা, তাই !? ছেলেট। এমন 
কাপছে যে বাঝ্সট। নড়ছে ঠকঠক করে ! 

“ওঃ হাচি । তবে যে বললি কিছু না?” 

এর আর উত্তর যোগায় না৷ ছেলেটার মুখে, চোখের জল রুখবার 
জন্যে ছু'হাত মুঠো করে ছু'চোখে ঢুকিয়ে দেয়। ক্কুইয়ার্স এ্রগিয়ে গিয়ে 
তার ডান গালে এমন এক চড় মারে যে সে গড়িয়ে পড়ে যায় বাকের 
নীচে । তারপরে স্কুইয়ার্স তার বাঁ গালে আর এক চড় মারে এমন জোরে 
যে মে টলতে টলতে আবার উঠে পড়ে বাঝসর মাথায়। 

“এখন এই পর্বস্ত থাক” বলে স্কুইয়ার্স__“বাকীট। তোলা রইল। 
ইয়র্কশায়ারে পৌছে তারপর ঝাড়ব তোর মাথায়। থামবি তুই ?" 

“আ-আ-আজ্ঞে-এ-এ” জবাব আসে কান্নার ফাকে ফাকে। 

হোটেলের বেয়ারা এসে খবর দিল একটি ভদ্রলোক দেখা করতে 
চান মিস্টার স্কুইয়ার্সের সঙ্গে । 

“নিয়ে এস রিচার্ড, নিয়ে এস” ' বলে ওঠে স্কুইয়াস । তারপর 
বাচ্চাটার দিকে তাকিয়ে বলে-_-“তুই কান্না থামাবি কিনা? ওদের 
সামনে ফের যদি__খুন করে ফেলব একেবারে খুন !” 

চোখটা তেরছা করে একবার ও পাশটা দেখে নেয়, ভদ্রলোকটি 
আসছে কিনা । হ্যা আসছে। 

যেন তাকে দেখেনি, যেন তার আসবার কথা কানেই যায়নি__ 
এমনি একট। ভাব দেখিয়ে স্কুইয়ার্স বক্তৃতা শুরু করে সমুখের বাচ্চাটাকে 
সম্বোধন করে-_ 

“আহা, বাছারে! বড়ো মন কেমন করছে, নয়? হয়, এমন হয়। 
এই কচি বয়েস, আপনার জনদের ছোড়ে দূরে চলে যেতে হলে কষ্ট না হয় 
কার? কিন্তু ভেবে দেখ বাবা,সত্যি সত্যি কাদবার মত ব্যাপার কিছুই 
নয এটা। এক বাড়ি ছেড়ে আর এক বাড়িতে যাচ্ছিস, এই মাত্র । 
বাপ-মা। ফেলে যাচ্ছিস এখানে, কিন্তু সেখানেও নতুন বাবা-মা পাবি! 
আমি হব তোর বাবা, মিসেস স্কুইয়ার্স হবেন তোর মা। আর বাড়ি? 
সেখানকার বাড়ির সঙ্গে কি এই ঘিপ্রি শহুরে বাড়ির কোন তুলনা হয়? 

চল্‌ না, দেখবি __কী সুন্দর জায়গা, গ্রেটা ব্রিজের কাছে ডাথবয়েজ গ্রামে 
ডাথবয়েজ বিগ্ালয়_-যেখানে ছেলেদের আবাসিক বন্দোবস্ত অতি 
স্থন্দর, যেখানে তারা খেতে পায়, কাপড়-চোপড় পায়, বই খাতা পায়, 
পকেট খরচা পাঁয়-_-” 

বিজ্ঞাপনের বয়ান স্কুইয়ার্সের মুখে শুনেই আগন্তক চিনে ফেলল 
তাকে_-“আপনিই তে মিস্টার স্কুইয়ার্স, কি বলেন ?” 

্ুইয়ার্স ওর দিকে ফিরল, যেন খুবই আ্চর্ধ হয়ে_“হ্যা, মশাই !” 

“আপনিই তো টাইম্‌স কাগজে বিজ্ঞাপন দিয়েছেন ?” 

“শুধু টাইম্‌স নয়, মনিং পোস্ট, ক্রনিক্ল, হেরাম্ড, অনেক কাগজে। 
ডাথবয়েজ হলের বিজ্ঞাপন- ইয়রকশায়ারের গ্রেট! ব্রিজের নিকটে- হ্যা, 
আমার কাছে দরকাব আছে আপনার, কি বলেন? আপনার সঙ্গের এ 
সুন্দর ছোলে ছুটিকে দেখে মনে হচ্ছে সেইরকম । কেমন আছ, বাবারা ? 
আপনিই বা কেমন আছেন, মশাই ?” এই বলেই স্কুইয়ার্স ছেলে ছটোর 
হাঁড্ডিসার মাথায় আদরের চাপড় মারতে লাগল । 

“তেল আর রডের ব্যবসা আমার” বলে আগন্তক--“নাম আমার 
স্মলি। এই ছেলে ছুটিকে আপনার স্কুলে পাঠাতে চাই 1” 

“নিজের মুখে আর কি বলব মশাই ! তবে এইটুকু শুনে রাখুন, এর 
চেয়ে ভাল বন্দোবস্ত আপনি আর কিছুই করতে পারতেন না 1” 

“বছরে কুড়ি পাউণ্ড ₹” 

'পাউগ্ড নয়, গিনি” একটু মিগ্রি হাপি স্কুইয়ার্সের মুখে । 

“একসঙ্গে দু'জন যখন, গিনির বদলে পাউগুই হোক না।? 

“কী করে হয়, বলুন)” 

“€র। বেশী খাবে না।? 

“খাওয়ার কথা ছেড়ে দিন। ইয়র্কশায়ারে আমর! ছাত্রদের খাওয়ার 
কথা মোটেই চিন্তা করিনে। এত ভাল ভাল জিনিস-_যাঁকগে, আপনার 
কথাতেই আমি রাজী । কিন্তু একটা সার্টিফিকেট আমার লিখে দিন 
আঁপনি__লিখবেন যে এমন স্শিক্ষক, এমন স্নেহশীল, এমন কর্তব্যনিষ্ঠ, 
এমন ধামিক -” 

“নিশ্চয় নিশ্চয়, এখুনি দিচ্ছি_!” বলে একখানা! কাগজ টেনে 
নিয়ে স্মলি প্রশংসা-পত্র লিখতে লাগল । 

হঠাৎ স্কুইয়ার্স চোখা নজরে তাকাল ন্মলির দিকে-_“ছেলে টো 
আপনার ?” 

“ঠিক আমার নয়। মানে আমার স্ত্রীর আগের পক্ষের ছেলে ওরা 1” 

“এরকমই একটা কিছু হবে, তা আমি আগেই ভেবেছিলাম। এ যে 
ছেলেটি দেখছেন এঁ কোণে-__টল্টন থেকে আসছে, বেলিং ওর নাম। 
ওর বাপ--মানে ওর বাপের পরিচয়-_” 

একট! ইশারা করে স্কুইয়ার্স। স্মলি হেসে বলে--“তাই নাকি ?” 

“«ই রকম কিছু না হলে কেউ কি অতদুরে ছেলে পাঠায় লেখাপড! 
শিখবার জন্যে ?” 

“আপনার ওখানে এই যে পাঠাচ্ছি আমার ছেলেদের-_-” 

“ছয়ট] প্যান্ট, ছয়টা! শাটি, ছু'জোতা জুতো -একখানা ক্ষুর-_” 

“ক্ষুর? ক্ষুর কী হবে?” 

“কামাবে। কামাবার বয়স হবে তো৷ একদিন !” 

“ততদিন রাখবেন ওদের ?” স্মলি একসঙ্গে অবাক্‌ ও উৎফুল্ল । 

“নিয়মিত টাক! পেলেই রাখব 1” 

“বাড়ি আসতে দেবেন নাকি ঘন ঘন ?” 

“এই যে চলল, আর আনবে না। ছুটি নেই আনার স্কুলে। 
চিঠি লেখার রেওয়াজ পর্যন্ত নেই । টাকাটা! শুধু ঠিক সময়ে পাঠাবেন, 
আপনার স্ত্রী যাতে আগের পক্ষের ছেলেদের কথা ক্রমে ভূলে যেতে 
পারেন, তা করব আমি ।” 

বাইরে থেকে ডাক শোন গেল--“মিস্টার স্কুইয়ার্স ?” 

্কুইয়ার্স উত্তর দেবার আগেই রাল্ফ নিকল্বি ঘরে ঢুকলেন ভাইপো 
নিকোলাসকে নিয়ে । 

“মিস্টার স্কুইয়ার্স £ ৰ 

আগুনের ধারে চেয়ারখানা আবার দখল করে স্কুইয়ার্স জবাব দেয় 
_-এই যে!” 


নিকোলাস নিকল্বি ১৭ 
ঃ 


“একটু কাজ ছিল” বলেন রাল্ফ--“আজই সকালে আপনি একজন 
শিক্ষকের জন্যে বিজ্ঞাপন দিয়েছেন? সেই চাকরিটার জন্তে এসেছে 
আমার ভাইপো, নিকোলাস নিকল্বি।” 

“কেমন আছেন?” স্কুইয়ার্স জিজ্ঞাসা করে নিকোলাসকে । 
নিকোলাস করে নমস্কার। মুখ দিয়ে নিকোলাদের কথা সরে 
না, ডাথবয়েজ হলের মালিকের চেহারা দেখেই তার আকেল 
গুডুম। 

রাল্ফ জিজ্ঞাসা করেন__-“আমায় কি চিনতে পারছেন না?” ৃ্‌ 

“পারছি বোধ হয়” জবাব দেয় স্কুইয়ার্স_-“কয়েক বছর পর্যন্ত 
আপনি কিছু কিছু অর্থসাহায্য করেছিলেন আমাকে-_ঠিক কী কারণে 
মনে পড়ছে না কিন্তু'*-ইযা, ঠিক ঠিক ! ভর্কার নামে একট। ছেলের 
জন্তে _-তা ছেলেটা” 

“দুর্ভাগ্যক্রমে মারা যাঁয় আপনার ওখানেই |” বলেন রাল্ফ। 

“হ্যা, মারাই যায় বটে ! কী যত্ব যে কর! হয়েছিল ছেলেটিকে, তার 
জন্যে কত যে খরচ হয়েছিল ওষুধে আর পথ্যে, আর কত যে তার জন্টে 
কেঁদেছিল আমীর স্ত্রী কী আর বলব মশাই । কিছু গল! দিয়ে নামছে না 

"ছেলেটার, কী করা যাবে ?__গরম চা, গরম টোস্ট যত খরচাই 
হোক-_খাওয়াও টোস্ট আর চ৷ ছু'বেলা মশাই। শুতে কষ্ট হচ্ছে 
ছেলেটার--সবচেয়ে মোটা ডিক্সনারীখানা এনে দেওয়া হল ওর 
মাথার তলায়। এমন যত্বু ইয়র্কশায়ারের গ্রেট ব্রিজের কাছে ডাথবয়েজ 
গায়ের ডাথবয়েজ বিষ্ালয় ছাড়া__।” হঠাৎ বাচ্চা তিনটির দিকে আঙুল 
দেখিয়ে স্কুইয়ার্স বলে_-“এই তিনটি ছেলে আমার স্কুলে পড়তে যাচ্ছে” 
স্মলির দিকে আঙ্জ দেখিয়ে বলে-_-“এর একারই এই ছুটি ছেলে। কী 
প্রশংসা যে ইনি করেছেন আমার স্কুলের এই দেখুন ওর 
সার্টিফিকেট 1” 

“সার্টিফিকেট দেখাতে হবে না, ও স্কুলের সব কথাই আমি জানি। 
অমন স্কুল আর হয় না।” বলেন রাল্ফ-_-“কিস্ত আমি যে কথার জন্যে 
এসেছি, সেট! হয়ে যাক । চাকরিটার জন্তে প্রার্থী আমার এই ভাইপো । 


১৮ নিকোলাস নিকল্বি 


স্কুলের পড়া সবে শেষ করে বেরিয়েছে, ভূলে যাওয়ার সময় পায়নি 
এখনও |” 

“এম-এ নয় বুঝি? তাহলে তো! একটু অস্বিধে-*-৮-_বলে 
স্কুইয়ার্স। 

“এম-এ দিয়ে কী হবে? একে দিয়ে কাজ পাবেন কত, সেটা ভেবে 
দ্রেখুন। এর ত্রিসংসারে আর কেউ নেই, আপনার চাকরিতে ঢুকে মন 
দিয়ে কাজ করলে তবেই ভবিষ্যতে উন্নতির একট। রাস্তা এর হতে পারে 
তা কি এ বুঝবে না?” 

“তা হয়ত বুঝবে ।” স্বীকার করে স্কুইয়ীর্স। 

“আন্মুন এদিকে, কানে কানে একটা কথা বলি |» এই বলে রাল্ফ 
্ইয়ার্সের কাঁধে হাত দিয়ে ঠেলে নিয়ে গেলেন অনেকটা দূরে। 
কানে কানে কথা শেষ হতে বেশী সময় লাগল না। আর সেটা 
শেষ হওয়ীমাত্র স্কয়ার নিকোঙলগাসকে জানাল--চাকরি হল 
হে তোমার। আজ থেকেই। তোমার জেঠার সুপারিশ ফেলতে পার! 
গেল না।” 

কৃতজ্ঞতায় নিকোলাস ফেটে পড়ে আর কি! 

“কাল সকালে আটটায় আমরা বেরুচ্ছি। তুমি কিছু আগেই 
আসবে । ছেলেদের নিয়ে যাওয়া, হাঙ্গামা আছে তো খানিকট] 1 এই 
বলে নিকোলাসকে বিদায় দেয় স্কুইয়ার্স | 

রাস্তায় বেরিয়ে এসে রাল্ফ বলেন__“আমার একট কাজ কর দেখি 
বাপু! আমার বাড়িতে একবার যাও। সেখানে নিউম্যান নগকে 
দেখতে পাবে, আমার কেরানী । তাকে এই কাগজগুলো দেবে । কোন 
উত্তর চাই না । পারবে ? 

“কেন পারব না?” বলে কাগজগুলো হাত পেতে নিল নিকোলাস । 

“গে'লডেন স্কোয়ার । খুঁজে খুঁজে সহজেই যেতে পারবে । আমার 
একট। জরুরী কাজ আছে অন্ত দিকে । হ্যা, তোমার ইয়র্কশায়ারে 
যাওয়ার গাড়িভাড়া আমি স্কুইয়ার্সকে দিয়ে এসেছি । তোমায় ভাবতে 
হবে না সে জন্তে 1” 


নিকোলাস নিকল্বি ১৯ 


রাল্ফ অন্ত দিকে চলে গেলেন, নিকোলাসও গোলডেন স্কোয়ারের 
দিকে পা বাড়াল। সে ভাবছে-_জেঠামশাই তো লোক তাহলে খারাপ 
নন। আমার চাকরির জন্যে নিজের কাজ লোকসান করে ছুটোছুটি 
করছেন, আমার গাড়িভাড়ার টাক! নিজের পকেট থেকে দিচ্ছেন । 
এমন ন্েহশীল জেঠার সম্বন্ধে আগে একট। খারাপ ধারণা করেছিল বলে 
অনুতাপই হয় নিকোলাসের। 


মনিব-হাজির নেই, তারই স্বুযোগ নিয়ে নিউম্যান নগীস আজ 
ঘনঘন পাশের মদের দোকানটাতে উকি দিচ্ছে । এবার উকি দিয়ে এসে 
সে সবে অফিসঘরের তাল৷ খুলছে, এমন সময় নিকোলাস এসে ধরল 
তাকে । 

“আপনিই কেরানী মিঃ নিকলবির ? আমি তার ভাইপো 1” 

ভাইপে। ? অবাক্‌ হয়ে গেল নিউম্যান নগজ। 

“জেঠামশায় এহ কাগজের প্যাকেটটা পাঠিয়েছেন, রাখুন। আর 
তিনি ফিরে না আলা পর্ধস্ত অপেক্ষা করুন এখানে ।” 

জেঠামশাই ? দরজ! খুলেই নিকোলাসের হাত ধরে টানতে টানতে 
ভিতরে ঢোকাঁল নিউম্যান। একেবারে নিয়ে বসিয়ে দ্িল তাঁকে একট। 
চেয়ারে। তারপর ঠিক তার সমুখে উচু টুলের উপর খাড়া হয়ে বসে 
চোখা দৃগ্টিতে, তাকাল তার দিকে । সে তাকাবারই বা কী বাহার! 
একটা চোখ অনড় হয়ে আছে, আর একটা চোখে খেলে যাচ্ছে পরের 
পর নানা রকমের ভাবের ঢেউ । কখনও সে চোখ কৌতুকে নেচে উঠছে, 
কখনও বিভীষিকায় আড়ষ্ট হয়ে যাচ্ছে, কখনও বা তার উপরে চোখের 

ত1 উঠছে আর পড়ছে সেকেগ্ডে সেকেণ্ডে। 

নিকোলাস ভেবে পায় না--এ লোকট। এরকম করছে কেন। আর 
কিছু কথা খুঁজে না পেয়ে সে বলল--“প্যাকেটের রসিদ তিনি চাননি ।” 

এর উত্তরে নিউম্যান ঝুঁকে পড়ে ভাল করে নিরীক্ষণ করতে লাগল 
নিকোলানকে, যেন মে একটা আশ্চর্য জিনিস দেখছে। নিকোলাস বিরক্ত 
হয়ে আর একবার বলে উঠল-_““রসিদ দিতে হবে না।” 


২০ শিকোলাম নিকল্ৰি 


নিউম্যান তবু তাকিয়ে আছে দেখে এবার নিকোলাস উঠে পড়ল, 
তার একান্তই ধারণা হয়েছে যে এ লোকটা একটা বদ্ধকালা। তার 
কোন কথাই এর কানে পৌছোচ্ছে না। 

নিকোলাস উঠেই যায় দেখে, নিউম্যান যা কখনও করে না, তাই 
করে বসল । ওকে জিজ্ঞাসা করে বসল--“তোমার জেঠা তোমায় নিয়ে 
কী করতে চান, কিছু বলেছেন কি?” ূ 

নিকোলাসের মনে তখন কৃতজ্ঞতা! উপচে পড়ছে, সে জেঠার প্রশংস। 
করবার একট। সুযোগ পেয়ে কুতার্থ হয়ে গেলে। বেশ ফলাও করে, 
বর্ণনা করতে বসল যে জেঠার চেষ্টায় ইয়র্কশায়ারের গ্রেট? ব্রিজের কাঁছে 
'ডাথবয়েজ বিদ্যালয়ে মে কী রকম চমংকার একট] চাকরি পেয়েছে, 
সেখানে গেলে কীরকম দুদ্দঘড করে তার উন্নতি হওয়ার সম্ভাবনা 
এইনব। 

শুনতে শুনতে নি্ম্যান এক আশ্চর্য কাণ্ড শুর করল। একটার পর 
একটা আঙুল মটকাতে লাগল পটাপট পটাপট। আর সে কী ভয়ানক 
রকমের অঙ্গভঙ্গী তার! কাধ নাচিয়ে, মাথা ছুলিয়ে, চোখ পাকিয়ে 
(একটাই চোখ অবশ্য ) একাকার একেবারে । 

ফলে নিকোলাসের সন্দেহ রইল না! যে লোকটা! বদ্ধ পাগল, সে এক 
লাফে বেরিয়ে গেল রাস্তায়। আর রাস্তায় হাটতে হাটতে বহুদূর পর্যন্ত 
নিকোলাসের কানে ঢুকতে লাগল মেসিনগানের গুলির মত ক্রমাগত 
পটপটপটপট শব্দ হচ্ছে তার জেঠার আফিসে । 

আল মটকাচ্ছে নিউম্যান তখনও । 

বাড়িতে পৌছে_-চাঁকরির খবর দেওয়া, মা-বোনের আনন্দ, তারপর 
নিকোলাসের জিনিসপত্র বাধাষাদা করতে বসে সকলে মিলে 
চোখেব জল ফেলা, আসন্ন ছাড়ীছাড়ির কথা চিন্ত। করে সারারাত প্রায় 
না ঘুমানো, তারপর ভোরের আলো! ফুটতে না ফুটতে কারও কাছে 
বিদায় না নিয়ে চোরের মত বাড়ি থেকে বেরিয়ে পড়া। বিদায় নিতে 
গিয়ে ভোরবেলা আর কাদাতে চায় না সে মা-বোনকে। 

স্যারাসেন-হেড হোটেলে এসে অনেক দৌড়ঝাঁপ করতে হল 

নিকোলাসকে । ছেলেগুলোকে গাড়িতে তোলা, তাদের বাঝ্স বিছান৷ 
জায়গামত রাখা -কাজের শেষ নেই তার। তাকে পেয়ে স্কুইয়ার্স 
একেবারে হাত গুটিয়ে বসেছে। 

নিকোলাসের মা এলেন কেটকে নিয়ে, ওকে বিদায় দেওয়ার জন্যে | 
তাদের সঙ্গে কথা কইছে নিকোলাস, এমন সময় পিছন থেকে তার কাধে 
কে যেন হাত দিল। ফিরে তাকিয়েই নিকোলান অবাক্‌। এ সেই 
নিউম্যান নগজ। 

নিউম্যান তাঁর হাতে একখান। কাগজ গুজে দিয়ে স্ুট করে পালিয়ে 
গেল। আর ঠিক তক্ষুনি গাড়ি ছাড়ার ঘণ্টা পড়ল ঢংঢং করে। 
কাগজখানা পকেটে রেখে মা-বোনকে মাথা ঝাঁকিয়ে শেষ সম্ভাষণ 
জানাল নিকোলাস, তারপরই ছুটে গিয়ে গৃড়িতে উঠল। 


২২ নিকোলাস নিকল্বি 


সঃ এ 

আড়াইশে। মাইল রাস্তা । কত লোক উঠল মাঝপথে, কত লোক 
নেমে গেল। শৌখিন বাবুলোক যারা, তারা রাত্রি হতেই হোটেলে ঢুকে 
পড়ল, পরদিন সকালের গাড়িতে আবার যাত্রা শুরু করবে। 
নিকোলাসের দলের ওরকম বাবুগিরি করার কথাই উঠতে পারে না, 
তারা গাড়িতে বসে বসেই বিমুতে লাগল, গায়ে মাথায় কম্ধল চাপ 
দিয়ে। অসম ঠাণ্ড হাওয়া, বুট্টিও আছে মাঝে মাঝে । বরফুও পড়ছে 
কখনও. কখনও। 

একসময়, কাঁদায় একটা চাক। বসে গেল, আর গাড়িটা উলটে পড়ল 
নরদমায়। অল্প বিস্তর চোট সকলেরই লাগল, হেঁটে যেতে হল এক 
মাইল দূরের চটিতে। সেখানে আগুনের ধারে বসে গল্পগুজব, যতক্ষণ না 
নতুন ঘোড়! আর নতুন গাড়ির যোগাড় হয়। ঘোড়া এর আগেও বার 
ছুই বদল হয়েছে, গাঁড়ি বদল এই প্রথম। আগের গাড়িটা আর চলবে 
না, তার চাকা ভেঙেছে। 

অবশেষে এক সময়ে আবার রওনা হল সবাই নতুন গাড়িতে । রাত 
কাটল। দিনের আলো ফুটতেই পকেট থেকে নিউম্যানের চিঠিটা বার 
করে পড়ে ফেলল নিকোলাস, আগের দিন ও চিঠির কথা তার মনেই 
ছিল না। 

চিঠি ছোট্ট “লগুনে এসে বদি কোনদিন মাথা গু'জবার ঠাইয়ের 
দরকার হয়, আমার কাছে এসো ।” 

তারপরই একটা ঠিকানা । 

নিকোলাস আবার অবাক্‌ হয়। শুধু অবাক্‌ নয়, মুদ্ধও। এ বিকট 
চেহারার ভিতর এতথানি হৃদয় আছে? কতটুকু পরিচয় ওর নিকোলাসের 
সঙ্গে? অবশ্য লোকট! যে পাগল, তার পরিচয় এই ছুই লাইনের চিঠির 

ভিতরও ফুটে উঠেছে। নিকোলাস যাচ্ছে ইয়র্কশীয়ারে, লগ্নে সে 
কতকালের মধ্যে আসবে না, তার ঠিক কী! এলেও তার মা রয়েছেন 
এখানে, জেঠাও কিছু লোক মন্দ নন, তার অত বড় বাড়ি 

মনে মনে হাসল নিকোলাস পাগলা নিউম্যানের কাণ্ড দেখে, তবু 
ঠিকানাটা ফেলল না । থাকুক । ক্ষতি কী! 

সন্ধ্যার পর গ্রেট! ব্রিজে এসে থামল ডাকগাঁড়ি, বাচ্চাদের নিয়ে 
নিকোলাস নামল । নামল স্কুইয়ার্সও | 

ডাথবয়েজ থেকে একখানা একঘোড়ার খোলা গাড়ি এসেছে। 
স্কুইয়ার্স তাইতে চড়ে বসল নিকোলাসকে নিয়ে। ছেলেগুলো বসে রইল 
হোটেলে । গাঁড়ি আবার আসবে, এসে নিয়ে যাবে ওদের । বন্দোবস্তটা 
নিকোলাসের পছন্দ না হলেও আপত্তি করবার সাহস সে পেল না। 
স্কুইয়ার্স নিজের রাজ্যে এসে পড়ে দেমীকে যেন ফেটে পড়ছে । তর্ক 
তুলতে গেলেই হয়ত ঝগড়া হয়ে যাবে। 

মাইল তিনেক রাস্তা, বেশী দেরি হবার কথা নয়। কিন্তু হাড্ডিসার 
ঘোড়া এমনি মিনমিন করে চলে, নিকোলাস বিরক্ত হয়ে এক সময় 
জিজ্ঞাসা করে বসে-_-“ডাথবয়েজ হল আর কতদূর, স্তার !” 

উত্তর দিতে গিয়ে ঠোট বাঁকিয়ে হাসে স্কুইয়ার্স_-“বেশী দূর নয়, 
কিন্তু এখানে আর ভাথবয়েজকে “হল? বলার দরকার নেই ।” 

“দরকার নেই? কেন?” নিকোলাস অবাক্‌ হয়ে জিজ্ঞাসা করে। 

“দরকার নেই, কারণ এখানে কেউ ওকে “হল” বলে না । হল বললে 
কেউ বুঝবে না। আসলে ওট1 তো! হলই নয় কিনা! এলোমেলো 


ভাঙাচোরা ঘর কতকগুলো ।” 
এই নির্ভীক স্পষ্ট কথা শুনে নিকোলাস খুশী হবে না অবাঁক্‌ হবে, 


হঠাৎ বুঝেই উঠতে পারে না। 

এদিকে ডাথবয়েজে এসে থেমে যায় গাড়ি। 

রাত বেশী হয়নি, এরই মধ্যে সব অন্ধকার । আলোর খরচ৷ বাঁচাবার 
চেষ্টা আর কি। অনেক ভাকাডাকি ধাকাঁধাক্ির পর দরজাটা খুলে গেল, 
ফুইয়ার্স ভিতরে ঢুকল নিকোলাসকে নিয়ে। 


২৪ নিকোলাস নিকঙ্গবি 


গাড়ি আবার ফিরে চলল গ্রেট ব্রিজে । ঘোড়াটা কতদিন পেট 
ভরে খায় না, কে জানে । সে যেন ধুকছে ক্রমাগন্ঠ। 

অন্ধকার ঘরে অনেক খোজাখুঁজির পর এক টুকরো মোমবাতি 
আবিষ্কার করে আলো জ্বালল স্কুইয়ার্স। সঙ্গে সঙ্গেই ভিতর থেকে এসে 
পড়ল তার স্ত্রী, মিসেস স্কুইয়ার্স। 

স্বামীর মত বেঁটেখাটো মানুষ মোটেই নয় এই নারীটি। লম্বা চওড়া 
শক্ত সমর্থ । বাজরখাই গলার হাকডাক শুনলে খোদ স্কুইয়ার্জেরও বুঝটা 
দমে যায় এক এক সময়। 

স্ত্রীর পঙ্গে নিকোলাসের পরিচয় করিয়ে দিল স্কুইয়াস। 

মাস্টার? সহকারী শিক্ষক 1-শুনেই যেন হতবাক্‌ হয়ে গেল 
স্ুইয়ার্স-গিন্নী | স্কুইয়ার্প নিজেই তো মাস্টার রয়েছে । আবার কী হবে 
মাস্টার দিয়ে? 

আছে! দরকার আছে! দরকার হবে! ছোট ছেলেদের নিয়ে 
জাপটে বনে থাকলে স্কুটয়ার্সের মত কাজের লোকের চলে না ।-_নান। 
ভাবে, আকারে ইশারায় বোঝাতে চায় স্ত্রীকে, স্ত্রী কিন্তু প্রসন্ন 
হয় না। 

“আগেও তো৷ ছিল সহকারী” শেষ পর্যন্ত ওজর দেয় স্কুইয়ার্স। 

“ছিল, বেগও দিয়েছিল অনেক ।৮ স্ত্রী বলে-_-“মাবার এক আপদ 
এনে হাজির করলে, দেখ এ আবার কী করে।” 

বলা বাহুল্য স্বামি-্ত্রী একটু ওদিকে সরে গিয়েই চাপা গলায় কথা 
কইছে। তবু ছুই একটা শব্দ ছিটকে কানে আসছে বইকি 
নিকোলাসের! কি যে অবস্থা, ঠিক মাথায় আনতেই পারছে না সে। 

এই কয়েক মিনিটের মধ্যেই নতুন চাঁকরির উৎসাহ একেবারেই দমে 
গিয়েছে বেচারার। স্কুল? কোথায় ছেলেরা ? একটা শবও শোন৷ যায় 
না কোনখানে। ভাঙা ঘর, তেলচিটে পর্দা, খোঁড়া আসবাব! এ সে 
কোথায় এল? এইখানে চাকরি করে সে বরাত ফেরাবে? হঠাৎ যেন সে 
আশাকে মস্ত একট! দুরাশ! বলে মনে হয় নিকোলাসের। 

ইয়ার্স বলছে--“ক্ষিদে পেয়েছে গো। খাওয়ার যোগাড় কর। 

নিকল্বি রাতটা আমাদের সঙ্গেই খাবে, কাল থেকে সাধারণের 
হেশেলে |” 

গিন্নী একবার বাইরে গিয়ে কাউকে বোধ হয় খাবার আনবাঁর হুকুম 
দিয়ে এল। শারপর, ফিরে এসে আলাপ শুরু করে দিল স্বামীর সঙ্গে । 

স্কুইয়ার্সের প্রথম জিজ্ঞাসা_-”"গরুগুলো কেমন আছে ? তার 
পরের জিজ্ঞাসা_“শুয়োরগুলো। ভাল আছে তো?” এবং সবশেষে 
_-“ছেলেগুলোর খবর কী ?” 

অন্য সব খবরই ভাল, কিন্তু ছেলেদের নিয়ে অশান্তির অন্ত নেই । 
কারও আমাশা, কারও জ্বর। শুনে রেগেই আগুন স্কুইয়ার্স। 

“এই ছেলে বাটাদের মত এমন নিমকহারাম আর দেখিনি । এত 
করে যত্ব করছি, তবু ওদের অসুখ আর বন্ধ হয় না। দাঁড়াও, অসুখের 
আযায়সা ওষুধ দিচ্ছি এবারে, বাপ-বাপ করে সব অসুখ দৌড়ে পালাবে । 
কয়খানা চাবুক ছি'ড়ি ওদের পিঠে__দ্েখ না!” 

অসুখের এই অভিনব ওষুধের কথা শুনে নতুন করে আর একদফা 
অবাকৃ হতে যাচ্ছিল নিকোলাস, কিন্তু তার আর সময় পেল না। ঘরে 
এসে ঢুকল একটি আজগবি চেহারা । 

লম্বায় খুব কম নয় ছেলেটি, কিন্তু গায়ে তাঁর মাংসর লেশও নেই। 
ঠিক যেন চামড়া দিয়ে ঢাকা পাঁকাটি। এক পা আবার খোঁড়া । 
চোয়ালের হাড় বাঁর করা, চক্ষু কোটরে ঢোকানো। বয়স ওর উনিশকুড়ির 
কম মনে হয় না, কিন্ত গলার কাছে একটা জামার ফ্রিল দেখা যাচ্ছে, যা 
শিশুদের গলায় ছাড়া দেখা যায় না। হয়ত তার শৈশবের জামাটাই 
এখনও সে গায়ে দিচ্ছে। উপরে একটা ছেঁড়া-খোড়া কোটের মত 
জিনিসও আছে বটে । কিন্তু তার গায়ের আন্দাজে সেটাও অনেক ছোট, 
হাতের দিকেও, ঝুলের দিকেও | কেবল বুকে ছোট হতে পায়নি, শিশুর 
মতই বুকট। তার সরু বলে। 

প্যান্টও ঝুলে ছোট, মোঞ্ার বালাই নেই, জুতোর মাথা ছি'ড়ে 
পায়ের ডগ! বেরিয়ে আছে। 

এই মূতি ঘরে ঢুকল কয়েক ডিশ খাবার নিয়ে । লম্বা ডেক্কের উপরে 

সেগুলে। সাজিয়ে রাখতে গিয়ে দেখতে পেল স্কুইয়ার্স পকেট থেকে এক 
তাড়া চিঠি বাঁর করে এ ডেস্কের উপরেই রাখছে। সে যেন বড়ই ব্যাকুল 
হয়ে তাকিয়ে রইল চিঠিগুলোর দিকে । 

“কী দেখছিস স্মাইক ?” ধমকে উঠল স্কুইয়ার্স। 

স্মাইক কাচুমাচু হয়ে বলে--“ওর ভিতরে আমার কি কোন চিঠি-- 
মানে কেউ কি আমার খোঁজ-খবর_-মানে কিছুই কি জানতে পারেননি 
এবারও ?? 

“যা যা যা, তোর আবার চিঠি, তোর আবার খোজ-খবর | ও সব 
ভূলে যা।” আর এক ধমক দিয়ে খেতে শুরু করে ক্কুইয়ার্স। 

চোখে জল এসে গিয়েছিল ন্মাইকের, কোটের হাত দিয়ে সেটা 
মুছতে মুছতে সে ঘর ছেড়ে চলে গেল । 

'ন্মাইকট। এমন নিমকহারাম, বিনাপয়সায়। খাচ্ছে-পরছে পড়াশুনা 
করছে, তবু কান্নার বিরাম নেই” গজরাতে থাকে স্কুইয়ার্স। 

“বিন1'পয়সায় ?” অবাক্‌ হয়ে প্রশ্ন করে নিকোলাস । 

“আরে বল কেন।” বড় এক টুকরো! মাংস গালের ভিতর পুরে 
চিবোনোর ফাকে ফাকে গল্প শোনায় স্কুইয়ার্স_“ওর বয়স যখন সাত, 
তখন একট। লোক ওকে এইখানে রেখে যায়। কয়েক বছর টাকা 
নিয়মমতই দিয়েছিল, তারপর একেবারে বেপাত্ত। আর কোন খোঁজই 
নিলে না। আমি খোজ নিয়েছি অবশ্য, কিন্ত পাইনি লোকটাকে । যে 
ঠিকানা সে দিয়েছিল, সেটা ভুয়ো । আর কী, শ্রীমান স্মাইক ঘাড়ে পড়ে 
গেল আমার। সেই থেকে ওকে খাণয়াচ্ছি পরাচ্ছি, পকেট খরচ দিচ্ছি, 
পড়াচ্ছি বানান, গণিত, জ্যোতিষ, জ্যামিতি, ত্রিকোণমিতি--” 

“এতদিন ধরে পড়ছে? নিজের মনেই .যেন মন্তব্য করে 
নিকোলাস । 

“মাথায় কিছু নেই, একদম নিরেট !” বড় আর একটুকরো মাংস 
মুখে পুরে দেয় স্কুইয়ার্স। 

খাবার জিনিসের অভাব ছিল নাঁ, কিন্তু স্কুইয়ার্স-গিন্নী সবই ঠেলে 
ঠেলে দিচ্ছে স্বামীর দিকে, নিকোলাসের দিকে বিশেষ কিছুই না। 

শুকনো ছুই টুকরো রুটি চিবিয়ে যখন সে খাওয়া শেষ করল, তখন আধ 
গেলাম মদ তাকে ঢেলে দিয়ে গোটা! বোত্লটাই স্কুইয়ার্স দখল করে 
বসল। 

এদের কোন আচরণেই আর অবাক্‌ হবার কিছু নেই, তা এতক্ষণে 
বেশ বুঝে ফেলেছে নিকোলাস। 

“আজ তুমি এই ঘরেই শুয়ে থাকো । কাল ছেলেদের মহলে 
দেখেশুনে একটা জায়গা তোঁদাঁকে করে দেব” এই বলে স্কুইয়ার্স-গি্লী 
একটা নোংরা তোৌশক এনে বিছিয়ে দিল মেঝেতে । তার পরে স্বামি- 
ন্্রী চলে গেল নিজেদের জায়গায় । তারা ভিতর দিকে আলাদা একট! 
বাড়িতে থাকে ছুটি ছেলেমেয়ে নিয়ে। 

নোংরা বিছানা, দারুণ ঠা, ঘুম আর আসে না। বাইরেও ঠাণ্ডা, 
ভিতরেও ঠাণ্ডা । বুকের মাঝে আশার উত্তাপ একটুও বুঝি নেই। এ 
সে কোথায় এল? মানুষের সমাজ কি এটা? না, কোনও রাক্ষসের 
দেশ? ৃ 
ঘুম আসে না আসে না করেও শেষ রাত্রের দিকে একটু সে ঘুমিয়ে 
পড়েছিল, জেগে উঠল স্কুইয়ার্সের ডাকাভাকিতে--“ওঠো হে_- 
ওঠো! সাতটা বাজে, স্কুলের কাজ সাতটায় শুরু। ছেলেরা ভিড় 
করবার আগে মুখটুখ ধুয়ে এস পাতকো থেকে ।” তারপরই প্রস্থান 
স্কুইয়ার্সের | 

কিন্ত পাতকোর ধারে আবার নিকোলাসের সঙ্গে তার দেখা--“হবে 
না হে, হবে না।৮ 

“কী হবে না? নিকোলাস আশ্চর্য হয়ে জানতে চায়। 

“মুখটুখ ধোয়া হবে না। পাঁতকোর জল জমে বরফ হয়ে গেছে 
রাত্রে। এ বরফ কেটে তুলে জল বার করা-_-যথেষ্ট সময় নেবে। তার 
চাইতে তোয়ালে দিয়ে মুখটা! রগন়ে নাও ভাল করে।” 

চমৎকার !-নিকোলাস নিঃশব্দে অফিসঘরে ফিরে এল । যেখানে 
সে রাত্রিবাস করেছিল, অফিসঘর প্রটাই। 

শুধু নিকোলাস নয়, স্কুইয়ার্সও এল সেখানে, তারপর এল 

স্মাইককে পিছনে নিয়ে স্কুইয়ার্স-গিশ্নী । স্মাইকের কাধে একটা মস্তবড় 
গামলা। 

গাঁমলাটা যখন সে নামিয়ে দিল, তখন বিস্ময়ের উপর আরও বিম্ময় 
নিকোলাসের ৷ গামলাটা ঝোলাগুড়ে ভরতি। 

সাত-সকালে এত ঝোল! গুড়ের আমদানি কেন, তা কোনমতেই 
বুঝে উঠতে পারে না নিকোলাস । তাঁর মনের কথা বুঝে নিয়ে স্কৃইয়ার্স 
ত্র কুচকে বলে ওঠে-“ছেলেদের স্বাস্থ্য যাতে ঠিক থাকে, এইজন্যে 
মাঝে মাঝে ওদের রক্ত পরিক্ষার করাই গন্ধক দিয়ে। এই গুড়ে-গন্ধকে 
মিশিয়ে এমন চমতকার পানীয়টি তৈরী হয়--” 

সকুইয়ার্স-গিন্নী গুড়ের ভিতর গন্ধকগুড়ে! মেশাচ্ছিল, সে স্বামীর 
কথা শুনে মাথা তুলে তাকাল। তারপর নিকোলাসের চোখের উপর 
ভ্যাবডেবে চোখের দৃষ্টি নিবদ্ধ করে ঝঁজিয়ে বলে উঠল-_-“রক্তু পরিষ্কার 
না কচু! আসলে গন্ধক খাওয়ালে খিদে মরে যায়। একদিন এক 
কাপ খাইয়ে দাও, এক হপ্তার খান! বাচল । তাই হণ্তায় একদিন এই 
রক্ত পরিষ্কারের ব্যবস্থা এখানে । তুমি একজন মাস্টার, আমাদেরই 
দলের লোক, আসল কথা তোমার জানা দরকার । কী টাকা দেয় 
ছোড়ারা যে গণ্ডেপিণ্ডে খাবে ?” 

এ কথার কোন উত্তর হয় না, নিকোলাসের কাছে উত্তর কেউ 
আশাও করেনি । উত্তর দেবার চেষ্টাও করে না নিকোলাস। 

স্মাইকের ঘাড়ে গুড়-গন্ধক চাপিয়ে সবাই এবার চলল স্কুলঘরে। 

একটা লম্বা! নীচু ঘর, স্যাতর্সেতে মেঝে, জানালা-ফাঁনালার বালাই 
বড় নেই, এককালে কারও আস্তাবল ছিল হয়ত। সেইটে হল 
ডাথবয়েজ হলের স্কুলঘর। ছু'খানা তেঠ্যাঙ্গা ডেস্ক আছে সেখানে, আর 
এবড়োখেবড়ে বেঞ%ি কয়েকখানা । 

সেই সব বেঞ্চিতে বসে আছে গুটি চল্লিশ ছেলে । ছয় থেকে ষোল 
_সব বয়সের ছেলেই আছে তাদের ভিতর । কিন্তু তফাত য৷ কিছু, 
তাঁ এ বয়সের দিক্‌ দিয়েই । অন্য সব দিকে প্রত্যেকের সঙ্গে প্রত্যেকের 
আশ্চর্য মিল। একই হাড্ডিসার পাকাটিপানা চেহারা, একই কোটরে 

ঢোকানো চোখ, হাড় বার করা চোয়াল, একই ছেঁড়া জামা, মাঁপে 
খাটে পেপ্ট,লুন, একই সেলাইশূন্ত জুতো । আর প্রত্যেকট। ছেলের 
মুখে একই ভয় ভয় ভাব, নৈরাশ্যের ছাপ, কশাইয়ের ছোরার নীচে 
ছাগলের মুখে যে বিভীষিকা দান বেঁধে ওঠে, সেই নিথর বিভীষিক!। 

হাজিরা বই থেকে একট একট। নাম ডাকে স্কুইয়ার্স, আর একটা 
একটা ছেলে এগিয়ে আসে, যেমন করে ফাসির আসামী এগিয়ে যায় 
ফানিকাঠের দিকে । কাছে আসতেই স্কুইয়ার্স-গিনী বা হাতে তার 
কপালটা চেপে ধরে মাথাটা পিছনে হেলিয়ে দেয়, আর ভান হাতে 
একটা বড় কাঠের হাতা করে পুরো এক হাতা ঝোলা গুড় ঢেলে দেয় 
তাঁর মুখে । গন্ধকের গন্ধে মুখ বিকৃত করে ছেলেটা, গা গুলিয়ে ওঠে 
তাঁর, হয়ত ছুই একবার ওয়াকওয়াকও করে, কিন্তু স্কুইয়ার্স সম্মুখে 
থাকতে বমি করবার সাহনও নেই তার । 

প্রাতরাশ এইভাবে শেষ হল সেদিনের মত। তারপর শুরু হল 
পড়ানো । স্কুইয়ার্স-গিনী গেরস্তালির কাজে গেল, স্মাইক গুড়ের 
গামলা হেশেল বাড়িতে রেখে এসে বনে পড়ল স্কুলঘরের এক 
কোণে। 

স্ুইয়ার্স হাকে__এপ্রথম শ্রেণী_!” 

ফসল-ক্ষেতে পাখি তাড়াবার জন্যে যে জামা-পরা বাখারির 
কাগতাড়ুয়। খাড়া করা থাকে, ঠিক তারই মত চেহারার গুটি ছয় ছেলে 
এসে স্কুইয়ার্সের সম্মুখে দাড়াল। তাদেরই মধ্যে একজন একখানা বই 
রাখল স্কুইয়ার্সের ডেক্কের ওপরে । বইখান। যেমন ছেঁড়া, তেমনি নোংরা ! 

“ফাস্টে। বয় কই ?” খেঁকিয়ে ওঠে স্কুইয়ার্স | 

একজন চিচি করে বলে_-“সে আপনার শোবার ঘরের জানালা 
পরিষ্কার করছে।” 

স্কুইয়ার্সের মনে পড়ে যায়। নিকোলাস পাশেই দাড়িয়ে আছে-_ 
তাকে লক্ষ্য করে বলে-__-“আমার এখানে শুধু কেতাবী শিক্ষা নয়, হাতে- 
কলমে দেখিয়ে দিই কিসের মানে কী | এই যে বইয়ে রয়েছে, “ক্লীন দি 
উইগার/। মানে হল- -জানাল! সাফ কর। ব্যস! মানেট! মুখস্থ হল 

তো! অমনি তাকে গিয়ে দেখতে হবে যে জানাল! কাকে বলে, আর তা৷ 
সাফ করতে হয় কেমন করে। আচ্ছা! বেশ, সেকেণ্ডো বয় কই ?” 
চিচি গলায় আবার একজন জবাব দিল--“সে বাগানে আগাছা! 
তুলছে।” 
“ও, হ্যা। বুঝলে নিকল্‌্বি, এই যে বটিনি শব্দটা-_বি-ও-টি-টি- 
আই-এন-ই-ওয়াই-বটিনি মানে তো। গাছপালার বিদ্যে 1” 
নিকোলাস মনে মনে বলে-__ও হোঃ, বোটানির কথ! বলছ তুমি, 
বটে? | 
স্কুইয়ার্স বলেই চলেছে ওদিকে-_-“গাছপালার বিদ্যে বলতে সত্যি- 
সত্যি কী বোঝায়, তাই শেখবার জন্যে আমার সেকেগড বয়কে বাগানে 
পাঠানো হয়েছে । কোন্‌ গাছট! কী, চিনে চিনে দরকারীট] রেখে দেবে, 
অদরকারীটা উপড়ে ফেলবে-__-এই হল আসল বটিনি শিক্ষা । এই হল 
'আমাদের পড়াঁবার নিয়ম । কীরকম মনে হয়_এ নিয়মটা, আয 
নিকল্বি ?” 
নিকোলাস উত্তর দেয়__-““নিয়মট1 কাজ দেয় খুব ।” 
“থার্ডো বয় 1” মুখ ফিরিয়ে হাকে স্কুইয়ার্স। 
“আ-জ্ঞে-এ__ 
“হর্স কাকে বলে?” 
“একরকম পশু স্যার ।* ৰ 
“ঠিক। ঠিক বলেছিস। এখন চট করে যা, আমার ঘোডাটাকে 
ভাল করে দেখে বুঝবার চেষ্টা কর যে হর্স ঠিক কী রকম পশু। ভাল 
করে দেখা! মানে শুধু চোখ দিয়ে দেখা নয়। তাকে দলাই মলাই করা, 
তার গায়ে কাদা-টাদা থাকলে ত৷ ধুয়ে মুছে দেওয়া । যাঁ এখন, নইলে 
আমিই তোকে এমন দলাই মলাই করব-_” 
কথা শেষ হওয়ার আগেই থার্ডে। বয় ছুটে বেরিয়ে গেল। 
“ক্লাসের বাকী সবাই যা এইবারে জল তোল। বরফ যদি না 
ভেঙে থাকে, তবে গু তিয়ে গু তিয়ে ভেঙে নিবি। কাল বাড়ির কাপড় 
ধোয়ার দিন, অনেক জল চাই । য1।৮ 

ফাস্টে। ক্লাসকে এইভাবে বিদায় দিয়ে স্কুইয়ার্স নিকোলাসকে নিয়ে 
পড়ল--“বসে থাকলে তো! চলবে না, ছেলেগুলোকে বানান শেখাও |” 

গোট। চোদ্দ ছেলে গোল হয়ে বলল নিকোলাসকে ঘিরে। সুর করে 
বানান শিখতে থাকল বেলা একটা পর্যস্ত। তারপর এল খাবাঁর। শক্ত 
শক্ত মাংসের টুকরো, তাতে মসলা বলতে শুধু সুন। 

নিকোলাসেরও এ একই খাবার। সে নিজের অংশটা আলাদা করে 
নিয়ে ডেস্কতে বসে চিবুতে লাগল । ছেলেগুলোর এরকম খাওয়া অভ্যাস 
আছে, কিন্তু নিকোলাসের পক্ষে এ একেবারে নতুন । খেতে বসে চোঁখে 
জল আসতে চায়। 

খাওয়ার পরে স্কুইয়ার্স সব ছেলেকে একত্র করে ডেস্কের উপর চেপে 
বসল। সে লগুনে গিয়েছিল, প্রায় সব ছেলেরই অভিভাবক এসে ওর: 
সঙ্গে দেখা করে গিয়েছে । কেউ দিয়েছে ছেলেদের নামে চিঠি, কেউ 
জামা-জুতো, কেউ কিছু নগদ অর্থ। 

স্কইয়ার্স এক একট ছেলের নাম ভাকে, সে এসে সমুখে দাড়ায় । 
বাড়ির চিঠি তার হাতে দেওয়া হয় না, স্কুইয়ার্সই তা পড়ে শোনায়। 
টাকা যদি এসে থাকে কোন ছেলের জন্যে, সেট! সঙ্গে সঙ্গে জম হয়ে 
যায় স্কুইয়ার্স-গিন্নীর তহবিলে । ছেলেদের হাতে পয়সা দিলে তো নষ্ট 
করে ফেলবে তারা । 

জামা-জুঁতো!। যার ঘা এসেছে, তাও জমা হয়। ছেলেদের তা পরিয়ে 
দেখারও দরকার বোধ করে ন! স্কুইয়ার্স। “এট এ জামা তৌর ছোট 
হবে। ওঃ ও জুতো কখনও তোর পায়ে হয়? পুরো দেড় সাইজ বড় !” 
-_সব জিনিস জমা হয় স্বুইয়ার্স-গিন্নীর কাছে। তিনি সেগুলো! সব 
একটা একট। করে বার করেন তার একমাত্র বংশধর ওয়ার্কফোর্ডের 
দরকার মত। 

সেই ওয়ার্কফোর্ডের চেহারা নিকোলাস দেখতে পেল বইকি ! 
গজগিরির মত মোটা, লার! শরীরে মাংস থলথল করছে, গাল দিয়ে তেল 
চুইয়ে পড়ছে যেন। চল্লিশটা ছেলের খোরাকি ফাকি দিয়ে এ একটা 
ছেলে খাচ্ছে, মে মোটা হবে না? 


৩২ নিকোলাম নিকল্বি 


কোণান নিকোনাৰ 





যার বাপ চাহিদামত টাক। দিতে পারেনি, সে ছেলের কিন্তু তুর্গতির 
শেষ থাকে না। সকলের সমুখে দীড় করিয়ে, তাঁকে চাবুক মারতে থাকে 
স্কুইয়ার্স । বাপের দোঁষের সাজা পেতে হয় ছেলেকে । 

ছেলেগুলো! বেত খেয়ে কাতরায়, আর নিকোলাস দীতে ঠোট চেপে 
অন্যদিকে তাকিয়ে থাকে | মনে মনে বলে_ হায় ভগবান, এ কোন্‌ 
নরকে এনে ফেললে আমায়? 

৩ 


সঃ 


শুধু নিকোলাসকে ইয়র্কশায়ারে রওনা করে দিয়েই ক্ষান্ত 
হননি রাল্ফ, কেটেরও একটা সুব্যবস্থা করবাঁর জন্তে উঠে পড়ে 
লেগেছেন । 

ছুই এক দিনের ভিতরেই তাকে এক চাকরি যোগাড় করে দিলেন 
মাদাম ম্যান্টালিনির দরজীখানায়। মাইনে সেখানে হণ্তায় পাচ শিলিং 
মাত্র । নয়টা! থেকে নয়টা-_পুরো বারো ঘণ্টা চাকরি। 

এদিকে লা-ক্রিভির বাড়ি থেকে ওদের সরিয়ে এনেছেন রাল্ফ। 
নিজের একটা পড়ে৷ বাড়ি আছে নদীর ধারে, জন্প্রাণী থাকে না 
সেখানে, তারই ছুটো ঘর একটু পরিষ্কার করিয়ে সেইখানে ওদের আশ্রয় 
দিয়েছেন। নিউম্যান নগসই' ওদের লে বাড়িতে ঢুকিয়ে দিয়ে 
এল । 

কেট সারাদিন দরজীখানার চাকরি করে, রাত্রিতে এসে 
মায়ের কাছে সেই বাড়িতে থাকে । ছু'জনের দুঃখের কথা ছু'জনে 
শোনে। 

ওরই মাঝে একদিন রাল্ফ অবাক করে দিলেন কেটকে নিজের 
বাড়িতে নিমন্ত্রণ করে । কেটের মায়ের সাংসারিক বুদ্ধি বলে যদি কিছু 
থাকত, তবে মাকে বাদ দিয়ে, একা তরুণী মেয়েকে এভাবে নিমন্ত্রণ কর! 
তিনি গোড়াতেই অপছন্দ করতেন । 

সে বুদ্ধি তার নেই, তিনি আপত্তি করলেন না। বরং এই 
নিমন্ত্রণের ভিতর রাল্‌ফের স্সেহের পরিচয়ই পেলেন তিনি । খুশী 
হয়ে স্বীকার করলেন কেটকে তিনি যথাসময়ে পাঠাবেন রাল্‌্ফের 
বাড়িতে । 

একা একা অচেন। জায়গায় যেতে বেশ একটু ভয় ভয়ই করছিল 
কেটের, কিন্তু উপায় তো নেই! যেতেই হল তাকে। না গেলে 
ওদিকে রেগে যাবেন জেঠা, এদিকে রেগে যাবেন ম|। 

জেঠা বটে, কিন্তু সে জেঠা যে কত বড় পাষণ্ড, কত বড় 
অমানুষ, তা কেমন করে জানবে বেচারী কেট? জানলে, কারও 
অসম্তোষের ভয়ই সে করত না, সোজা অস্বীকার করত রাল্ফের বাড়ি 
যেতে। 

ব্যাপারটা হল এই, রাল্‌ফের ব্যবসাই হল টাক ধার দেওয়া আর 
তার দরুন অসম্ভব চড়া দরে ম্ুদ আদায় করা! এখন অসম্ভব চড়! 
দরে সুদ দেয় কারা? ছুই শ্রেণীর লোৌক। এক সেই শ্রেণীর ব্যবসায় 
যাদ্দের ব্যবসা ফেল পড়বার মুখে এসে ঠেকেছে; আর সেই শ্রেণীর 
বড় ঘরের ছেলে, যাদের আয়ের চেয়ে ব্যয় অনেক বেশী, আমদানির 
অর্থ হাতে আলবার আগেই খরচা হয়ে বলে থাকে । 

এই রকম বড়লোক মকেল রাল্ফের একজন আছে, তার নাম লর্ড 
ফ্রেডারিক ভেরিসফটউ। তার টাক! অনেক, কিন্তু তার খরচও অনেক। 
আয়ের চেয়ে তার ব্যয় অনেক বেশী । কাজেই তাকে চড়া স্থদে টাকা 
ধার করতে হয়। অনেক মহাজনই তার মত খাতককে ধার দিতে উৎসুক, 
অনেক মহাজনের কাছেই টাক! নেয় লর্ড ভেরিসফউ | 

ওই অনেক মহাজনদের মধ্যে রালফও একজন । 

এ রকম শীসালে। খাতককে ষোলমান৷ গ্রাস করা যায় কেমন করে 
_-সেই একটা বিশেষ চিন্তা রালফের। অন্য মহাজনেরা যে মুনাফাট। 
লুটছে ভেরিসফ টের কাছ থেকে, সেটাও কেন রালফের পকেটে আনুস 
না? 

ভেবে ভেবে উপায় একটা ঠাউরেছেন রালফ। 

উপাঘট। মাথায় এসেছে সেইদিনই, যেদিন লা-ক্রিভির বাড়িতে 
কেটকে প্রথম দেখেন। এত সুন্দরী এই ভাইঝিটা? ভেরিনফটের 
সমুখে একে নিয়ে ফেলতে পারলে, এই লোভেই লর্ডের বাচ্চাটা 
রালফের একেবারে গোলাম বনে যাবে। 

যাতে মতলব হাসিল করার পথে বাগড়া না পড়ে, মেইজন্তেই অত 
তাড়াতাড়ি নিকোলাসকে আড়াইশো মাইল দূরে পাঠিয়েছেন রালফ। 
ছেলেটা! গোয়ার, তা এক আচড়েই বুঝেছিলেন রাল্‌ফ। ও কাছে 
থাকলে কেটকে নিয়ে যা-ইচ্ছে তাই করা যাবে না । | 

নিকোলামকে কৌশল করে সরানো গিয়েছে পথ থেকে, এইবারে 
ফণদ পাতা যেতে পারে। লর্ড ভেরিসফটউ আর তার পারিষদদের 
একদিন নিজের বাড়িতে খাওয়ার নিমন্ত্রণ করলেন রাল্ফ। আগে থেকে 
একটুও আচ দিলেন না কাউকে যে ভোজের টেবিলে এক তরুণী মহিলার 
দেখা পাওয়। যাবে। 

দেখা যখন পাওয়া গেল, সবাই অবাকৃ। 

ভেরিসফ টের পারিষদ কম নেই । যেখানে যান, পাচ-সাত দশজন 
সঙ্গে থাকেই । তাদের লবাইয়ের আজ এখানে ডাক পড়েছে । তার 
সবাই বড ঘরের ছেলে, বসে বসে খাওয়া আর বিলাসিতায় পয়সা 
.ওড়ানে? ছাড়া জীবনে কেউ কিছু করেনি । এদের ভিতর একজন আবার 
আছে সবাইয়ের প্রধান যে, সবাইয়ের মুরুববী, ভেরিসফউকেও সে 
ওঠায় বসায়, যেমন খুশি নাচিয়ে নিয়ে বেড়ায়। নাম তাঁর সার 
মালবেরি হক। 

“সার উপাধি থেকেই বোঝা যায় ঘষে লোকট। জমিদার শ্রেণীর 
লোক | নিজেরও এক সময়ে যথেষ্ট অর্থ ছিল, সে সব উড়িয়ে দিয়ে এখন 
লর্ড ফ্রেডারিকের ঘাড়ে ভর করেছে । নিজে অসম্ভব দাস্তিক, অসম্ভব 
বিলানী; যতদূর বেপরোয়া আর উচ্ছঙ্খল হতে হয়। যত রকম 
কুকাজে ভেরিদফউকে দীক্ষা দিয়েছে এই মালবেরি লোকটাঁই। 
ভেরিসফট ওকে ভালবাসেন, বিশ্বাস করেন, সব ব্যাপারেই ওর উপরে 
নির্ভর করেন। তাছাড়া ওকে বোধহয় ভয়ও করেন । 

আর মালবেরি? সে ভেরিসফটের ঘাড় ভেঙে বাবুগিরি করে, 
তার পয়সায় তিনবেল। খায়, উলটে তাকেই ধমকায় মাঝে মাঝে। 
ভেরিসফট কখনও তার অবাধা হলে এমন একট। তাচ্ছিল্যের ভাব 
লে দেখায় যেন ভেরিসকট একট। পাগল । তার কথায় যেন কান 

দেবারই দরকার নেই। আশ্চর্য এই যে, মালবেরির আচরণে এই 
তাচ্ছিল্যভাব ফুটে উঠতে দেখলেই ভেরিসফ্ট একেবারে ঘাবড়ে 
যান, ওর কথার এতটুকু প্রতিবাদ করবার সাহসও আর তীর 
খাকে না। 

ভেরিসফটের এই দুর্বলতা তার সব পারিষদই জানে, তাই তারাও 
ভেরিসফটের চাইতে মালবেরিকেই খাতির করে বেশী। ওদের 
ছু'জনের ভিতর কোন ব্যাপারে মতের অমিল দেখলে ওরা একবাক্যে 
সমর্থন করে মালবেরিকেই | 

. ভোজের টেবিলে অন্ত কোন মহিলা নেই দেখে কেট রীতিমত 

বিব্রত হয়ে পড়ল, ভয়ও পেয়ে গেল একটু । সাধারণ অবস্থায় 
এতে ভয় পাবার তেমন কিছু কারণ হয়ত থাকে না, কিন্তু এখানকার 
অবস্থাটা বেশ একটু অসাধারণ। যতগুলি ভদ্রলোক টেবিলে 
উপস্থিত আছেন, সবাই মদ খেয়ে খেয়ে রীতিমত বেসামাল, অভদ্র হয়ে 
উঠেছেন । 

এমন বিশ্রীভাবে তারা তাকাতে লাগল কেটের দিকে, আর এমন 
অনংযত ভাবে তারা কথা কইতে লাগল ওর সঙ্গে এবং ওর সম্বন্ধে যে, 
কেট মনে মনে বলতে বাধ্য হল-__ম ধরণি, তুমি দ্বিধা হও, আমি 
তোমার ভিতর ঢুকে পড়ে মান ইজ্জত রক্ষা করি। 

মালবেরি তো এসে চেপে বসল ওর পাশে, আর নানাভাবে আলাপ 
জমাবার চেষ্টা শুরু করল। সে ধূর্ত লোক, কী উদ্দেশ্টে যে রাল্ফ 
নিকল্বি তার সুন্দরী ভাইঝিটিকে এই ভোজের টেবিলে এনে হাজির 
করেছে, তা৷ বুঝতে মোটেই বাকী নেই তার। আর তা বুঝতে বাকী 
নেই বলেই কেটের সঙ্গে আচারে ব্যবহারে ভদ্রতা বজায় রাঁখবারও 
দরকার দেখছে না সে। ওর জেঠাই যখন ওকে অপমানের মুখে এনে 
ফেলে দিয়েছে তখন অন্তে কেন ওর মান রাখতে যাবে? 

অবস্থাটা ক্রমেই কেটএর অসন্য বৌধ হতে লাগল। রাগে ছ্‌ঃখে 
তার চোখে জল এসে যায় বারে বারে। কাতর ভাবে সে জেঠার দিকে 
তাকায়। চতুর রাল্ফ ওর থেকে যতটা সম্ভব দূরে বসেছেন। ওর 

কাতরতা তিনি দেখেও না দেখার ভান করছেন । কেট কোনমতেই তার 
দৃষ্টি আকর্ষণ করতে পারছে ন1। 

অবশেষে মালবেরির অসভ্যতা যখন চরমে উঠে গেল, কেট হঠাৎ 
আসন ছেড়ে উঠে পড়ে চোখের জল মুছতে মুছতে চলে গেল অন্য 
ঘরে। 

এখন ভোজের টেবিলের রীতিই হল এই যে, খাওয়ার শেষ পর্যায়ে 
মেয়েরা উঠে অন্ত ঘরে চলে যায়। আর পুরুষেরা তখন নিজেরা নিজেরা 
অনবরত মদ চালাতে থাকে । 

কাজেই কেটএর হঠাৎ উঠে যাওয়াটাকে অস্বাভাবিক বলে বড় কেউ 
মনে করতে পারল না। পারল বোধর্হয় একমাত্র মালবেরি আর রাল্ফ। 
কিন্তু তার! দু'জনই তো ওর অসোয়াস্তির কারণ! কাঁজেই সব জেনে 
শুনেও তারা চুপ কবে রইল, যেন কোথাও কিছু গোলমাল একেবাবেই 
ঘটেনি। 

টেবিলে হরদম মদ চলতে থাঁকল। 

কেট তখন পাশের ঘবে বলে ভাবছে-_রাঁল্ফকে কিছু না বলে বাড়ি 
চলে যাওয়া তাব উচিত হবে কিনা । সাধারণ অবস্থায় কোন অতিথি 
গৃহম্বামীর কাছে বিদায় না নিয়ে জলে যাওয়ার কথা ভাবতেও পাবে না, 
কিন্তু এ যা অবস্থা, এট] সাধারণ অবস্থা মোটেই নয়। একটুখানি 
দৃষ্টিকটু হবে তাব পালিয়ে যাওয়া, কিন্তু তবু_হ্থ্যা, সে ভেবে দেখল তার 
যাওয়াই উচিত । 

কিন্ত যাওয়। তার হল না । সে সবে উঠে দীড়িয়েছে, এমন সময় 
ঘরে ঢুকল মালবেরি। 

ভোজ সভায় দশজনের সমুখে যেটুকু বা আবরু রেখে চলছিল 
শয়তান, এখন খালি ঘরে একা কেটকে পেয়ে, সেটুকুও সে দুরে ছুড়ে 
ফেলে দিল। কেট বেচারীর ভাগ্যে কী লাঞ্থনা সেদিন শেষ পর্যন্ত 
ত্বটত, তা কে জানে, কিন্তু মালবেরির সব সাধে বাগড়া দিলেন এসে 
রাল্ফ। . 
কেটকে রাল্ফ এখানে এনেছিলেন ভেরিসফটকে খুশী করবার 

জন্যে। এখন ভেরিসফটকে পিছনে ফেলে মালবেরি এসে মেয়েটাকে 
অধিকার করতে চাইছে দেখে রাল্‌্ফের ভাল লাগল না। মালবেরির 
কাছে তে কোনও প্রত্যাশা নেই ! ও তো নিজেই পথের ভিথিরী! ওর 
যতকিছু নবাবী, সে তো ভেরিসফ টের পয়সায়। আজ ভেরিসফট ওকে 
তাড়িয়ে দিলে ও খেতে পাবে না । 

রাল্ক এসে পড়তেই কেট কেঁদে তাঁকে মিনতি করতে লাগল 
-_“আমাকে বাড়ি পাঠিয়ে দিন এক্ষুণি, বাড়ি পাঠিয়ে দ্রিন।” 

মালবেরির ক্রোধকে উপেক্ষা করে রাল্ফ তাকে নিষে নীচে চলে 
গেলেন, আর নিজে দাড়িয়ে থেকে তাকে চড়িয়ে দিলেন ঘোড়ার 
গাড়িতে । কেট চোখের জলের ভিতর দিয়ে একবার চোখ তুলে চাইল 
রাল্‌্ফের দিকে । 

পাবগ স্থদখোরের মনে একটা ধাক্কা! লাগল বুঝি । বহুদিন আগে, 
সেই পঞ্চাশ বছর আগেকার শৈশবে, কবে তাঁর ছোটভাই নিকোলাস 
তারই হাতে মার ।খেয়ে তার দিকে অমনি কাতর ভাবে তাকিয়েছিল 
একদিন। হঠাৎ সেই ভূলে যাঁওয়া জলভরা৷ চোখের চাউনিটা যেন নতুন 
করে চোখে পড়ল রাল্‌্ফের। বুকের ভিতরট1 কেমন যেন করে উঠল 
একবার । 

বাড়ি ফিরে এসব ব্যাপার কেট কিন্তু কিছুই বলল না মাকে । ম৷ 
যে রালফের সাহায্যের ভরসায় কতখানি বুক বেঁধে আছেন, তা সে 
জানে। এখন সেই রাল্ফের স্বরূপ ষদি তিনি জানতে পারেন, 
বড় আশায় তিনি নিরাশ হবেন যে! মনের জোর একেই তার 
একটুও নেই, এ নতুন হতাশার ধাকা তিনি সইতে পারবেন না 
হয়ত। 

কেট তাই বাড়ি এসে কিছুই বলল না এসব। 

“তোর চেহারা অমন কেন ?” জিজ্ঞাস! করলেন মা। 

কেট ঝলল--“বডডো মাথ! ধরেছে মা ।” 

মাথ। ধরা শুধু নয়, সত্যি সত্যি বড় অস্থুখেই পড়ল কেট 

মনের যাতনায়। তিন দিন সে বিছানা থেকে মাথা. তুলতে 

পারল না। চার দিনের দিন সে গিয়ে হাজির দিল ম্যান্টালিনির 
দরজীখানায়। 

সেখানে তখন এক ওলটপালট চলছে । মাদাম ম্যান্টালিনির স্বামী 
ভয়ানক বদখেয়ালী লোক, তার অপব্যয়ের দরুন দরজীখানা ফেল 
হওয়ীর যোগাড় । মহাজন এসে মাল ক্রোক করেছে। 

সেদিনের নত দরজীখানার কাজ বন্ধ করে দেওয়া হল। অন্য 
কারিগরদের সঙ্গে কেটও চলে গেল বাড়ি। বাড়িতে বসেই সে চিঠি 
পেল ম্যান্টালিনির দরজীখানা! এখন মিস্‌ ন্যাগের বেনামীতে চলবে। 
স্থতরাং কেটএর চাকরি আর রইল না৷ ওখানে । 

এর কারণ আর কিছু নয়__মিস্‌ ন্যাগ দেখতে বিশ্রী, সেইজন্যে 
কোন সুন্দরী মেয়েকে সে ছু'চক্ষে দেখতে পারে না। কতৃত্ব হাতে 
পেয়ে তাই সে আগেই কেটকে ছাড়িয়ে দিল । 

মিসেস নিকল্বি এতে কিন্ত তেমন মুষড়ে পড়লেন না । মহিলাটির 
স্বভাবই এমনি-_যেটা যায়, সেটার সম্বন্ধে তার তাচ্ছিল্যের আর সীমা 
থাকে না। আর যেটা ভবিষ্যতের গর্ভে, তার সম্বন্ধে উৎসাহও থাকে তার 
অলীম। দরজীগিরি? একদিন তিনি আশা করেছিলেন, ও থেকেই কেট 
অতুল এরশ্বধের মালিক হবে । আজ যখন ওট! গেল, তিনি অক্লানবদনে 
বললেন--“ও ভালই হয়েছে । তুমি দরজীর কাজ কর এ আমার কোন 
দিনই ইচ্ছে ছিল ন1।” 

কী ইচ্ছে ছিল তবে? 

কেন, কোন অভিজাত মহিলার সঙ্গিনী হলে দোষ কী! ওতে 
আরাম-বিরাম মান মর্যাদা সবই আছে। ওই. রকম কাজই কেটএর মত 
মেয়ের উপযোগী । 

এ খেয়াল তার মাথায় এসেছে ছুই একদিন আগেই ।* একট। 
বিজ্ঞাপন দেখেছেন কাগজে । এক সম্ত্রাস্ত মহিলা শিক্ষিতা সঙ্গিনী 
চান। নিকল্বি-গিন্নীর মনে হয়েছে কাজটা কেটএর হলে মন্দ 
হয় না। 

বিজ্ঞাপনট খুঁজে বার করা হল, এবং মায়ের সঙ্গে কেট চলল 


৪০ নিকোলাম নিকঙবি 


নতুন চাকরির চেষ্টায়। বেশ শৌখিন পল্লীতে বাঁড়ি মিস্টার উইটিটালির, 
তারই স্ত্রীর জন্যে চাই একটি সঙ্গিনী। 

উইটিটালি-গৃহিণীর বয়স এমন কিছু বেশী নয়; তার ধারণা__ 
আসাধারণ প্রতিভা নিয়ে পৃথিবীতে জন্ম নিয়েছেন তিনি। দেশ-বিদেশের 
প্রাচীন ও আধুনিক সাহিত্যে, শিল্পকলায় সংগীতে-_-সব সময়েই তিনি 
নির্ভয়ে জোরগলায় তার মতামত প্রকাশ করেন, আর সে সব মতামতের 
প্রতিবাদে কেউ কিছু বলবে না, এ প্রত্যাশা তিনি করেন। 

ভদ্রমহিলার ভুল ভেঙে দিতে কারও ক! রুচিতে বাধে, কারও বা 
স্বার্থে আঘাত লাগে। তা থেকে উইটিটালি-গিম্নীর নিজের উপর বিশ্বাস 
আরও বেড়েই যায়। তিনি যে একটি উচুদরের প্রতিভা, তাতে তার 
স্ব'মীর বা তার নিজের সন্দেহ থাকে না ছিলমাত্র ! 

এহেন মহিলাটির সঙ্গিনী-পদ কেটই পেয়ে গেল। অবশ্য রাল্ফ 
নিকল্বি যে তার জেঠা, সে কথা৷ বলতে হল নতৃন মনিবের কাছে। না 
বললে, অজ্ঞাতকুলশীল একট! মেয়েকে কে বাড়িতে ঠাই দেবে ? 

চাকরি পেয়ে কেট উইটিটালিদের বাঁড়িতেকন্ট বাস করতে লাগল । 
তার মা একা রইলেন নদীর ধারের পড়ো বাড়িতে ! 


নিকোলাস নিকল্বি ৪১ 


বেচার৷ স্মাইক ! 

ডাথবয়েজ হলের চল্লিশট। ছেলে ছুএখেই দিন কাটায় বটে, কিন্তু 
স্মাইকের মত ছু'খ আর কারও নয়। 

এর কারণও স্পষ্ট। অন্য ছেলেদের জন্যে টাঁকা পায় স্কুইয়ার্স, 
স্মাইকের জন্যে পায় না । আজ পাঁচ ছয় বছর এক পয়সাও পায়নি । 

তাড়িয়েই তাকে দিত নিশ্চয়ই। দেয়নি শুধু এই কারণে যে ম্মাইকের 
দ্বারা কাজ পাওয়া যাঁয় ঢের। একট] পুরে! চাকরের কাজ ম্মাইক করে। 
ভূতের মত খাটে, আধপেটা একটু খোরাকির বিনিময়ে । খাটুনিতে যদি 
ত্রুটি হল, বকুনি তো৷ বটেই, মার । স্কুইয়ার্স যখন তখন মারে তাকে । 
লাখিট] ঘুবিটা ছেড়েই দেওয়া যাক-_চাবুক দিয়ে বেধড়ক পিটোঁয় এক 
এক সময়? হাত-পা-কেটে রক্ত বেরোতে থাকে তখন। 

এমনি ধারা মার নিকোলাস যেদিন প্রথম দেখল, ঘেন্নায় আর রাগে 
সে অস্থির হয়ে উঠল একেবারে । স্কুইয়ার্স সরে যেতেই সে গিয়ে কাছে 
দীডাল অভাগ! ছেলেটার । ছুটো গিষ্টি কথা বলতে চাইল তাকে, 
সান্ত্বনা দিতে চেষ্টা করল একট । 

ম্মাইক অবাক্‌ হয়ে গেল একেবারে । সাস্তনা? মিষ্টি কথা? এ 
জিনিস তার জীবনে এই প্রথম । এতকাল সে মার খেয়ে একা একাই 
চোখের জল ফেলেছে, কেউ তার পাশে এসে দীড়ায়নি কোনদিন। 
আজ কে এল? 

স্মাইঈকের মনে হল-_এ কোন্‌ দেবতা বুঝি । তার দুঃখের অন্ধকৃপে 
এ আলোর দেবতার আবির্ভাব হল কোথা! থেকে 1 

একটুখানি দরদের আভাস পেয়েই অভাগ! স্মাইক একেবারে 


৪২ নিকোলাস নিকল্‌বি 


নিকোলাসের কাছে, বিলিয়ে দিল নিজেকে । সময় পেলেই এসে তার 
কাছে বসে, তার কথা মন দিয়ে শোনে, প্রাণপণে চেষ্টা করে তাকে খুষী 
করবার জন্যে । 

পড়াশুনা সে কবে ছেড়ে দিয়েছিল । এখন নিকোলাস বলতেই, সে 
কয়েক বছর আগেকার ছেঁড়া বইখানা খুঁজে বার করে আবার এনে 
পড়তে বসল স্কুলঘরের মেঝেতে । অন্য ছেলেরা তো দেখেই অবাক্‌ ! 
স্মাইক আবার পড়ছে! 

অবাক স্কুইয়ার্সও। অবাক্‌ তার স্ত্রী, তার ছেলে, তার মেয়ে। 

স্মাইক পড়ছে ! আর তাকে পড়াচ্ছে নিকোলাস ! 

দুজনেরই সময় নষ্ট হচ্ছে বলে স্কুইয়ার্স পরিবারের ধারণা । 

নিকোলাসের উপরে ওরা এমনিই কেউ খুশী নয়। যেভাবে 
ডাথবয়েজ হলে ছেলেগুলোকে জানোয়ারের পর্যায়ে নামিয়ে আন। 
হয়েছে__ 

1 ঠিক বল! হল না, সঠিক ভাবে বলতে গেলে জানোয়াবেবও 
৷ জানোরার পুষলে লোকে তাঁকে অন্ততঃ পেট ভরে খেতে দেয় । 
এই স্কুইয়ার্স লোকট। চল্লিশট। ছেলেকে না খাইয়ে রাখে দিনের পর দিন, 
- মাসেব পর মাস, বছরের পর বছর । যাতে ক্ষিদে না পায়, 'তাব জন্যে 
গিলিয়ে দেয় গন্ধক-গোলা ঝোলাগুড় । 

হ্যা, যেভাবে ডাথবয়েজ হলে ওদেব রাখা হয়েছে, সেটা যে 
নিকোলাস বরদাস্ত করতে পারছে না, এট! সে মুখে কিছু না বললেও 
স্ুইয়ার্সের বুঝতে দেবি হয়নি । বুঝতে পেরে সে রে গেছে নিকোলাসের 
উপরে । সব অত্যারী লোকই অসহিষ্ণু হয়। সমালোচনা শুনলেই 
রেগে যায়। নিকোলাস মুখে সমালোচনা না করলেও মনে মনে করে 
থাকে__এটা ধরে নিয়েই স্কুইয়ার্স তার উপরে ক্ষেপে উঠেছে। বছরে 
পাচ পাউণ্ড মাইনের একটা মাস্টার, সে কিনা ভাথবয়েজ হলের 
মালিকের দোষ ধরবে? 

কিন্তু নিকোলামকে তো ধরে ধরে মারা যায় না, যে ভাবে সে 
স্নাইক ব৷ অন্য ছেলেদের মারে! প্রথমতঃ সেটা বেআইনী হবে। 


নিকোলাস নিকঙ্গ(ব ৪৩ 


দ্বিতীয়তঃ-_নিকোলাস অন্যদের মত চুপ করে পড়ে মার খাবে না। 
তার সঙ্গে গায়ের জোরে পেরে উঠবার আশ স্কুইয়ার্স করতে পারে না। 

তবে তাকে কীভাবে শায়েস্তা করা যায়? 

ভেবে ভেবে ফন্দী বার করল ভালই । এ স্মাইককে দিয়েই 
নিকোলাসের উপর ঝাল ঝাড়বে স্কুইয়ার্স। স্মাইককে ভালবাসবে ও ? 
বাস্ুক! ওর ভালবাসার পাত্রকে আায়সা পিটোবে দিনরাত, .ওরই 
চোখের সমুখে, যে ম্মাইক তো ছটফট করবেই, নিকোলাসও কম 
ছটফট করবে না। 

এই দানবীয় মতলব সঙ্গে সঙ্গেই হাতে-কলমে খাটাতে শুরু করল 
পাষণ্ড । স্মাইকের উপর শুরু হল একটানা অকথ্য নির্যাতন। তাঁর 
সামান্থা খাঁবারেরও পরিমাণ কমিয়ে দিয়ে, উঠতে বসতে চাবুক মেরে 
মেরে তাকে একেবারে মরার মত করে ফেলল । হতভাগ! ছেলেট। এখন 
আর মার খেয়ে কাদতেও পারে না, সে শক্তিও আর নেই তার গায়ে। 
ককিয়ে ককিয়ে কাতরায়, আর হাত-পা ছোডে কাটা ছাগলের মত | 

নিকোলাস তখন পালিয়ে যেতে পারলে দূরে পালিয়ে যায়। এমন 
জায়গায় গিয়ে লুকোয় যেখানে ওর ককানি কানে যাঁবে না, যেখানে 
চোখে পড়বে না ওর ছটফটানি । 

কিন্তু এটুকু নি্কৃতিও তাকে দিতে রাজী নয় স্কুইয়ার্স! নিকোলাস 
যখন পড়াতে বসেছে স্কুলঘরে, তখন সেই ঘরেরই অন্য পাশে, বা দৌর- 
গোড়ায় হয়ত সে ম্মীইককে চাবুক মারতে শুরু করল। নিকোলাস 
ক্লাস নিচ্ছে । উঠে পালাবার উপায় তার নেই। 

ঠিক একদিন এমনি কাণ্ডই চলেছে । 

স্মাইক মার খেতে খেতে মাটিতে পড়ে ছটফট করছে । আর লম্ব! 
চাবুক প্লাইপ্সীই করে পড়ছে তার পিঠে, তার পায়ে, তার হাতে, তার 
মুখে। চামড়ার চাবুক দেখতে দেখতে রক্তে লাল হয়ে গেল। সে 
রক্ত স্মাইকের। ্‌ 

নিকোলাস কানে আঙুল চেপে, চোখ বুজে বলে আছে। সপাং 
সপাং শব্দ ঠিক ঢুকছে তীর কাঁনে, আঁর সে শিউরে শিউরে উঠছে। 


6৪ নিকোলান নিকল্বি 


সহা করতে করতে আর স্মাইক সহা করতে পারল না বুঝি, চে চিয়ে 
কেঁদে উঠল হঠাৎ। জবাইয়ের ছুরি যখন শুয়োরের গলায় পেঁচিয়ে 
পেঁচিয়ে বসে, তখন যে কান্নাভরা ভাঙাগলার আওয়াজ বেরোয় তার 
মুখ থেকে, ঠিক সেই আওয়াজটিই স্মাইকের মুখ থেকে বেরুলো!। 

আর, কানে আঙুল চেপে বসে থাকলেও কেমন করে কে জানে, 
সে চীৎকার নিকোলাস শুনল। শুনে দেও আর সহা করতে পারল না, 
ছুটে এসে স্কুইয়ার্সের সুমুখে দীঁড়িয়ে চেচিয়ে বলল-_“আর না, আর 
মারবেন না, আর মারবেন না! 

একে স্মাইকের উপর এত নির্যাতনের অর্ধেক কারণ নিকোলাস 
নিজেই, তার উপর আবার সে সময় স্কুহয়ার্সের মাথায় খুন চেপে 
গিয়েছে। সে স্মাইকের উপরে যে চাবুক তুলেছিল, তাই ঘুরিয়ে এনে 
মারল নিকোলাসের মুখের উপরে । নিকোলাস তাড়াতাড়ি মুখ সরিয়ে 
নিতে নিতেও তার খানিকট! চোট লাগল বইকি ! 

তারপর নিকোলাসও গেল ক্ষেপে । সে ঝাঁপিয়ে পড়ল স্কুইয়ার্সের 
উপরে । এক হ্যাচকায় কেড়ে নিল তার হাতের চাবুক। তারপর 
সপাংসপাং শব্দে চালাতে লাগল সেই চাবুক স্কুইয়ার্সের উপরে । কয়েক 
ঘা খেয়েই জল্লাদট। মাটিতে পড়ে গেল। নিকোলাসের তবু বিরাম নেই, 
সে মেরেই চলেছে, মেরেই চলেছে । 

ম্মাইকের বদলে এখন চেঁচানি চলল স্কুইয়ার্সের | 

্কুইয়ার্স চেঁচায়, আর চল্লিশটা ছেলে নিশ্চুপ হয়ে পাথরের মত 
স্থির দৃষ্টিতে অপলক তাকিয়ে তাকিয়ে দেখে । মাস্টাররূপী এ রাক্ষসটাকে 
মাটিতে ফেলে দিয়ে কেউ যে তাকে চাবুক মারতে পারে, এ তাদের 
শুকনো মগজে কখনও ঢোকেনি। এখন সেই কন্পনার অতীত 
জিনিসটাকে চোখের উপর ঘটতে দেখে তারা মৃতির মত চেয়ে রইল 
শুধু, না কেউ কথ কয়, না কেউ নড়ে বসে। মনে তাদের ছুঃখ তো 
নয়ই, এমন কি আনন্দও নয়। শুধু অসীম বিস্ময় তাদের চোখে মুখে 
আর মনে। সে বিস্ময়ের অতল তলে যেন তলিয়ে গেছে বেচারাঁরা | 

তবে তারা না চেচাক, টেঁচাচ্ছে স্কুইগ়া্স-গিন্নী, স্কুইয়ার্সের মোটা 


নিকে।পাম শিকঙ্গব ৪৫ 


ছেলেটা আর আহলাদী মেয়েটা । স্মাইকের মার দেখবার জন্যে তারা 
এসে লাইন বেঁধে দাড়িয়েছিল, এখন পাশ! উলটে যেতে দেখে তারা 
এক একজনে এক এক রকম চিৎকার করে ছুটে এল, আর পিছন দিক্‌ 
থেকে টানতে লাগল নিকোলাসকে । কিন্তু নিকোলাসকে তখন পাগল 
বললেই হয়, তার লক্ষ্যই নেই ওদের তিনজনের দিকে ৷ ওর! টানাটানি 
করেও তার হাতের চাবুক কেড়ে নিতে পারল না। . 

অবশেষে স্কুইয়ার্সকে মরার মত নিশ্চল হয় পড়ে থাকতে দেখে 
তার গিন্নী নিকোলাসকে ছেড়ে স্বামীর দেহের উপর গিয়ে পড়ল, আর 
তখনই হু'শ ফিরে এল নিকোলাসের। এবারে সে ভয় পেয়ে গেল-_ 
মরে গেল নাকি মাস্টারট। ? তাহলে তো উলটে নিকোলাসেরই 
বিপদ! 

একটুখানি দাঁড়িয়ে সে দেখল-না মরেনি পাষণ্ডটা। নড়ছে 
চড়ছে একটু একটু । তখন সে চাবুক ফেলে দিয়ে নিজের ঘরে গিয়ে 
ঢুকল, আর ছুই একখানা কাপড়-জাম। যা ছিল, তাই গুছিয়ে নিয়ে 
বেরিয়ে পড়ল ভাখবয়েজ হল থেকে । 

না, এ পাপ পুরীতে আর নয়। যে কাণ্ড হয়ে গেল, তাতে 
এখানে আর থাক নিরাপদ তো নয়ই ; নিরাপদ হলেও উচিত হত ন1। 
নীচতা দেখতে দেখতে ভাল লোকের মনও নীচ হয়ে আসে ক্রমশঃ । 
এখানে এসে অবধি নিত্য ক্রমাগত চাবুক আমক্ষালন চোখে দেখতে 
না হলে আজ এমন অনান্ুষের মত চাবুক মারতে পারত না 
নিকোলাস। 

যেতে হবে লগ্নে ফিরে। কিন্তু লগ্ডন যে আড়াইশো! মাইল 
দূরে। ডাকগাড়িতে চড়বার পয়সা কই তার? কয়েকটা পেনী মোটে 
তার পকেটে । 

হেঁটেই যেতে হবে সন্দেহ নেই। যতদিন লাগে, হেঁটেই সে 
যাবে। একদিন হাটবে, একদিন পথে কোন কাজ করবে। যার 
কাছে যে কাজ পাওয়া যায়, তাই করবে। যা মজুরি পাওয়া যায়, 
তাই নেবে। তাইতেই একটা ছুটো৷ দিনের খাওয়া চালিয়ে নেবে। 


৪৬ শিকোলাস নিকল্ৰি 


কারও কাছে সাহায্য চাইবে না তা বলে । হোক সে বিপন্ন, ভদ্রলোকের 
ছেলে মে, ভিক্ষা করবে না কখনও । 

আগে গ্রেট ব্রিজ পেরিয়ে খানিকটা দূরে চলে যাওয়া যাক। 
মারপিটের জন্থে এখানে কোন হাঙ্গাম। হতেও পারে, তাতে জড়িয়ে 
পড়লে আর কিছু ন! হোক, দেরি হয়ে যাবে লণ্ডনে পৌছতে । 

লগুনে তার পৌছেনো চাইই। যত তাড়াতাড়ি সম্ভব। 

এ ছুবৃত্ত জেঠা তাকে পাঠিয়েছিল এই নরকে । জেনেশুনেই 
পাঠিয়েছিল নিশ্চয়। মে যে তার মা বোনকে আবার কী বিপদে 
ফেলেছে-_তা চাক্ষুষ দেখতে হবে তাকে । একট কিছু কু-অভিসন্ধি যে 
আছে রাল্‌্ফের, তাতে নিকোলাসের আর দন্দেহ মাত্র নেই। 

নিজের চোখে সে দেখবে ওদের একবার । তারা যাঁদ ভাল থাকে, 
নিকোলাস আবার বেরিয়ে পড়বে নিরুদ্দেশের পথে, ভাগ্য যেদিকে শিয়ে 
যায়, সেইদিকে। মা-বোনের কষ্টের অন্নে ভাগ বসাবার জন্তে তাদের 
কাছে বসে থাকবে না নিশ্চয়। 

কিন্ত যদি সে দেখে যে তার মা-বোনকেও কোন ফণদে জড়াবার 
ফিকিরে আছে এ শয়তান, জেঠা বলে তাকে সে রেহাই দেবে না, এই 
স্কুইয়ার্সকে যেভাবে শায়েস্তা করেছে: 

“আরে, কোথায় যাও হে?” ভারী গলায় ডেকে উঠল কে যেন। 

ভাবতে ভাবতে এমনি তন্ময় হয়ে পথ চলছিল নিকোলান যে অত 
বড় লম্বা চওড়া পালোয়ানটাকে বা তার সেই রকমই লম্বা-চওড়া 
ঘোড়াটাকে আদৌ নে চোখেই দেখতে পায়নি। এবার চোখ তুলে 
দেখে রাস্তার ধারে ঘোড়ার পিঠে বসে আছে জন ব্রাউডি--নিকটেরুই 
এক পয়সাওয়াল। চাষী । 

ব্রাউডির সঙ্গে ভাখবয়েজ হলেই একদিন দেখা হয়েছিল 
নিকোলাসের। আলাপ সামান্যই হয়েছিল, এবং শেষ প্স্ত তুচ্ছ কারণে 
একটু মন কষাকষিও হয়েছিল দু'জনের । 

আজ কিন্তু ব্রাউডি ওকে পথে দেখেই ডেকে থামিয়েছে--“কোথায় 
যাও হে?” 


নিকোলাস নিকল্বি ৪৭ 


নিকোলাস বলে__“যাই লগ্ডন, আমি ডাথবয়েজ থেকে চলে যাচ্ছি 
একেবারে ।” 

“কেন কেন? এই তো! সেদিন এলে 1” জিজ্ঞাস করে ব্রাউডি । 

“থুব মার দিয়েছি স্কুইয়ার্সকে 1” আর কিছু বলবার দরকার দেখে 
না নিকোলাস । 

চোখ বড় বড় করে ব্রাউডি প্রায় এক মিনিট তাকিয়ে রইল। 
তারপর এমন হাসি হেসে উঠল যে আকাশ ভেঙে পড়বার যোগাড়-__ 
“কী বললে? মাস্টারকে মেরেছ ? সেই বদমাশ, ধড়িবাজ, ধাপ্পাবাজ, 
জানোয়ার, পিশীচটাকে 1 সত্যি মেরেছ ?” 

“খু-উ-ব !” সায় দেয় নিকোলাস। 

আবার অট্রহাসির দমকে আকাশ কেঁপে উঠল। ভারপর একটু 
ঠাণ্ডা হয়ে ব্রাউড বলল-_-“এ র'ক্ষদট1---কী বলব স্কুলের সঙ্গে আমার 
নিজের কোন সম্পর্ক নেই, থাকলে আমি ওকে কবে নরকে পাঠিয়ে 
দিতান। তুমি যে ওকে মেরেছে, এ একটা রীতিমত পুণ্যির কাজ 
করেছ তুমি। বেশ করেছ, বাহব৷ পাওয়ার মত কাজ করেছে । তাহলে 
লগুনেই ফিরে যাচ্ছ, কী বল? পয়পাকডি আছে তো? স্কুইয়ার্স তো 
মাইনে দেয়নি স্শ্চিয়ুই |» 

পয়সাকড়ি নেই, তা এই প্রায় অচেনা লোকটির কাছে স্বীকার 
করতে যাবে কেন নিকোলাস? সে ও কথার কোন সোজ! উত্তর ন৷ 
দিয়ে পাশ কাটিয়ে চলে যাওয়ারই উদ্ভোগ করল। 

কিন্ত জন ব্রাউডি কাচা লোক নয়। নিকোপাসের পয়সা! যে নেই, 
তা৷ সে বুঝে ফেলেছে । আর নিকোলাস বখন লোক ভাল,__মাস্টারকে 
মারাতেই প্রমাণ পাওয়া গেছে যে দে লোক ভাল--তখন জন 
ব্রাউডি তাকে নিঃসম্বলে লণ্ডন রওয়ানা হতে দিতে পারে না। সে ঘোড়া 
থেকে নেমে পড়ে নিকোলাসের ,পথ আটকাল, আর জামার ভিতর 
থেকে নিজের টাকার থলিট1 বার করে তুলে দিল ওর হাতে-_-“এ 
থেকে তোমার য। দরকার, তা তুমি নিয়ে নাও । দরকার হয়, সবই 
নিতে পার। লজ্জ! পাওয়ার কী আছে? সবাইকে সবাইয়ের সাহায্য 


৪৮ নিকোলাস নিকঙ্গবি 


নিতে হয়। আবার তোমার সুবিধামত ফিরিয়ে দিও, তাহলেই তো 
হল ।” 

লোকটির কথায় এমন আন্তরিকতার সবুর ফুটে উঠেছে যে তাতে 
মুগ্ধ হয়ে গেল নিকোলাস। এমনি মিষ্টি করে যে বলে, দরকার না 
থাকলেও তার কাছ থেকে কিছু নিতে হয়। নিকোলাস থলি থেকে 
একটি মাত্র পাউগ্ বার করে নিয়ে বলল--“এতেই আমার কাজ চলে 
যাবে বন্ধু!” 

তারপর পথে-পাওয়া বন্ধুর কাছে বিদায় নিয়ে নিকোলাস নিজের 
পথে রওয়ানা হয়ে গেল। ফিরে ফিরে কয়েকবারই ভাকিয়ে 
দেখল-_জন ব্রাউভি তখনও ঘোড়ার উপর বসে রুমাল নাঁডছে তার 
উদ্দেশে । 

ডাকগাড়িতে সে চডবে। একটা পাউণ্ড যখন পাওয়া গেল, তখন 
চড়নে বইকি! কিন্তু আজই নয়। আজকার দিনটা হাট। ষাক। 
গ্রেট! ব্রিজ ছাড়িয়ে যতট। সম্ভব এগিয়ে যাওয়া যাক । তারপর কাল 
মাঝপথে চড়ে বসলেই হবে গাড়িতে, তাতে ভাড়াও কিছু কম 
লাগবে । 

সারা দিন, রাতেরও কয়েক ঘণ্টা হাটল নিকোলাস । তারপর একটা 
সরাইখানায় সামান্ত কিছু খেয়ে নিয়ে পথের ধারের একটা খামারবাড়ির 
খালি ঘরে ঢুকে সে ঘুমিয়ে পড়ল: শরীরটা খুবই ক্লান্ত, সারা রাত 
ঘুমোলো খুব । 

ভোরবেলায় ঘুম ভাঙতেই এক আশ্চর্য জিনিস চোখে পড়ল তার। 
একট] ছেলে চুপ করে বসে আছে তাঁর থেকে একটু দূরে । নিকোলান 
নড়ে উঠতেই সে ঘর ছেড়ে বেরিয়ে যাওয়ার জন্তে উঠে দাড়াল। কিন্তু 
ততক্ষণে নিকোলাস তাকে চিনে ফেলেছে__ 

স্মাইক! 

“তুমি এখানে স্মাইক ?” অবাক্‌ হয়ে জিজ্ঞাসা করে নিকোলাস । 

“তুমি আমায় ফেলে যেও না” বলে ছুই হাতে মুখ চেপে ধরে 
ফু'পিয়ে ওঠে স্মাইক। | 

জীবনে প্রথম মিত্তি কথা শুনেছে যাঁর মুখে, সত্যিকার দরদের 
পরিচয় পেয়েছে ষার ব্যবহারে, তাকে আর জীবনে চোখের আড়াল 
করতে রাজী নয় হতভাগ্য স্মাইক। চোখের জলে ভাসতে ভাতে সে 
নিকোলাসের হাত ছু'খানি চেপে ধরে বলল- “আমি তোমার কেনা 
গোলাম হয়ে থাকব, আমাকে খেতে তোমায় দিতে হবে না, শুধু তুমি 
এইটুকু দয়া কর আমার উপরে, আমাকে থাকতে দাও তোমার কাছে 
কাছে। আমার আর কিছু চাই না।” 

“গোলাম তেন হবে? আমার বন্ধু, আমার ভাই হয়ে তুমি আমার 
কাছে থাক।” এই বলে নিকোলাস হাঁত ধরে তুলল তাকে । তার পর 
ছু'জনে হাত-ধরাধবি করে বেরিয়ে গেল রাস্তায়। 


৫০ নিকোলাস নিকলবি 


ঈ 
সা সঁ 

নিউম্যান নগজ থাকে একটা বিরাট বাড়িতে। অনেক তলা, অনেক 
মহল সে বাঁড়িতে। ভারই 'ঘরে ঘরে এক একজন ভাড়াটে | তিন- 
চারখানা ঘর নিয়ে সপরিবারে বান করে এমন ভাড়াটেও আছে। 
কেনউইগস্‌ পরিবার এইরকমের তিন-চারখানা ঘরের দখলিকার । 

তাদেরই মহলে কী একটা উপলক্ষে ভোজ সেদিন। নগও 
নিমন্ত্রণ পেয়েছে । টেবিলে বনতেই তার উপর ভার পড়ল পাঞ্চ তৈরি 
করবার । নানারকম মদ আর মিরাপ এক সাথে মিশিয়ে তৈরী হয় এই 
সুম্বাদু পাঁনীয়টি। 

কাজটা প্রায় শেষ হয়েছে, এমন নময় তাকে এসে কেউ একজন 
থবর 'দল-__তার চিলেকোঠার কামরায় কারা এসে অপেক্ষা করছে 
তার জন্যে । 

এত রাত্রে নিউম্যানের কাছে লোক ? সে অবাক্‌ হয়ে বেরিয়ে এল, 
গুটিগুট নি'ড়ি ভেঙে উঠতে লাগল চিলেকোঠায়। 

কয়েক মিনিট বাদেই সে ফিরে এল তিন তিনটে সিড়ি এক এক 
লাফে নামতে নামতে । এসেই কেনউইগস্-গিন্ীর দিকে তাকিয়ে 
বিড়বিড় করে কী যেন সে বলল, ভীরপরই--টেবিলের উপরে তারই 
হাতে তৈরী পাঞ্চের পাত্রটা তখনও যথাস্থানেই রয়েছে- সেটাকে ছে। 
মেরে তুলে নিয়েই আবার ঝড়ের বেগে ঘর থেকে বেরিয়ে গেল। 
টেবিলে বসে হতভম্ব অতিথিরা শুনতে পেল এক এক লাফে তিন 
তিনটে সিড়ি পেরুতে পেরুতে সে আবার উঠে যাচ্ছে তার চিলে- 
কোঠার পানে। 

অতিথিদের সংবিৎ ফিরতে বেশ কিছুক্ষণ কেটে গেল। তারপর শুরু 
হল সে কী তীক্ষ আলোচনা সে কী তীত্র ভতমনা অনুপস্থিত নগসের 

উদ্দেশে! এ কীরকম ভদ্রতা? এ কীরকম আকেল ! সবাই খাবে 
বলে যে পাঞ্চ তৈরী হয়েছে, তা একা খাওয়ার জন্যে লুঠ করে নিয়ে 
যাওয়া? লোকটা কি পাগল? লোকটা কি চোর? লোঁকট। কি--এ 
এ এ ডাকাত ? | 

ধিকার যখন চরমে উঠেছে, তখন সবাইয়ের মুখ হঠাৎ একসঙ্গে বন্ধ 
হয়ে গেল উপরতলা৷ থেকে একটা চিৎকার শুনে। “আগুন আগুন” 
করে কে যেন চেঁচিয়ে উঠল, আর ছুদ্দাড ছুদ্দাড পায়ের শব্ধ শোন। 
যেতে লাগল অনেকগুলো । 

এদিকে কেনউইগ-গিন্নী মাথার চুল ছি'ড়তে লাগলেন। তার 
কোলের মেয়েটাকে যে ওই উপর তলাতেই তিনি রেখে এসেছেন এক 
পড়শীর ঘরে! পড়শী বন্য এখানে নেমন্তন্ন খাচ্ছেন, কিন্তু 
একট চাঁকরানী মেয়েকে বকশিশের লোভ দেখিয়ে বসিয়ে রাখা 
হয়েছিল বাচ্চাটাকে পাহার। দেবার জন্যে। সেই চাকরানীটাই 
অগ্নিকাণ্ড বাঁধিয়ে বসেনি তো? বাচ্চা মেয়েটা এতক্ষণ পুড়ে নরল 
নাতো? 

সবাই টেঁচায়, সবাই ছটফট কবে, কিন্তু সিড়ি বেয়ে উপরে উঠে 
ব্যাপারখানা যে কি, তা দেখবার জন্যে সাহস কেউ সঞ্চয় করে উঠতে 
পারে না। সরু সিঁড়ি, অগ্নিকাণ্ড ঘটলে এরকম বাড়ি থেকে প্রাণ 
নিয়ে বেরুনো এক কুরুক্ষেত্র ব্যাপার। এ সময়ে সাধ করে আর 
উপরে ওঠে কোন্‌ নিবোধ? সিঁড়ির কাছে যাবার জন্যেই সবাই 
ঝুঁকেছে বটে, কিন্তু ঝুঁকেছে নীচে নামবার জন্যে, উপরে ওঠবার 
জন্যে নয়। 

এমন সময়-- 

“ভয় নেই, ভয় নেই” বলে লিড়ি দিয়ে নামল নিউম্যান নগঞ যার 
আছ্শ্রাদ্ধ করহিন টেবিলসুদ্ধ কল অতিথি একটু আগেই । নিউম্যান 
এল, মার তার পিছনে পিছনে বাচ্চাটাকে কোলে নিয়ে নেমে এল 
এক সুন্ৰর যুবক । 

সে যুব হল নিকোলাস নিকল.বি। 

হয়েছিল কী, এ যে চাকরানী মেয়েটাকে বসিয়ে রাখা হয়েছিল 
কেনউইগ দের বাচ্চাকে পাহারা দেবার জন্তে, বসে সে থাকেনি 
বেশীক্ষণ। শীতের দিন, আগুনের কাছাকাছি কার্পেটের উপর আড় 
হয়ে পড়ে সে ঘুমিয়ে গিয়েছিল। কী করে কে জানে_-কাঠের 
আগ্চনের একটা ফুলকি উড়ে এসে পড়ে তার পাতল। গাউনে, আর 
গাউন. ওঠে জ্বলে । জ্বলুনিতে ঘুম ভেঙে যেতেই মে “আগুন আগুন? 
করে টেঁচিয়ে ওঠে, আর সেই চেঁচানি শুনে-_নিকটেই নিটগ্যানের 
ঘরে ছিল নিকোলাস আর স্মাইক--নিকোলাঁস ছুটে গিয়ে মেয়েটা'ৰ 
গায়ের আগুন নিবিয়ে দেয়। একটু আঁধটু সে পুড়ে গিয়েছে, তাতে 
আনশ্য ভূল নেই । 

কারা যেন ঘরে অপেক্ষা করছে শুনে নিউম্যান খানার টেবিল থেকে 
সেই যে উঠে গিয়েছিল, গিয়ে দেখে নিকোলাপই এসেছে একটি 
বন্ধুকে নিয়ে। লগ্নে এসে কোথায় আশ্রয় নেবে, ঠিক করতে না 
পেরে নিকোলান যখন ভেবে আকুল হচ্ছিল তখন হঠাৎ নিউম্যানের 
চিঠির কথা তার মনে পড়ে, যে চিঠিখানা নে নিকৌলাদের ভাখবয়েজ 
যারার দিনে তার হাতে গুজে দিয়েছিল। চিঠিটা নষ্ট হয়নি, 
তাই সে আজ স্মাইককে নিয়ে মাথা গুজবার একটু জায়গা 
পেয়েছে । 

নিকোলাসের কোলে মেয়েকে অক্ষত দেখে কেনউইগজ-গিনসী 
কৃতজ্ঞতায় গুলে গেলেন একেবারে । নিক লাসকে অনেক সাবানাধি 
করলেন টেবিলে বসে কিছু খাওয়ার জন্তে। নি কোলাস তাতে রাজী 
হল না কিছুতেই । আর তা না হওয়াতেই তার উপর টেবিলমুদ্ধ 
সকলের শ্রদ্ধা আরও দ্বিগুণ বেড়ে গেল। 

নিকোলাস উপরে চলে যেতেই সবাই পড়ল নিউম্যানকে নিয়ে-_ 
“তামার এই বন্ধুটি তো! চমৎকার মানুষ! কে এ? এমন সুন্দর 
চেহারা এ কে ?” 

নিউম্যান তখন সত্য মিথ্যায় জড়িয়ে এমন আশ্চয সব বিবরণ 
দিতে লাগল নিকোলাসের সম্বন্ধে যে সবাই অবাক্‌ হয়ে ভাবতে লাগল 


নিকোলাস নিকল্বি ৫৩ 


ছপ্মবেশী কোন দেবত্তাই বুঝি আজ স্বর্গ থেকে নেমে এসেছেন, কেন- 
উইগ সদের ছোট্র মেয়েটাকে আগুন থেকে বাঁচাবার জন্তে | 

রাত্রেই নিউম্যানের কাছে নিকোলাস তার মা বোনের কথা সব 
জানতে পেল। তারা আর লা-ক্রিভির বাড়িতে নেই, আছেন নদীর 
ধারে এক পোড়ো বাড়িতে । ম্যান্টালিনির দরজীখানায় একটা কাজ 
হয়েছিল কেট-এর, কয়েক দিন কাজ করবার পরেই সে কাজ কী জানি 
কেন চলে গেল। তারপর ইদানীং আবার কোথায় যেন এক মহিলার 
সঙ্গিনীর পদ পেয়ে কেট সেখানে চলে গিয়েছে । মা একাই থাকেন নদীর 
ধারের বাড়িতে, কেট মাঝে মাঝে এক একদিন আসে দেখা করতে । 

“স্ুইয়ার্ম কোনও চিঠি দিয়েছে জেঠাকে ? জানতে চায় নিকোলাস। 
রাল্‌্ফের স্ুপারিশেই স্কুইয়ার্সের স্কুলে চাকরি হয়েছিদ্দ নিকোলাসের | 
এখন মারামারি করে নিকোলাস যদি সে চাকরি ছেড়ে আসে, তাহলে 
প্ুলিসে খবর দ্রিক বা না দিক, রাল্ফকে খবর যে নিশয়ই দেবে, তাতে 
কিমআার সন্দেহ আছে? তাই মা-বোনের খবরট] নিয়েই নিকোলাস 
দ্বিতীয় প্রশ্ন করল--স্কুইয়ার্স কোন চিঠি দিয়েছে ?” 

দিয়েছে বইকি ! স্কুইয়ার্স দেয়নি, নিজে লিখবার মত দেহের আবস্থা 
তর নেই বলে। লিখিয়েছে তার মেয়ে ফ্যানিকে দিয়ে । এই ফ্যানি 
দেখতে পারত না নিকোলাসকে । বাপের হুকুম পেয়ে এমন ভাষায় 
এরকম সব মিথ্যে নালিশ সে করেছে নিকোলাসের নামে যা তাহ 
লোকে শুনলে নিশ্চয় নিকোলানকে একটা অকৃতজ্ঞ দানব বলে বিব্চেনা 
করবে। 

এখন চিঠিটা! যখন রাঁল্ফের বাড়িতে পৌছলো, তখন রাল্ফ 
বাড়িতে ছিলেন না। চিঠি পেল নিউম্যান। ভাথবয়েজের সীল দেখে 
সে অনুমান করল ওতে নিকোলাস সম্বন্ধে কস্কোন কথা আছে! সে 
চিঠিটা! খুলে তক্ষুনি তার একটা নকল করে ফেলল। তারপর চিঠি 
আবার খামে ভরে খাম এঁটে রেখে দিল আগের মত। 

সেই নকলটা নিকোলাসকে দেখতে দিল নিউম্যান: ফ্যানির মিথ্যা 
কথার বহর দেখে রাগে তার অঙ্গ জলতে লাগল, কিন্তু স্কুইয়ার্স যে 

সত্যিসত্যিই এখনও শয্যাগত হয়ে পড়ে আছে সেই মারের ফলে, এটা 
জানতে পেরে সে নতুন করে খুশী হল আবার। খুশী হল এইজন্যে যে 
যতদিন এ পিশাচ শুয়ে থাকতে বাধ্য হবে, তার স্কুলের চল্লিশটা ছেলে 
ততদিন নিত্যকার গোবেড়েন থেকে রেহাই পাবে । 

পরের দ্রিন সকালেই সে নিউম্যানের কাছে ঠিফানা জেনে নিয়ে চলে 
গেল নদীর ধারে, তার মায়ের সঙ্গে দেখা করবার জন্যে । 

গিয়েই দেখে, রাল্ফ সেখানে উপস্থিত । 

রাল্ফ লগ্তনে ছিলেন না। কালই ফিরে এসে ফ্যানি স্ুয়ার্সের 
চিঠি পেয়েছেন, আর আজ সকালে উঠেই ছুটে এসেছেন নিকোলাঁসের 
মাকে সেই চিঠি দেখাণাঁর জন্যে । নিকোলাসের আগেই এসে পড়েছেন 
তিনি। 
নিকোলান ঘরে ঢুকতেই তিনি ঘুণায় নাক পলিটকে উঠলেন 
একেবারে । তাকে দেখিয়ে ভার মাকে বলতে লাগলেন--“এহ যে 
তোমার বাহাছুপ্ ছেলে ফিরে এসেছে । বিদ্যে নেই, বুদ্ধি নেই, সহায় 
নেই, সম্বল নেই, নিতান্ত আমি সুপারিশ করেছিলাম বলেই অমন একটা 
চমৎকাঁর জায়গায় তেমন একটা চমতকার মস্টারি ও পেয়েছিল। 
কোথায় মন দিয়ে কাজ করে নিজের উন্নতির পথ পরিষ্কার করবে, তা 
নয়, দু'দিন না যেতেই মালিককে মেরে প্রায় খুনের কাছাকাছি পৌছে 
দিয়ে লণ্ডনে ফিরে এল-_মায়ের ঘাড়ে বসে তার কষ্টের অন্নে ভাগ 
বলাবার জন্যে । মানুষ যে এমন অপদার্থ অমানুষ, অকৃতচ্্ধ অবুঝ হতে 
পারে, তা আমার জানা ছিল না এতদিন ।” 

রাল্ফের নালিশ তো! মিথ্যাই, কিন্তু সে মিথ্যার চাইতেও ঘৃণ্য হল 
তা'র বলার ভঙ্গীটা। নিকোলাসের উপর রাগ যে তার বদ্ধমূল, ত তার 
কথা শুনলেই বোঝা যায়। নিকোলাসকে চিবিয়ে খেয়ে ফেলতে পারলে 
সে যে এক্ষুনি খেয়ে ফেলত, তাঁতে আর তিলমাত্র সন্দেহ থাকে না সে 
সব কথা শুনলে ! | 

নিকোলাসও ঠিক সমান ঝণাজের সঙ্গেই জবাব দিল। রাল্‌্ফের 
উপর তার রাঁগও কম নয়। সে স্পষ্ট বলল--স্কুইয়ার্স একট! নরপশু, 

আর তার পশুর মত আচরণ রাল্‌ফের কখনও অজানা হতে পারে না । 
সে জেনে শুনেই নিকোলামকে ভাথবয়েজে পাঠিয়েছিল নিশ্চয়, মতলব 
ছিল যে না খেয়ে সেখানে ও মরে যাবে। 

তারপর মাকে শুনিয়ে বলল- লগুনে ফিরে এসেছে বলে যে সে 
মায়ের গলগ্রহ হবে, ত। যেন কেউ না ভাবে । সে দেখিয়ে দেবে রাল্‌্ফের 
মত সহায় না থাকলেও মানুষের পক্ষে কাঁজ জুটিয়ে নেওয়া সম্ভব। সে 
লগুনে এসেছে, শুধু ভাথবয়েজ থেকে তাঁর চলে আসবার সত্যি কারণট! 
মাকে জানাবার জন্যে; যাতে মা রাল্‌ফের মুখের মিথ্য। বিবরণ শুনে 
ছেলের সম্বন্ধে কোন খারাপ ধারণ! না করেন। 

তারপর জেঠা-ভাইপোতে আরও অনেক কথা৷ কাটাকাটি, রাগারাগি, 
আর নিকোলাসের মায়ের হ'-হুত্তাশ আর কানাকাটি। স্পষ্ট কিছুন৷ 
বললেও তিনি যে মনে মনে নিকোলাসকেই দোষী ঠাউরেছেন, রালফের 
উপর আস্থা যে তার এখনও অটুট আছে, তা তার সেই হা-হুতাশ 
থেকেই বুঝতে পারা গেল । 

তারপর মায়ের কাছে বিদায় । 

“যদি মানুষ হতে পারি তাহলেই আবার আসব তোমার কাছে__” 
এই বলে সে বাড়ি থেকে বেরিয়ে এল। 

পথে পথে চলে বেড়ায় উদাস ভাবে । কাঁজ চাই! কাজ পেতেই 
হবে। জন ত্রাউডির দেওয়া সেই এক পাউগ্ডের সামান্যই অবশিষ্ট আছে। 
এদিকে পেট তার একার একটি নয়, স্মাইকও আছে তার সঙ্গে । 
নিউম্যানের আতিথ্যের স্টপর নির্ভর করে তো এক মুহূর্তও থাকা তার 
উচিত নয়! 

পথে চলতে চলতে হঠাৎ একট! সাইনবোর্ড চোখে পড়ে “চাকরির 
খোজ পাবেন এখানে ।” সাইনবোর্ড পড়েই সে সেই এজেন্সিতে ঢুকে 
পড়ল। 

কয়েকটি লোক আগে থ।কতেই এসে অপেক্ষা করছে । নিকোলাস 
বসল । বসে বমে আগের লোকগুলির দিকে তাকাতে লাগল । 

কী আশ্চর্য! এমন 'অতুলনীয়। সুন্দরী মেয়ে এখানে এসেছে চাকরি 

খুজতে? মেয়েটি শুধু সুন্দরী নয়, সে যে অভিজাত ঘরের মেয়ে, ত৷ 
তাকে দেখলেই বোঝা যায়। তা ছাড়া তার সঙ্গে একটি তরুণী দাসীও 
রয়েছে। | 

অফিসের কেরানী প্রত্যেক উমেদারকেই ছুই একটা করে সন্ধান 
দিচ্ছে । ঠিকানা টুকে নিয়ে প্রত্যেকেই বেরিয়ে গেল । সুন্রী মেয়েটিও। 
সে যাওয়ার সময়ে তার মুখখানি ভাল করে দেখতে পেল নিকোলাস। 
খুব নিকট থেকেই দেখলণ তার যেন মনে হল সুন্দরীর মুখখানি 
অতিমাত্র বিষ্ন। ব্যথায় ভরে উঠল নিকোলাসের মন। এমন মেয়ের 
এত কী ছুঃখ? 

সে হয়ত ওর পিছনে পিছনেই যেত, কিছু খংর পাওয়ার আশাম়। 
কিন্তু হল না যাওয়া । কেরানী তাকে ডাকল--“আপনার কী কাঁজ চাই 
মশাই, বলুন তো৷ এইবার 1৮ 

“এই সেক্রেটারি গিরিটিরি কিছু !” 

“তা সেক্রেটারি চাইছেন পার্লামেন্টের সদস্ত একটি ভদ্রলোক | 
আপনি দেখা করতে পারেন ।” 

ঠিকান। দিয়ে কেরানী বিদায় করে দিল নিকোলাসকে । 

যাঃ। একেবারে পালামেন্টের সদস্য ? তার সেক্রেটারি হতে গেলে 
তো৷ অনেক লেখাপড়া জান। দরকার নিশ্চয়ই ! কী হবে সেখানে গিয়ে? 
তবু-_আশ। কুহকিনী ! চাকরি হতে পারে না জেনেও সে চলল পার্ল'- 
মেণ্ট সদস্তমশাইয়ের ঠিকানা! খুঁজতে । 

সত্যিই তাই। সদস্যমশাই ব্ললেন--তার সব কাজেই সাহায্য 
করতে পারে, এমনি সেক্রেটারি চাই । তিনি বক্তৃতা দেবেন, সে বক্তুতা- 
গুলি লিখে নিতে হবে সেক্রেটারিকে । দেশে বিদেশে কোথায় এমন কী 
ঘটছে, যার সম্বন্ধে তিনি পার্লামেন্টে প্রশ্ন তুলতে পারেন, তার খবর 
আনতে হবে সেক্রেটারিকে সমস্ত খবরের কাগজ ঘেটে ঘেটে। 
তার পর অর্থনীতি, শ্রমিক সমস্তা, শিল্পবাণিজ্য, যুদ্ধবিগ্রহ সব 
বিষয়েই সেক্রেটারিকে সব কিছু জানতে হবে, সব বিষয়েই আগে 
থাকতে তালিম দিয়ে দিতে হবে সদস্যমশাইকে, তা নইলে তিনি 

পার্লামেন্টে ফাড়িয়ে বলবেনই বা কী, আর বাহবাই বা কুড়োবেন কী 
করে? 

যা কিছু বলার, সব বলে সদম্যমশাই এই বলে শেষ করলেন__ 
“এসব যদি পার, কাজে লেগে যাও, হপ্তায় পনেরো শিলিং মাইনে 
পাবে ।” 

নিকোলাম উঠে দাড়িয়ে বিদায় সম্ভাষণ জানাল । 

স্দন্ত বললেন--“সে কী? পনেরো শিলিং কম হল ?” 

নিকোলাস জবাব দিল--“কাজের অন্ুপাঁতে পনেরো শিলিং যতই 
কম হোক, আসার পয়সার দরকার এত বেশী যে পনেরো শিলিং নিয়েই 
আমি হাসিমুখে কাজে লেগে যেতাম, যদি লেগে যাওয়ার যোগ্যতা 
থাঁকত আমার । কিন্ত আপনার ও কাজ করতে যে বিদ্যে প্রয়োজন, তার 
সিকির সিকিও নেই এ অধমের |” 

বেরিয়ে এসে নিউম্যানের চিলেকোঠাতেই আবার দেখা দিল 
নিকোলাস । সেখানে নিউম্য।ন দিল ছুটো খবর । কেনউইগলেরা একজন 
মাস্টার চাইছে-_-তাদের তিন মেয়ের জন্যে, ফরাসীভাষা শেখাতে হবে 
ওদের । নিকোলাস মাস্টারি করে শুনে ওকেই ওর! এ কাজ নিতে 
বলছে। মাইনে হপ্তায় পাঁচ শিলিং। 

দ্বিতীয় খবর হল এই যে এই বাড়িতেই একখানা ঘর খালি আছে, 
সামান্য ভাড়া । ইচ্ছে করলে নিকোলাস নিতে পারে ঘ্বরখানা । 

নিকোলাস দুটোই নিতে রাজী | চাঁকরিও, ঘরও | যতদিন না ভাল 
কিছু জোটে, একট! কিছু ধরে থাকা চাই তো । 

কিন্তু ছু'হপ্তা বাদেই নিকোলামের মন আর বসে না এ কাজে । মাত্র 
পাচ শিলিং। ঘর আঁর আসবাবের ভাড়া শোধ করে নিজের আর 
স্মাইকের সামান্য রকম খোরাঁকির ব্যয়ই ওতে চালানো শক্ত । অথচ 
মাঁকে কিছু সাহায্য করবার জন্তে কী যে ওর আকুলতা ! 

মায়ের সঙ্গে আর সে দ্রেখা করেনি । বোনের সঙ্গেও না। নদীর 
ধারের বাড়ির সাননেটা দিয়ে এক একবার ঘুরে আসে অবসর মত। 
বেছে বেছে সেই সময়টাতে যায়, যখন তার মায়ের ঘুমিয়ে থাকবার 


৫৮ শিকোলাম নিকঙ্গৃবি 


কথা। জাঁনালার 1দকে তাঁকিয়ে থাকে অনেকক্ষণ ধরে। জানালায় পর্দা 
দেওয়া, মা হয়ত ভিতরে শুয়ে আছেন । তাঁকে দেখতে পাওয়া সম্ভব 
নয। সে একটা! নিশ্বাস ফেলে ফিরে আসে । 

কিন্ত এভাবে আর কতদিন কেনউইগ.স খুকীদের ফরাসী শেখাবে 
নিকোলাস ? জীবনট৷ মাটি ক?বে নাকি? 

অবশেষে মরিয়া হয়ে সে স্থির করে ফেলল- লগুন থেকে বেরিয়ে 
পড়বে স্মাইককে নিয়ে । অনেক চেষ্টাই তো করা গেল! এখানে কোন 
সুবিধা হওয়ার নয়। যত বদ লোকই হোক সত্যি কথাই বলেছিল 
রাল্ফ জেঠা-_-সহায় সম্বল না থাকলে চাঁকরি হয় না। 

অন্ততঃ লগ্নে যে হয় না, তা দেখা গেল । এবার অন্যত্র দেখা যাক। 
নিকোলাস ভেবেছে পোর্টস্মাউথ বন্দরে গিয়ে সে জাহাজের নাবিক 
হবে। হাজার হাজার জাহাজ ওখানে আসছে, ওখান থেকে আবার 
বেনিয়ে যাচ্ছে বিভিন্ন দেশে । হাজার হাজার জাহাজের জন্যে হাজার 
হাজার নাবিকেরও দরকার । মেকি আর একট! কাঁজ পাবে না? এই 
শক্ত সমর্থ দেহ তার, না পাঁওয়ার কারণ কী? 

কেনউইগসদের কাঁজে ইস্তফা দিয়ে “দনাপত্র সে শোধ করে ফেলল । 
তারপর ন্উম্যানের কাছে বিদায় নিয়ে রওনা হয়ে পড়ল পোর্টস্মাউথের 
পানে । নিউন্যাঁনকে চিঠি লিখবে, কথা দিয়ে গেল। নিউম্যানও বল্ল 
- মা বোনের খবর সে নিয়মিত দিয়ে যাবে নিকোলাসকে | 

বেশির ভাগ পায়ে হেঁটেই চলতে হয়! দেনাপত্র শোধ করে আর 
বেশী পয়সা তো। নিকোলাস হাতে রাখতে পারেনি ! ছুটো মানুষের তাতে 
ছ"দিন খাওয়া চলছে পারে কোন রকমে, ভাকগাড়ির ভাড়া তাতে 
কুলোবে না। 


পোটস্মাউথ আর বেশীদুরে নয়। নিকোলাস ভাবল, কাল সকাল- 
বেলায় কয়েকঘণ্টা হাটলেই পৌছানো যাকে । আজকের রাতটা একটা 
সরাইখানায় কাটানো যাক। সরাইখানা একটা পাঁওয়। ত গেল পথে। 
কিন্ত কী গেরো ! সেখানে বিছানা মিলবে, কিন্ত খাবার মিলবে না। 
কোনরকম খাবারই নেই। দিনের বেলাতেই সব সাবাড় হয়ে গিয়েছে 


নিকোলাস নিকল্বি ৫৯ 


'আজ। ক্রামল্স কোম্পানির থিয়েটার-পার্টিট৷ দিনের বেলায় এইখানেই 
খেয়ে গেল কিনা । 

“কিছুই খেতে পাওয়া যাবে না? আরে, বল কী 1” ধমকে ওঠে 
নিকোলাল__-“খাওয়ার জন্যেই তে সরাইখানায় আসা! শোয়া তে! 
মাঠে ঘাটেও চলত !” 

ম্যানেজার একটু ভেবে বলে-_“এক কাজ করতে পারা যায়। 
ক্রামল্স সাহেবের পার্টিটা চলে গিয়েছে, কিন্তু তিনি নিজে যাননি । 
তার ছেলে ছুটিও আছে। একটা আন্ত শুয়োর ছান। রোস্ট করা 
হয়েছ তাদের জন্যে । অত মাংস কি তারা তিনজনে-_সে তিনজনের, 
দু'জন আবার বালক-_ খেয়ে শেষ করতে পারবে কখনও | আচ্ছা, আমি 
তদের বলছি। শুয়োরটা তাদের তো, তারা হুকুম না দিলে আমি তার 
এতটুকু শাপনাদের দিতে পারিনে 1” 

একট! ঘরের ভিতর ঢু'ক পড়ে কয়েক নিনিট বাঁদেই ম্যানেজার 
হা,সমুখে বেরিয়ে এল__ "হয়েছে, আপনারা ক্রামল্সদের সঙ্গেই 
সান্ধ্যভোজন করবেন। ক্রামল্ন সাহেব লোক ভাল। মামি বলতেই 
রাজী হয়ে গেলেন। যান, গর ঘরেই বন্তুন গিয়ে। একটু বাঁদেই খাবার 
দেওয়া! হবে ওই ঘরে” 

ঘরের ভিতর ঢুকে নিকোলাসেরা দেখে এক অবাক্‌ কাণ্ড । ছুটো 
ছেলে__একটা ঢ্য'জা আর একটা বেঁটে, কাগের তরোযাল নিয়ে ইয়া 
লড়াই বাঁধিয়েছে। প্যাচের ওপর প্যাচ খেলছে ছুইজনে। দাঁড়িয়ে বসে 
হাটুগেড়ে, কাত হয়ে, কু'জো হয়ে বুক চিতিয়ে নানা কলরতে এ ওকে 
ঘায়েল করবার চেষ্। করছে । খটাখট শব্দ আর থামে না তরোয়ালের। 

একটা বিরাট জাদরেল চেহারার মানুষ বসে বসে দেখছে ওদের 
খেলো. এইবার সে হেঁকে উঠলো-_-“শেষ খেলট। দেখিয়ে দাও! শেষ 
খেলট। দেখিয়ে দাও! মনে রেখো, শেষের প্যান্টাই আসল জিনিস, ওটা 
ঠিকমত উত্তরে গেলে ভবেই হাতভালি 1” 

ভার দুই এক মিনিট খটাখটির পর লম্ব। ছোুলট? ভারায়াল 
বাগিয়ে ধরে সামনে দিলে এক লাক । যেন এক্ষণি এক ঘায়ে সে বেটে 


৬০. শিকোলাস নিকল্বি 


ছেলেটার মাথ! ছু'ফশীক করে দেবে একেবারে । কিন্তু এ যা। মাথায় 
কোপ বসাবার আগেই তার নিজের পেট ফেঁসে গিয়েছে । বেঁটে ছেলেট। 
পাশের দিক্‌ দিয়ে পিছলে এসে কোন্‌ ফাঁকে তরোয়াল বসিয়ে দিয়েছে 
তার পেটের ভিতর । 

লম্বাটা চিতপাত হয়ে পড়ে গেল, বেঁটেটা তার পেট থেকে তরোয়াল 
বার করে এনে সেটাকে ওর বুকের ওপর ধরল, আর জাদরেল লোকটা! 
অন্য দর্শক নেই বলে নিজের হাতেই তালি দিয়ে উঠল । 

এতক্ষণে তার চোখ পড়ল নিকোলাসদের উপর--“এই না হলে 
থিয়েটার?” তার পর হঠাৎ স্মাইকের দিকে চোখ পড়তেই জাদরেল 
লোকটা অবাক্‌ হয়ে তাকিয়ে রইল তার দিকে । 

এই লোকটিই ক্রামল্স, থিয়েটার পার্টির মালিক ও ম্যানেজার । 

ক্রামল্সের ওরকম তাঁকানো৷ দেখে নিকোলাস বিব্রত বোধ করল, 
আর কী বলা যেতে পারে তা ভেবে না পেয়ে বলল-_“ওটি আমার 
বন্ধু, মিস্টার স্মাইক |” 

“কী আশ্চর্য চেহারা!” যেন নিজের মনেই বলছে ক্রামল্ন-_-“যেন 
রোমিগ-জুলিয়েট নাটকের বিট! রক্তমীংসের দেহ নিয়ে উঠে এসেছে। 
তেমনি হাড্ডিসার চেহারা, তেমনি ক্ষুধার্ত চাউনি। ওঃ একে যদি 
বগ্চির ভূমিকা দিয়ে স্টেজে তুলতে পারি! আর আপনি, আপান 
তো! মশাই জ্যান্ত রোমিও একেবারে । আম্ুন না ছু'জনে আমার 
থিয়েটারে !” 

“থিয়েটারে ?” চমকে উঠে নিকোলাস বলে--“থিয়েটারে আসব 
মানে কি মশাই ? 

“কেন? অভিনয় করবেন থিয়েটারে ৷” ক্রামল্স লোভ দেখায়__ 
“যেমন আমি করি, যেমন করে আমার ওই ছুই ছেলে, করে আমার স্ত্রী, 
আমান মেয়ে! গোটা বংশটাই আমরা স্টেজে উঠি। ওর মত কাজ 
আর পাবেন? ভাল ভাল পোশাক পরে রাজাগজা৷ সাজবেন, লম্বা! লম্ব! 
বক্তৃতা ঝাড়বেন, চচ্চড় করে হাততালি দেবে দর্শকেরা । আম্মন না 
আমাদের দলে ।” 


নিকোলাস নিকল্বি টি 


এত প্রলোভনেও নিকোলাম টলে ন] দেখে ক্রামল্ল ঘুরিয়ে দিলেন 
কথার মোড়--“পোটস্মাউথে চলেছেন কেন ?? ৃ 

“জাহাজে নাবিকের চাকরি নেব বলে ।” জবাব দেয় নিকোলাস । 

“ফুঃ! পেলে তো নেবেন !? 

“সেকি মশাই, পাব না কেন? হাজার হাজার জাহাজ পোর্টস্- 
মাউথে !” 

“জাহাজ যদি হাজার হয়, নাবিক আছে পঞ্চাশ হাজার। কেউ 
পাঁচ, কেউ দশ, কেউ বিশ বছর জাহাজের কাজ করছে । ছুনিয়ায় হেন 
মুদ্দ,র নেই, যেখানে হানা দেয়নি। মে সব পাকা লোককে ফেলে 
আপনাকে নেবে কেন? তা ছাড়া আপনার ওই মিস্টার স্মাইক, ওর 
যা শরীর, ওকে তো। জাহাজের জেটিতেও ঢুকতে দেবে না কেউ। 
হাঁতের লক্ষ্মী পায়ে ঠেলে যেতে চাঁন যদি, যান তবে। কিন্তু জাহাজের 
চাকরি জোটাতে যুগ কেটে যাবে এও আমি বলে রাখছি আপনাকে |” 

রীতিমত ঘাবড়ে গেল নিকোলাস এসব কথ শুনে । তাই তো! 
এত কষ্ট করে পোর্টস্মাউঘ আসা গেল, এখন তো ফিরে যাওয়ারও 
উপায় /নই। হেঁটেই ফিরতে তার! রাজী বটে, কিন্তু পথে খেতে তো 
হবে! আজকের এই হোটেলের খরচ! মেটাবার পরে আর এনন 
পয়সা তার হাতে থাকবে না যা! দিয়ে ছু'জনের ছু'পেয়াল। কফিও কেনা 
যায়। তবে? 

দেখাই যাক দ্িনকতক থিয়েটার করে। সাধা লক্ষ্মী সত্যিই পায়ে 
ঠেলতে নেই। আপাতত দাড়াবার জায়গা তো হোক ! 

পরদিন পোর্টস্মাউথে পৌছেই ওরা ক্রামল্‌্সের থিয়েটারের দলে 
যোগ দিল। নিকোলাস ফরামী ভাষ। জানে বলে অভিনয় ছাড়াও 
আরও এক কাজের ভার পড়ল তার উপর। ক্রামল্স একখান! 
ফরাসী নাটক এনে দিল তাকে । বলল--“এই নাঁটকখান৷ ইংরেজাতে 
অনুবাদ করে ফেলুন চট্‌ করে। মৌলিক নাটক বলে এটা অভিনয় করব 
আমরা । আপনি হবেন আমাদের নিজন্ব নট-নাট্যকার |” 

সত্যিই অভিনয়ে নাম হয়ে গেল ওদের। নিকোলাস আর স্মাইক 

ছু'জনারই । খাওয়া পরার কষ্টও রইল না। এক রকম আরামেই দিন 
কাটতে লাগল । অনুবাদের নাটকখানা বেশ জমে গেল বরাত গুণে। 
তখন নিকোলাসের একট সম্মানরজনী ঘোষণ। করল ক্রামল্স। কুড়িটা 
পাঁউগ্ডও তা থেকে পেল নিকোলাস । আশাতীত অর্থ তার পক্ষে । 

টাক পেয়েই নিকোলাসের প্রথম কাজ হল জন ব্রাউডির দেনার 
এক পাউগ্ড মনিঅর্ডার করে পাঠিয়ে দেওয়া । বহু ধন্যবাদ দিয়ে তাঁকে 
এক চিঠিও লিখল । 

তার দ্বিতীয় কাজ হল নিউম্যাঁন নগসের নামে দশ পাউগ্ড পাঠিয়ে 
দেওয়া, তার মায়ের জন্তে, আর তৃতীয় কাজ হল স্মাইকের জন্যে একটা 
গরম কোট কেনা । বেচারা তে। কোট পেয়ে আনন্দে আটখান।। 
জীবনে সে নতুন কোট গায়ে দেয়নি কোনদিন। 

নিউম্যান নগস কিন্তু টাকা পেয়েই এক চিঠিতে লিখল-_“তুমি 
এক্ষুণি চলে এস এখানে, বিশেষ দরকার ।” 

চিঠি পেয়ে নিকোলাস মহ চিন্তায় পড়ে গেল। কী দরকার এত, 
যাতে তাকে এক্ষুণি চলে আসতে হবে? এই সবে একটু নাম হচ্ছে এ 
লাইনে, সবে এই ছুটে! পয়সার মুখ দেখতে পাওয়া যাচ্ছে, আর এক্ষুণি? 

কিন্তু তার পরেই তার মনে হল, কোন গুরুতর কারণ না থাকলে 
নিউম্যান নগঞজ তাকে লগ্ডনে ফিরে যেতে বলত না এত তাড়াতাড়ি । 

কিন্তু সে কারণ কী হতে পারে? 

নিকোলাসের মন বলে উঠল--সে কারণ তার মা-বোনের কোন 
বিপদ নিশ্চয়ই । রাল্‌্ফের কোন চক্রান্তে পড়ে নিশ্চয়ই তারা বিপন্ন 
হয়েছে । নিকোলাস ছাড়া অন্য কারও পক্ষে তাদের উদ্ধার কর! সম্ভব 
নয় বলেই হয়ত নিউম্যান তাকে চলে আমবার জন্যে তাগাদ। দিয়েছে। 

এই ধারণা মাথায় আসতেই নিকোলাস আর দেরি করল না । 
থিয়েটারের চাকরিতে ইস্তফা দিল। ক্রামল্সের কাতর অন্ুরোধেও 
কর্ণপাত ন! করে ম্মাইককে নিয়ে আবার ফিরে চলল লগুনের পথে। 

সার মাঁলবেরি হল পাকা শিকারী । পিছনে লেগে থাকতে পারলে 
শিকারকে শেষ পর্যন্ত ঘায়েল করা যায়ই, এই হল তার মন প্রাণের 
ধারণ] | 

সেদিন রাল্‌ফের বাড়িতে কেট তার হাত ছাড়িয়ে পালালো, তা 
ঠিক। মাঁলবেরি তার দরুন রেগে গেলেও হতাশ হননি । এ 
রালফকে দিয়েই তিনি কাজ হাসিল করবেন, মনে মনে দৃঢ় সংকল্প তার । 

কোথায় থাকে কেট? 

ঠিকানা এ রাল্ফ ছাড়া আর কেউ জানে না । 

মালবেরি সেজন্য ভেরিসফটকে লাগিয়ে দিলেন রাল্ফের 
পিছনে। স্বয়ং লর্ড ফ্রেডারিক ভেরিসফটউ-_যার ঘাড়ে চেপে বসেই 
মালবেরি কিনা আরামে খাচ্ছেন দাচ্ছেন, আর মজা ওড়াচ্ছেন। 

বোঁকা মানুষ ভেরিসফউ । মালবেরি তাকে বলল-_-“আমি তো 
তোমার জান্যেই ওকালঠি করছিলাম মেয়েটার সঙ্গে! আমার নিজের 
কি আর ওসব ব্যাপারে রুচি আছে মনে কর? আরে রামঃ!” 

“আমার জন্যেই ?” ভেরিসফউ বোক। হলেও কেমন যেন বিশ্বাস 
করতে পারেন ন! হঠাৎ 

“নিশ্চয়ই ! প্রমাণ চাও? তুমি যাও রাঁল্‌ফের কাছে, মেয়েটার 
ঠিকানা জেনে নাও, দেখা কর তার সঙ্গে, দেখবে আমি তার কাছেও 
ঘেষব না।” 

এবার আর ভেরিসফটের অবিশ্বাস করবার উপায় নেই। সে 
বন্ধুর পিঠ চাপড়ে দিয়ে তক্ষুণি চলে গেল রাল্‌ফের বাড়িতে আর 
নানা ভূমিকার পরে জানতে চাইল কেট নিকল্বির ঠিকানা । 

ঠিকানা দিতে রাল্ফের আপত্তি নেই। কেটকে সামনে রেখে 
বোক। লর্ডকে টোপে গেঁথে তোলাই তো তার উদ্দেশ্য । প্রথমে সে 
ভেরিসফটকে দিয়ে স্বীকার করিয়ে নিল যে টাকাঁপয়সার লেনদেন 
ভেরিসফটউ আর কোন মহাজনের সঙ্গে কোনদিন করতে পারবে না, 
তারপর তাকে দিয়ে দিল উইটিটালিদের বাড়ির ঠিকানা, যে বাড়িতে 
কেট আছে গিন্ীর সঙ্গিনী হয়ে। 

কেটের মা কোথায় থাকেন সে ঠিকানাও জেনে নিতে ভূলল না 
ভেরিসফউ । হয়ত মাকে পটানোরও দরকার হবে মেয়েকে হাতে 
আনতে হলে। এ বুদ্ধিট! মালবেরিই দিয়ে দিয়েছিল তাকে । 

ঠিকানা নিয়ে ভেরিসফট ফিরে গেল। মালবেরি একেবারে 
উদ্বাপীন। একবার জিজ্ঞাসাও করল না যে রাল্ফের বাড়ি যাওয়ার 
ফলাফল কি হল। নে যেন ভুলেই গিয়েছে কথাট। এমনি ভাব দেখায় । 

কিন্তু ভেরিসফউ তে৷ নিজের বুদ্ধিতে কাজ করতে অভ্যস্ত নয়! 
ঠিকানা পাওয়া গিয়েছে, এখন যেতে হবে এ ঠিকানায়। কীভাবে 
কী অছিলায় যাওয়া হবে, সে সব ভেবে ঠিক করার মত মাথা 
এই লর্ড সন্তানের নেই। তাকে কাজেই মালবেরির শরণ 
নিতে হল। 

অতি সহজ উপায় বাতলে দিল মালবেরি । উইটিটালিদের বাড়ির 
চাকর দরোয়ানদের ঘুষ দেওয়া। কবে কোন্‌ থিয়েটারে ওরা যাবে, 
আগে থাকতে খবরটা দেবে তারা, আর কিছু নয়। 

ইতিমধ্যে মালবেরিরা গিয়ে আলাপ জমাল কেটের মায়ের সঙ্গে । 
রাল্ফের নাম করেই ওরা ভিড়েছে সেখানে । সাংসারিক বুদ্ধি 
মহিলাটির কম। রাল্ফের বন্ধু এরা, সুতরাং নিশ্চয়ই বড়লোক 
ও ভাল লোক। এদের সমাদর করতে তিনি বাধ্য, এই তার 
ধারণা । 

আলাপ শুরু হতেই ওদের নির্লজ্জ তোষামোদে একেবারে মুগ্ধ হয়ে 
গেলেন মিসেস নিকল্বি । মনে হল এদের মত চমতকার লোক পৃথিবীতে 
আর নেই। 

স্বযোগ বুঝ ওরা একদিন রাল্‌ফের নাম করে তাকে নিমন্ত্রণ করল 
থিয়েটার দেখবার জন্যে । রাল্ফ গাড়ি পাঠাবেন, গাড়িতে চড়ে উনি 
থিয়েটারে গেলেই সেখানে রাল্‌ফের সঙ্গে দেখা হবে। 

সরল বিশ্বাসে রাজী হয়ে গেলেন মহিলা । অভিনয় দেখার শখও 
তার আছে বইকি! 

কিন্তু থিয়েটারে পৌছে রাল্ফকে তিনি দেখতে প্লেন না । 
আসলে রাল্ফ তো জানেই না এসব ব্যাপারের বিন্দুবিসর্গ । 

ভাসুর যদি না আসেন, তবে অপরিচিত পুরুষদের সঙ্গে বসে 
একাকিনী তার পক্ষে থিয়েটার দেখা সম্ভব হবে না, এই কথা বলে তিনি 
উঠে পড়বার কথা চিন্তা করছেন, এমন সময় ওদের ভিতর একজন কেউ 
বলে উঠল--“দ্রেখুন তো, ওদিকের ওই বক্স থেকে একটি মহিল! 
আপনাকে কী যেন ইশারা! করছেন না?” 

আসলে ইশারা কেউ করছে না, ও বক্সের মহিলাঁটির দিকে এ 
মহিলার দৃষ্টি আকর্ষণ করাই এদের উদ্দেশ্য । 

উদ্দেশ্য সিদ্ধ হল। মিসেস নিকল্বি একবার ওদিকে তাকিয়েই 
আশ্চর্য হয়ে বলে উঠলেন-_“এ কী কাণ্ড ! ও যে আমার মেয়ে কেট !” 

এত উত্তেজিত হয়ে তিনি কথা কইছিলেন যে কেট তা শুনতে 
পেল। সে মনিবদের সঙ্গে তাদেরই বক্সে বে অভিনয় দেখছিল । 

আর যায় কোথায়? এ বক্স থেকে লর্ড ভেরিসফট আর সার 
মালবেরি এগিয়ে গেলেন, আলাপ শুরু করলেন মিস্টার আর মিসেস 
উইটিটালির সঙ্গে । একটা সুবাদ খাড়া হয়েছে তো আলাপ করবার ! 
এ বকের মায়ের দেয়ে রয়েছেন ও বক্সে, সুতরাং সসাই তো সবাইয়ের 
'আত্মীয় ! 

কেট যেন পাথর বনে গেল। আবার সেই ভেরিসফট মার 
মালবেরি? আর তাদেরই খঞ্পরে কিনা তার মা? কেমন করে তার 
মায়ের সঙ্গে যে ওদের এত খাতির হয়ে গেল, তা সে কিছুই আন্দাজ 


করতে পারুল না। 
কিন্তু আপাতত ভেরিসফট আর মালবেরি বিশেষ মনোযোগ তার 

দিকে দিচ্ছে না। তারা উইটিটালিদের সঙ্গে আলাপ জমাতেই 
ব্যস্ত । 

আলাপে ওরা এমনই নিপুণ যে দশ মিনিটের মধ্যেই মিস্টার আর 
মিসেস উইটিটালি দু'জনেই ওদের বন্ধু হয়ে গেলেন। নিজেরা বড়লোক 
হলেও তেমন সম্তীস্ত সমাজে মেলামেশ। গুদের নেই। সেই জন্য ছু'ছুটো 
টপাধি€য়ান। জমদারের সঙ্গে আলাপ হয়ে যেতেই ওরা আনন্দে 
আটখানা হয়ে গেলেন একেবারে । ঢালাও নিমন্ত্রণ করে বসলেন-_ 
“আসবেন আমাদের বাড়িতে, যখন খুশি আসবেন ।” 

কেট বুঝল সব। স্পষ্ট দেখতে পেল, তাঁকে ধরবার জন্যে চতুর ব্যাধ 
নহুন ফাদ পেতেছে এবারে । এ ফাদ কেটে সে কেমন করে বেরুবে, 
তা সেজানে শা। 

একদ্দিন সে তার মাকে আড়ালে ডেকে অনুযোগ করল--“এ সব 
লোক ভাল নয় মা । তুমি এদের সঙ্গে মিশেছ কী বলে?” 

এর উত্তরে মা তাকে বললেন--“তুই সেদিনের খুকী, তুই আমাকে 
শেখাবি কে ভাল আর কে মন্দ? এর! তোর জেঠার বন্ধুলৌক, তা 
জানিস? তোর জেঠা যদি ভাল হয় তাহলে এরাও নিশ্চয় ভাল লোক। 
নাকি তুইও তোর দাদার মত তোর জেঠাকে অসৎ লোক বলে ভাবিস? 
সেতো একট। নিবোধ ! তাবলে তুই যেন খবরদার তার মত নিবোধ 
হোসনে |? 

কেট দেখল তার মাকে বোঝানো তার পক্ষে অসম্ভব । এমনকি 
মালবেরির হাতে তাঁর সেদিনকার লাঞ্নার কথা খুলে বললেও মা হয়ত 
তার অন্ত অর্থ করে বসবেন। 

নিরুপায় হয়ে সে ছুটে গেল তার জেঠারই বাড়িতে । আশা এই 
যে তার উপর দয়া করে তার জেঠা৷ এই ছুশমন গুলোকে নিরস্ত করবেন। 
সেবারও তো জেঠাই তাকে রক্ষা করেছিলে- মালবেরির হাত থেকে । 
কাজেই, অন্ত দিকে জেঠার দৌষ যতই কেন থাঁক না, ভাইঝিকে নির্ধাতন 
করতে তিনি হয়ত দেবেন না ওই বদমাশগুলোকে। 

কিন্তু বোকা মেয়ে তো জানে না যে সেবারকার অবস্থ। মার 

এবারকার অবস্থা একরকম নয়। সেবার কেটের শত্রু ছিল নিঃম্ব 
মালবেরি, এবারকার শক্র হচ্ছে পয়সাওয়ালা ভেরিসফট। এই 
ভেরিসফূটের হাতে সপে দেবার জন্যেই সেদিন তাঁর জেঠ! তাকে 
মালবেরির হাত থেকে বাঁচিয়েছিল। 

কেট এসব কিছু জানে না! তাই রাল্ফের সঙ্গে দেখা হতেই সে 
ছলছল চোখে তার ছূর্গতির কথা সবই খুলে বলল তাকে। ভেরিসফউ 
আর মালবেরি দৈনিক যাচ্ছে উইটিটালিদের বাড়িতে, একজন হয়ত 
আলাপ জমায় মনিবদের সঙ্গে, আর একজন গিয়ে আড়ালে আড়ালে 
জ্বালাতন করে কেটকে। এ অপমান, এ নির্যাতন আর সইতে পারছে 
না কেট । ওরা জেঠার বন্ধু। ওরা কথা৷ শোনে জেঠার। জেঠ। এ বিপদ 
থেকে রক্ষা করুন কেটকে। কেটের বাবার নাম করে কেট ভিক্ষা 
চাইছে--জেঠা তাকে এ বিপদ খেকে বাঁচান | তা নইলে হয়ত কেটকে 
আংত্মহত্যাই করতে হবে। 

কারুর চোখের জলে গলবার পাত্র রালফ নন, তা সে যেই হোক। 
ভেরিসফ টের সাথে লেনদেনের সম্পর্ক ক্ষুগ্ন হতে পারে, এমন কিছু তিনি 
করবেন না। কাজেই তিনি গোটাকতক বাজে সান্ত্বনার কথা ছাড়া আর 
কিছুই বলতে পারলেন না কেটকে । যথা-_-“ওতে তোমার ভয় পাবার 
কী বা আছে বাপু, ও রকম ফষ্টিনপ্টি করা বড়লোকদের স্বভাব। ছু'দিন 
বাদেই ওদের মন অন্তদিকে চলে যাবে, তোমাকে আর তখন চিনতেই 
পারবে না ওরা । দুটো দিন ধের্ধ ধরে থাক, তাহলেই সব ঠিক হয়ে 
যাবে ।” 

এগুলো! যে একান্তই মিথ্যে স্তোক, তা বুঝতে সরল! কেটেরও কোন 
কষ্ট হল না। কিন্তু আর সে করবেই বা কী? যতখানি সম্ভব, কান্নাকাটি 
সে করেছে । কোন ফলই হল না, পাষাণ গলানে! গেল না। চোখের জল 
মুছে কেট বেরিয়ে গেল ঘর থেকে । ভগবান মাত্র ভরসা তার। মানুষের 
ভিতর এমন কেউ নেই, যে তাঁর এতটুকুও সাহাষ্য করতে পীরে। 

ভগবানই ভরসা, তা ঠিক। কিন্তু মানুষের হ'ত দিয়েই আসে 
ভগবানের সাহায্য | 

রাল্‌ফের সঙ্গে কেটের সব কথা একটি লোক আড়ি পেতে 
শুনেছিল, সে নিউম্যান নগস। 

কেট যাঁ বিবরণ দিয়েছে, তা থেকে নিউম্যানের বুঝতে বাকী নেই 
যে ওব সর্বনাশ আসন্ন। যে কোন মুহুর্তে একট কিছু ঘটে যেতে 
পারে। অথচ তার নিজের কিছু করবার ক্ষমতাঁও নেই । ক্ষমতা আছে 
রালফের, কারণ কেট তার ভাইঝি। কিন্তু রাল্ফই এ রাক্ষসদের 
লেলিয়ে দিয়েছে এই নধর মাংসখণ্ডের পিছনে ! দিয়েছে নিজের স্বার্থের 
খাতিরে, এবং সে কখনও বাধ! দেবে না এ ব্যাপারে। 

আর একজন আছেন, ধার ক্ষমতা সবাইয়ের চেয়ে বেশী কেটকে 
বক্ষা করতে, তিনি ওর মা। কিন্তু এমনি কেটের আদৃষ্ট, তিনিও 
মনেপ্রাণে বিশ্বাস করেন যে মালবেরিরা জনে জনে এক একজন 
সাধুপুরুষ, তাদের দ্বারা ক্ষতি কিছু হবে না । 

তৃতীয় একজনও আছে এই পাষগুদের বাধা দেবার। সে 
নিকোলাস, কেটের ভাই । ছুর্ভাগ্য এই যে, সে এখন বহুদূরে । তবু 
স্গাশায় বুক বেঁধে নিউম্যান তাকেই চিঠি লিখল। আশা এই যে, 
সাংঘাতিক কিছু ঘটে যাওয়ার আগেই এসে পড়তে পারবে নিকোঁলাস। 

নিকোলাস আর স্মাইক এসে উঠল একটা হোটেলে । তারপর 
স্সাইককে সেখানে রেখে নিকোলাস চলে গেল নিউম্যান নগসের বাড়ি। 
সন ঘটনা আগে শোনা দরকার। কী এমন জরুরী দরকারে নিউম্যান 
তাকে পোর্টস্মাউথ থেকে ডেকে এনেছে, তা জানবার জন্তে ছটফট 
করছে নিকোলাস । 

মজা দেখ, ন্উম্যান ঘরে নেই! পাশের ঘরের লোকটি বলল 
রাত বারোটার আগে নিউম্যান ফিরবে না। 

ব্যাপারটা হচ্ছে এই যে, আজ রাত্রে নিকোলাসকে কিছু বলতে 
ইচ্ছুক নয় নিউম্যান। নিজের মুখ থেকে গল্পটা শৌনাতেই চায় না সে। 
কাল সকালে কেটের সঙ্গে দেখ! করুক নিকোৌলাস। কেটই বলবে য৷ 
তার বলবার। সেই বরং ভীল। আজ নিকোলাস আসতে পারে ভেবেই 
নিউম্যান গ। ঢাক দিয়েছে। 

কাজেই নিকোলাঁসকে যেতে হল তার মায়ের কাছে। মা নিশ্চয় 
জানেন ব্যাপারখানা কী । 

কিন্তু দুর্ভাগ্য, মাও বাড়িতে নেই, গিয়েছেন থিয়েটারে । 

থিয়েটারে? অবাক্‌ হয়ে যায় নিকোলাস । নিউম্যানকে যদি 
অবিশ্বাস করতে না হয়, তাহলে ধরে নিতে হবে যে গুরুতর একটা 
ব্যাপার চলেছে এখানে | অথচ মা তার থিয়েটারে । তবে কি মা জানেন 
না এসব ব্যাপার ? 

তা যদি হয়। তবে ব্যাপার আরও সাংঘাতিক বলে বুঝতে হবে। 

নানারকম দুশ্চিন্তা করতে করতে পথে পথে ঘুরতে লাগল 
নিকোলাস । কোন্‌ দিক্‌ দিয়ে কতদূরে যে সে চলে গেল তার হু শই 
নেই। তারপর শ্রান্ত হয়ে এক সময় সে একটা কফি-হাঁউসে ঢুকে 
পড়ল। ইচ্ছে যে এক পেয়াল! কফি পান করে সে রাত্রির মত হোটেলে 
ফিরে যাবে। 

কফির জন্যে বসে আছে এক! একটা টেবিলে । ঘরখানাতে 
বেশী লোক নেই এত রাত্রে। মাত্র একখানা টেবিলে গুটি চার-পাঁচ 
লোক । 

লোকগুলো খুবই মদ খেয়েছে সন্দেহ নেই ! অকারণ চেঁচিয়ে কথা 
কইছে, হাসাহাসি করছে, এমন সব আলাপ করছে অশ্লীল ভাষায় যে 
নিকোলাস অতিষ্ঠ হয়ে উঠেছে । 

কফিটা এলেই খেয়ে নিয়ে উঠে পড়বে । কতক্ষণে কফি আসে, 
কতক্ষণে কফি আসে-_এই কেবল ভাবছে নিকোলাস । হঠাং সে চমকে 
উঠে পরের মুহুর্তেই একেবারে জমে গেল যেন। 

ওই টেবিলট1 থেকে একটা লোক বলে উঠেছে --“এ ছু'ড়ী কেট 
নিকল.বি-_-” 

কেট নিকলবি? ভুল শোনেনি তো নিকোলাস? কেটের কথা৷ 
ভাবতে ভাবতে এমনি সে মশগুল হয়ে আছে যে কেউ কেটের নাম না 
করলেও হাওয়ায় সে নাম শুনভে পাওয়ার মতই তার অবস্থা এখন। 
ভূলই শুনেছে হয়ত। 

কিন্ত না! আবার একট! অশ্লীল কথার সঙ্গে আবার সেই নীম-__ 
“ছুডী নিকলবি--” 

নিকোলাস তিন লাফে গিয়ে দীড়াল সেই টেবিলের সামনে। 
পকেট থেকে নিজের কার্ড ছুড়ে দিল এ লোকটার সমুখে, বলল _ 
“আপনার নাম ?” 

লোকট] খুবই অবাক হয়ে একবাঁর নিকোলাসের দ্রিকে তাকাল, 
তারপর তাকাল টেবিলের উপরকার কার্ডের দিকে । তারপরই 
বত্রিশ পাটি দাত বের করে বলল-_“ওহো। তুমিই তার সেই ভাইটা, 
বটে ? ও 1৮ 

এই বলে সে নিকোলাসের কার্ডখান। তুলে দিল খানসামীর হাতে, 
বলল্‌ “এটা আগুনে ফেলে দাও ।৮ 

“তোমার কার্ড ?” কঠোর কণ্ঠে জিজ্ঞাসা করল নিকোলাস । 

“দেব না।” 

কার্ডের আদান প্রদানই হল ছন্যুদ্ধের প্রথম ধাপ। 

“আমায় ফাকি দেওয়া তোমার সাধ্য নয়।” বলে নিকোলাস 
নিজের টেবিলে গিয়ে বসে ধীরে ধীরে নিজের কফির পেয়ালায় চুমুক 
দিতে লাগল। রহস্যের সন্ধান মে পেয়েছে। কেটকে ঘিরে 
একট নারকীয় খেল শুরু করেছে এই ছুরৃত্তেরা। এরই জন্যে 
নিউম্যান চিঠি লিখেছে তাকে । নিশ্চয়! এ ছাড়া আর কিছু হতেই 
পারে না। 

আর নিকোলান যা করতে যাচ্ছে, তা ছাড়! কোন ভদ্র-লোকের 
আর কিছু করবার থাকতেও পারে না। ভগ্বীর ইজ্জত নিয়ে যেখানে 
কথা, সেখানে রক্তপাত- হয় রক্ত দেওয়।, নয় রক্ত নেওয়া এ ছাড়। 
আর নেই কোন তৃতীয় পথ । 

ও লোকগুনো কিন্তু মোটেই যেন গ্রান্থ করছে না নিকোলাসকে। 
ভুলেই যেন গিয়েছে নিকোলাসের কথা । যেমন হাসি মশকর৷ চলছিল, 
তেমনিই চল্ছে। কেটের নাম আবারও উচ্চারণ করতে যাচ্ছিল 
মালবেরি-_ | 

হ্যা, এরা মালবেরি হকএরই দল। এ দলে লর্ড ভেরিসফট আছেন, 
পাঁইক প্লাকেরাও আছে, মালবেরি নিজে তো আছেই । তাকেই কার্ড 
দিয়েছে নিকোলাস একটু আগে। 

মালবেরি আবারও তেমনি “ছু'ড়ী কেট” বলে রসিকতা করতে 
যাচ্ছিল, কিন্তু বাঁধ! দিলেন লর্ড ভেরিসফট | দুশ্চরিত্র হলেও এখনও 
মালবেরির মত অতখানি বেপরোয়া হতে পারেননি এই লর্ডসম্তান। 
লঙ্জী সম্ত্রম বলে একটা জিনিস এখনও তাঁর আছে। নীচু গলায় তিনি 
যেন মালবেরিকে কী বললেন । মালবেরি হাসল, কিন্তু কেটের নাম আর 
সে উচ্চারণও করলে না তার পর থেকে । 

একটু পরেই ভেরিসফট উঠে চলে গেলেন । পাইক প্রাকও গেল। 
টেবিলে বসে রইল এক মালবেরি। তখনও সে একা! একা বসে ঢুকঢুক 
করে মদ খাচ্ছে । তাকিয়েও দেখছে না নিকোলাসের দিকে । একটা 
কীটপতঙ্গের মতও যেন বিবেচনা করছে না তাকে । 

তারপর মালবেরিও উঠে দাড়াল । খানসামা! এসে কোট পরিয়ে দিল 
তার গায়ে । সে ধীরে ধীরে পায়ে পায়ে বেরুতে লাগল ঘর ছেড়ে । 

এইবারে নিকোলাসও উঠল । ঠিক মালবেরির পিছনে পিছনে পায়ে 
পায়ে সেও বেরুলে। | 

তবু মালবেরি তার দিকে ফিরে তাকায় না। 

কিন্তু অবশেষে তাকাতে হল। 

মালবেরি গাড়িতে উঠে বসেছে, নিকোলাস গিয়ে চেপে ধরল 
ঘোড়ার মুখের লাগাম । 

আর তে তাকে অগ্রাহ্া করা যায় না এবারে--“বদমাশ 1” বলে 

ংকার করে উঠল মালবেরি। 

“তোমার নাম ঠিকান। £” 

“ভিখিরি কোথাকার !” বলে হাতের চাবুক হাকাল মালবেরি 
নিকোলাসের ওপরে। 

নিকোলাস সতর্ক ছিল, মাথাট! চট করে হেলিয়ে নিল! আঘাতটা 
লাগল বটে, কিন্তু কানের কাছে লামান্ত একটু । চাবুকের নাইসাই শব্দ 

শুনেই ঘোঁড়৷ ছুটতে চাইছিল, কিন্তু নিকোলাপ ব! হাত দিয়ে ঘোঁড়ীর 
লাগাম এত জোরে চেপে রেখেছে যে ছোটার সাধ্য তার নেই। 

বা হাত দিয়ে ঘোড়ার লাগাম ধরে রেখে, ভান হাতের এক হ্্যাচকা 
টানে সে মালবেরির হাত থেকে চাবুক ছিনিয়ে নিলে । তাঁরপর আবার 
জিজ্ঞাসা করল--“তোমার নাম ঠিকানা ?" 

তার উত্তরে তাকে একটা অশ্লীল গালি দিয়ে মালবেরি হাীঁকল-_ 
“পুলিস 1” 

আর সেই হাঁক বাতাসে মিলিয়ে যাওয়ার আগেই সপাঁং করে 
তাঁরই চাবুক ফিরে এসে পড়ল তারই মুখে । এমন আচমকা আর এমন 
জোরে সে চাবুকটা এসে পড়ল যে ব্যাপারট৷ কি হচ্ছে তা আন্দাজ 
কন্তে পারার আগেই মালবেরির চোখের কোণ থেকে ঠোটের কোণ 
পর্যন্ত সমস্ত মুখটা কেটে হা হয়ে গেল একেবারে। 

আর বার বার সাইসাই শব্দ শুনতে শুনতে 'ভয় পেয়ে, ঘোড়াট। 
সেই সময় এমন একটা লাফ দিল যে, নিকোলাস ছিটকে পড়ে গেল 
রাস্তায় । গাড়ির চাক' প্রায় তার গা ঘেষে বেরিয়ে চলে গেল। 

আগাপাছতলা ধুলোয় ভূত সেজে উঠে ফঁড়িয়ে প্রথমেই নিকোলাস 
নিজের গায়ের সবগুলো হাড় টিপে টিপে দেখল । না, ভাঙেনি কিছুই । 
তবে রক্ত ঝরছে এখান সেখান থেকে, ছড়েও গিয়েছে নানান জায়গায় । 
তা যাক, ওতে কিছু যায় আসে না। বদমাইশটাকে যা শিক্ষ। দেওয়া 
হয়েছে, তাতে আপাতত তাকে আর কেটের নাম করে হোঁটেলে 
হোটেলে খেউড় গেয়ে বেড়াতে হবে না। 

রক্ত আর ধুলোমাখা সেই চেহারা নিয়ে (সই রাত্রেই নিকোলাস 
গেল নিউম্যানের কাছে । নিউম্যান তো আতকে উঠল তার অবস্থা 
দেখে । নিকোলাস তাকে আশ্বস্ত করে বলল-- “আমার কিছুই 
লাগেনি । মজা টের পেয়েছে সেই বদমাইশটা। কে সে তাজানিনে, 
তবে তার আর কেটকে জ্বালাতন করতে হবে না। শোনো, আমি সব 
জেনেছি । খুব সময়ে আমাকে খবর দিয়েছিলে কিন্তু।” 


এই কথার পর, লগ্নে গৌছানোর পর থেকে তার যা যা ঘটেছে, 

তা সবই সবিস্তারে বলে গেল নিকোলাস । কথা শেষ করে তুজনন 
পরামর্শ করল কিছুক্ষণ, তারপর রাত্রির মত বিদায় নিয়ে হোটেলে চলে 
গেল সে। যেতে হবেই তাকে, স্মাইক সেখানে একা আছে, নিকোলাস 
না গেলে সে ভয়ানক ভাববে। 

পরের দিন সকালেই নিকোলাস গিয়ে উইটিটলিদের বাড়িতে দেখা 
দিল। ঠিকানা! সে আগের রাত্রেই নিউম্যানের কাছে নিয়ে নিয়েছে। 

কেট তখন বাড়ির বাগানে বেড়াচ্ছিল। দাদাকে দেখে প্রথমে 
সে অবাক হল, তারপর কেঁদে ফেলল । গভীর দুশ্চিন্তার পরে নিশ্চিন্দি 
হওয়ার যে আনন্দ, সেই আনন্দেরই অশ্রু এটা । 

নিকোলাস বলল-_“একট। ছুশমনকে আমি উচিতমত সাজা 
দিয়েছি, কিন্ত সে কথা এখন থাকুক । তুই চল, এক্ষুনি এ বাড়ি ছেড়ে। 
এখানে থাকলে ওদের দল আবার কী বিপদ বাধাবে, কে জানে ।” 

“কিন্ত মায়ের কাছে যদি আমায় নিয়ে যাও, সেও তো জেঠার 
বাড়ি, সেখানেও এরা রীতিমত পমার জখকিয়ে বসেছে ।” 

“না, জেঠার বাড়িতেও আর নয়। আগার বিশ্বান, ওই পাষণ্ড 
জেঠাই আদ এই সমস্ত অনর্থের মূলে । আমরা আপাতত আবার সেই 
ছবি-ভ্রাকিয়ে মিস্‌ লা-ক্রিভির বাড়িতে যাব। লোকটি ভাল।” 

উইটিটালিদের কাছ থেকে বিদায় নিতে বেশী সময় লাগল না। 
মাইনের টাকাট। আর দিতে হবে না-_-এই কথ শুনেই তারা সঙ্গে সঙ্গে 
কেটকে বেহাই দিয়ে দিলেন | 

সানান্ত যা জিনিসপত্র তার ছিল, তা গুছিয়ে নিয়ে কেট দাঁদার সঙ্গে 
নদীর ধারের বাড়িতে এসে পৌছোলো। তার মা তো ছুই জনকে 
একত্রে দেখে অবাকৃ। আরও বেশী অবাক হলেন_যখন নিকোলাস 
তাকে জানাল যে এইদণ্ডে এ ঝাড়ি ছেড়ে তাকে আবার সেই লা-ক্রিভির 
বাড়িতে যেতে হবে। 

অবাকৃই শুধু নয়, বিরক্তও তিনি কম হলেন না। মালবেরিরা 
খারাপ লোক? অমন বড়লোকের কখনও খারাপ হতে পারে? 
কেট নিশ্চয়ই আগাগোড়া ভুল বুঝেছে ওদের । নিশ্চয়ই কেট সম্বন্ধে 

ওদের উদ্দেশ্য ভালই ছিল। হয়ত লর্ড ভেরিস্ফট বিয়েই করছেন 
কেটকে । সেইটে যাতে ঘটে, সেইজন্তটেই তো৷ উনি অত করে মিশছিলেন 
ওদের সঙ্গে। কাজ গুছিয়েই এনেছিলেন প্রায়, এমন সময় এর! দুই 
ভাইবোনে মিলে দিলে সব ভেস্তে । 

যাকগে! যা ভাল বোঝে। কর, উনি আর থাকবেন না কোনও 
কথায়। মিসেন নিকল্বি এমন একট। ভঙ্গী করলেন যেন তারই উপরে 
ছেলেমেয়ের! দারুণ একটা অন্যায় করছে । 

কিন্তু যেতে তাকে হলই! নিকোলাস তাঁকে যেতে বাধ্য করল । 
মিস্‌ লাঁ-ক্রিভি তো৷ ওদের পেয়ে খুব খুশী । 


নিকোলাসের প্রথম কাজ শেষ হল । 

এরপর খবর নেওয়া যে মাঁলবেরি হকট। মরেছে কিনা । মরে যদি 
থাকে, তাহলে নিকোলাঁপকে খানিকট। ভোগান্তি সইতে হবে পুলিসের 
হাতে। 

না, দেখা গেল সেদিকে ভয়ের কিছু নেই । বিছানায় এখন ঢের দিন 
পড়ে থাকতে হবে বটে, কিন্ত মরবে না। 

তারপর সম্মাইককে এনে মা-বোনের কাছে ভিডিয়ে দেওয়। । 
স্মাইকও এদের সংসারের একজনই হয়ে থাকবে এখন থেকে । নিকোলাম 
তাঁকে এনে পরিচয় করিয়ে দিয়ে বলল-_“মা, তোমার মত দয়ার শরীর 
তো! আর কারও নয়। এ ছেলেটা বড় অভাগ', তোমার কাছে স্েহ 
পেয়ে ও সারা জীবনের ছৃঃখকষ্ট ভুলতে পারবে, এই আশায় ওকে 
এনেছি ।” 

: তোষামোদে চিরদিনই বশ নিকল্বি-গিন্নী ! স্মাইককে তিনি খুশী 

হয়েই গ্রহণ করলেন । 

অর কেট ?_তাকে কিছু বলবারই দরকার নেই। চিরছুঃখী, 
স্মাইকের উপর তার সহানুভূতির আর শেষ রইল না। 

সব একরকম সুব্যবস্থা করে ফেলে নিকোলাস ভাবতে বসল-_- 
ভবিষ্যতে করণীয় কী। সংসারটি নিতান্ত ছোট হল না। হাতে এখনও 

সামান্য কিছু অর্থ আছে, তা ঠিক! কিন্তু লণ্ডন শহরে ওতে আর 
কয়দিন চলতে পারে? একটা কিছু চাকরি এক্ষুনি না পেলেই নয়। 

সেই যে এজেন্সিতে আগে একদিন সে গিয়েছিল, আর একবার 
সেখানে গেলে দোষ কি? এবার তো ভাগ্য খুলেও যেতে পারে ! 

সেই বাড়িটার কথা মনে হতেই বুকের ভিতর একটা চঞ্চলতা টের 
পেল নিকোলাস। সেবারে সেখানে এক অপুর সুন্দরী তরুণীকে সে 
দেখেছিল। দেখেছিল চকিতের জন্যেই । কিন্তু তার কথা সে এখনও 
ভোলেনি। 

আবার কি দেখা হতে পারে না তার সঙ্গে ? ও বাড়িতে হয়ত 
তাকে আবার আসতে হবে। হয়ত ওখানে দেখাও হবে! দেখ! 
যাক। 

রি যা 


এজেন্সি-বাড়িটাতে এসে এবারে আর কেরানীর কাছে আগে গেল 
না নিকোলাস । হলঘরের চার দেওয়ালে হরেক রকম কর্মখালির 
বিজ্ঞাপন রয়েছে, একট একটা করে তাই সে পড়তে লাগল । নাঁ 
কোনটাই তার উপযুক্ত হবে বলে মনে হয় না। 

হতাশ হয়ে সে কেরানীর জানালার দিকেই পা বাড়াতে যাচ্ছে, 
এনন সময় একটি প্রৌট ভদ্রলোকের দিকে ভার চোখ পড়ল। তিনিও 
এদিক ওদিক্‌ ঘুরে ঘুরে দেয়ালের বিজ্ঞাপনগুলোই পড়ছেন । 

নিকোলাসের প্রথমটায় মনে হল তিনিও চাকরির খোঁজেই 
এসেছেন। কিন্তু তার পরেই সে বুঝতে পারল যে তার ধারণ! ভূল। 
বেকার লোকের পরনে ওরকম দামী কাপড়-জামা থাকতে পারে না। 
আর তাঁদের মুখের চেহারাও অমন নিশ্চিন্দি হাসিমাখা হতে পারে না। 

বাস্তবিক, ভদ্রলোকের মুখখানি তাকিয়ে তাকিয়ে দেখবার মত। 
আনন্দ ঝরে পড়ছে যেন সে মুখ থেকে । শুধু আনন্দ নয়, সারা ছুনিয়ার 
উপরেই একটা অপরিসীম ভালবাসার আভাস যেন সে মুখের ভাজে 
ভ'জে ফুটে উঠেছে । ভদ্রলোকের মাথার টাক থেকে পেটের নেয়াপাতি 
ভুঁড়ি পযন্ত যেন আপামর-পাধারণের জন্য সদিচ্ছায় ভরা । 

না, এ লোক কখনও চাকরি খুজতে আসেননি । 

তবে কি--তবে কি চাকর খুজবার জন্তে এর আসা? এরকম 
এজেন্সিতে নিয়োগকর্তারাও মাঝে মাঝে আসেন, তা জানে নিকোলাস । 
তবে তারা এসেই ম্যানেজারের ঘরে চলে যান। ছুই-চার কথা৷ তার 
সঙ্গে বলা-কওয়া করেই আবার নিজের গাড়িতে গিয়ে ওঠেন। 

তবে এ লোকটি আকৃতির দিক্‌ দিয়েও যেমন, প্রকৃতির দিক্‌ দিয়েও 
তেমনি অসাধারণ হওয়ায় আটক কি! উনি হয়ত নিজেই বিজ্ঞাপন 

পড়ে বাছাই করতে চান! কর্মপ্রার্থাদের বিজ্ঞাপনও তো রয়েছে 
দেওয়ালে ! 

নিকোলাস সাহস করে এগিয়ে গিয়ে নমক্কীর করল--“সার, আমি 
ভাবছিলাম-__-মানে, কিছু যদি মনে না করেন--” 

ভদ্রলোক হাদিমুখে তাকালেন নিকোলাসের দিকে--“কী 
ভাবছিলে ? ভাবছিলে যে আমারও একটা কাজের দরকার ?” 

“আজ্ঞে না--ভাবছিলাম যে আপনার যদি কোন কর্মচারীর দরকার 
থাকে, তা হলে আমি” 

ভদ্রলোক যেন চমকে গেলেন_-“বল কি! এত অল্প বয়স তোমার, 
এমন সুন্দর চেহারা! তোমার-_আহা হা! চাকরি খুজতে হয়েছে এরই 
মধ্যে ?” 

হঠাৎ তার খেয়াল হল-নিকোলাসের গায়ে কালে! কোট, সব 
কাঁপড়ই কালো রঙের । কালো বং শোকেব চিহ্ন । নিকট আত্মীয় কেউ 
মরলে তবেই লোকে কালে। রঙের শোক-পরিচ্ছদ পরে। ভদ্র-লোক 
নিকোলাসের কোটের উপরে হাত রেখে জিজ্ঞাসা করলেন--“এট। কার 
জন্যে ?” 

“আমার বাকার 1” ধরা গলায় উত্তর দিল নিকোলাস । 

“আহা হা! সেই জন্টে, ত্য?” এই বলে নিকোলাসের হাত ধরে 
তিনি আফিসের বাইরে চলে এলেন, আর খানিকটা পথ এগিয়ে একটা 
নিরিবিলি গলির ভিতরে ঢুকে পড়লেন । সেখানে দাড়িয়ে বললেন-__ 
“এইবার বল তো। বাবা, তোমার বৃত্তাত্তট।! কিছু যদি করবার থাকে, 
তা নিশ্চয়ই করব আমি ।” 

এমন দরদে ভর। তার কথাগুলি যে তাই শুনেই নিকোলাসের অর্ধেক 
দুর্ভাবনা দূর হয়ে গেল। অন্ত লোকের সমুখে নিজের ছুঃখকষ্টের কথা 
হয়ত সে কোনমতেই মুখ ফুটে বলতে পারত না, কিন্তু এর কাছে কোন 
দ্বিধা করবার কথ মাথাতেই এল না নিকোলাসের। ডেভন-শায়ারে 
তার বাবার মৃত্যু হওয়ার পর থেকে এযাবৎ তাকে হত বিপর্যয়ের ভিতর 
দিয়ে পথ করে চলতে হয়েছে, সবই সে খুলে বলল তাকে । 

“আহা-হা, বটে বটে, সাবাস সাবাঁম!” এই রকম এক একটা অব্যয় 
মাঝে মাঝে উচ্চারণ কর! ছাড়া এই গল্প শোনার সময়টাতে ভদ্রলোকটি 
অন্য কোন কথাই বলেননি । এইবার গল্প শেব হতেই, নিকোলাসের হাত 
ধরে চলে এলেন বড় রাস্তায় আর তাকে নিয়ে চড়ে বললেন অমনিবাসে। 
অনেকটা পথ ঘুরে এক জায়গায় এসে নামলেন অবশেষে । আবার 
সেখান থেকেও হেঁটে হেঁটে গেলেন অনেক রাস্তার অনেক মোড় 
পেরিয়ে । এই দীর্ঘ পথ চলার ভিতরে নিকোলাসের সঙ্গে ছুটি একটির 
বেশী কথ। তিনি বলেননি । 

রাস্তার উপরেই একটা বন্ধ গেট, দরোয়ান সেট! খুলে দিয়েই 
হাসিমুখে সেলাম করল মনিবকে । ইনি মিস্টার চার্লস চিয়ারিবল, এই 
কাবখানার মালিকদের ভিতর একজন | ওঁর একমাত্র মংবীদার হলেন 
ওরই যমজ ভাই নিস্টার নেড চিয়ারিবল। 

চারিদিকে কাঁচের বেড়া দেওয়া একট কামরায় মোটা মোটা 
হিসেবের বই সামনে নিয়ে বসে আছেন একটি ভদ্রলোক, চিয়ারিবল 
মশাইয়ের চাইতেও বয়সে কিছু বড় বোধ হয়। অমনি ফিটফাট ভদ্র 
চেহারা এরও, কিন্তু মুখ মোটেই হাঁসিখুশী নয়, বরং গন্তীর আর সতর্ক। 
নিজের উপর একট] বিরাট দায়িত্ব যে লব সময়েই চেপে বসে আছে, সে 
বিষয়ে যেন অতিগাত্র সচেতন । 

"টিম, ভাই নেড কোথায়, বল তো]? কাচের ঘরের জানালার 
ভিতর দিয়ে জিজ্ঞাসা করলেন চাল চিয়ারিবল! 

“তার ঘরেই আছেন।” জবাব দিলেন টিম লিনকিনওয়াটার । 
দিয়েই নিকোলাসের মাথা থেকে পা পর্যন্ত একবার চোখ! নজরে 
তাকিয়ে দেখলেন। হয়ত বুঝবার চেষ্টা করলেন যে, মনিবের সঙ্গের 
লোকটা চোর জোচ্চোর পকেটমার ইত্যাদি কোন শ্রেণীর ভিতর 
পড়ে কিনা। 

একটা! লম্বা! কারখান। ঘর, তার ভিতর আট দশজন জোয়ান লোক 
ভারী ভারী গীঁট বাঁধছে। চার্লসকে দেখে প্রত্যেকেই হাসিমুখে 
নমস্কার করল। চার্লসও হাসিমুখে একটা ছুটে কথা প্রত্যেকের সঙ্গেই 

বললেন। তার পরেই এসে ঢুকলেন তাদের নিজম্ব আফিস বাড়িতে। 
নিকোলামকে বাইরের ঘরে বসতে বলে নিজে ভিতরের ঘরে প্রবেশ 
করলেন। 

একটু বাদে নিজেই এসে নিকোলাসকে ডেকে নিয়ে গেলেন 
আবার। 

নিকোলাস দেখে অবাক্‌ হয়ে গেল যে, ঘরে বসে আছেন একটি 
ভদ্রলোক, যার চেহারা অবিকল চার্লন মশাইয়েরই মত একেবারে। 
চার্লস তার পাশে যদি না দাড়িয়ে থাকতেন সেই মুহুর্তে, তা হলে 
চেয়ারের ভদ্রলোকটিকেই যে সে চার্লন বলে মেনে নিত, তাতে কোন 
সন্দেহই নেই। 

খুব ভাল করে লক্ষ্য করলে তবেই বোঝা যায় যে চেয়ারের 
ভদ্রলোকটি চার্লসের চাইতে সামান্য একটু বেশী মোটা। তা ছাড়া 
দু'জনের ভিতর আর তিলমাত্র চেহারার তফাত নেই। 

চার্লস বলছেন-_-“এই ছেলেটি, ভাই নেভ। এর কথাই আমি 
তোমায় বলেছি-_।” 

“ঠিন্দ, ঠিক 1” নেড মশাইয়ের মুখে সেই একই দরদ্রভরা হাঁসি 
--“এস বাবা, এস। সবই শুনলাম। এই বয়সেই তোমার***কী 
ছুঃখের বিষয়, বল তো? তা যাক, আমার চার্লস ভাইয়ের সঙ্গে যখন 
দেখা হয়ে গিয়েছে-_জানো না তো, আমার চার্লম ভাই একটি আশ্চর্য 
মানুষ। সে কথা যাক, চার্লস, তুমিই ওকে বল, আমাদের দ্বারা কী. 
রকম কি সাহায্য হতে পারে ভদ্রলোকের ।” 

চার্লস ততক্ষণে বসেছেন নেভের পাশের চেয়ারে। নিকোলাস বসেছে 
উলটে। দিকে । বসে বসে সে কেবল ভাবছে-_য। কিছু সে দেখছে বা 
শুনছে, এসব সত্যি তো ! 

ইতিমধ্যে কাচের খাঁচা! থেকে বেরিয়ে টিম লিনকিনওয়াটারও এসে 
দাড়িয়েছে মালিকদের ঘরে, তাকে আগেই ডেকে পাঠিয়েছিলেন চার্লস। 
টিমের মুখ-চোখে যা অটুট গাস্তীর্ক হাসতে যেন তার বাপ-মায়ের মানা 
আছে! 

“কী দেখল নিকোলাস? ধেখলো থে সোফার উপরে চাল মশাই বসে আছেন : 
শান গাঁয়ের কাচ্ছ জাজান হযে ৮5 আছেন এক বুদ “কও 





এইবার কথা তুললেন চার্লস__“শুনছ হে টিম, যদিও তোমার 
ছোকরা বয়স। তবু চল্লিশ বছরের উপর চাকরি তো হল! আমরা 
ভাবছি, কারবারে একটা বখরা গছিয়ে দিয়ে তোমায় আমরা খাটুনি 
থেকে রেহাই দেব এইবার। তোমার কাজগুলে। করবার জন্যে এই 
ভদ্রলোককে এখন থেকে তালিম দাঁও তুমি” 

ব্যস, আর বলতে হল না । খড়ের আগুনের মত দপ করে জ্বলে 
উঠল টিম। মুখ-চোখের চেহারা দস্তরমত হিংত্র হয়ে উঠল তার। 
খরখরিয়ে বলে উঠল সে-_ওসব বড়যন্ত্রের কথা আমি তো অনেকদিন 
থেকেই জানি। আমায় বখরা গছানো, আমায় অবসর দিয়ে খাতাপত্র 
অন্য কারও জিম্মা' করে দেওয়া__ও সব তে। ঢের পুরোনো কথা। তা 
নিক না! কে এ মোটা মোট। হিসাবের বইয়ের হাল-হদিস ঠিক 
করতে পারে, করুক না! আমি বখর! নিতে যাব কিসের ছুঃখে, শুনি? 
চল্লিশ বছর ধরে টাকা জমাইনি কি আমি? তোমরা ছাড়িয়ে দিলে 
আমি না খেয়ে মরব নাকি ? না হে না, আমার কাচের ঘরে কেউ ঢুকতে 
আস্থক দেখি, আমি দেখে নেব তাঁকে !” 

তাঁর পরই নিকোলাসের দিকে হঠাৎ চোখ পড়তেই তার সুর নরম 
হয়ে এল_“তা৷ এই ভদ্রলোক কাজ শিখতে চান যদি শিখুন না! তাতে 
আমার আপন্তিকি? আসুন, আমি একখান! টুল পাতার জায়গ! করে 
দেব। মোদ্দা আমি আগে থাকতেই বলে দিচ্ছি ওঁকে, চিয়ারিবল 
্রাদার্সের ভারী কারবার; এর হিসাবনিকাঁশ বুঝে উঠতে পাকা লোকেরও 
দ্রশট! বছর কেটে যাবে। তড়িঘড়ি মেরে দেব--এরকম ধারণা করে যেন 
উনি না আসেন।” 

“আরে না না, তা কেন ধারণ করতে যাবেন উনি? বলেন নেড 
-_-“বখরার কথা এখন তা হলে থাক, তুমি ওকে কাজ শেখাও কাল 
থেকে |” 

“তার আগে আজ রাত্রে একবার ওর ঠিকানায় গিয়ে ওর মা- 
বোনের সঙ্গে আলাপ করে এসো 1” এটা বললেন চার্লস। তারপর 
নিকোলাসের দিকে ফিরে কৈফিয়তের সুরে যোগ করলেন--“তোমার 

কথা আমরা ষোল আনাই বিশ্বাম করেছি। তবু কি জানো, ব্যবসা হল 
ব্যবলাই। এর কতকগুলো নিয়মকানুন আছে, সেগুলি মেনে চলাই 
ভাল। একবার যাচাই করে আসাই ভাল। টিম যদি সন্ধ্যাবেল! 
যায়--? 

“তাহলে তে। খুবই ভাঁল' হয় !” বললে নিকোলাস । 

নিকোলাস চিয়ারিবল কোম্পানি থেকে বেরিয়ে এল উড়তে উড়তে। 
বরাত যে তার কোনদিন এমনভাবে খুলবে, এ যে কল্পনাই করতে 
পারেনি সে। কারবারটি ভাল, তা বাইরে থেকে এক নজর দেখেই 
বোঝা যায়। কারবারের মালিকেরা আরও ভাল, তার আভাস ইতি- 
মধ্যেই সে পেয়েছে । আর এই টিম, কথাবার্তা যত রুক্ষই হোক, কিন্তু 
কী নিস্বার্থ লোক নে! চল্লিশ বছরের উপর এক টুলে বসে কাঁজ করছে, 
মনিবেরা মুনাফার বখর! দিতে এলে রুখে উঠছে তাদের উপর! এমন 
লোকও আছে ছুনিয়ায় ! 

সেই দিনই সন্ধ্যাবেলায় লা-ক্রিভির বাঁড়িতে গিয়ে উদয় হল মিঃ টিম 
লিনকিনওয়াটার। তখন যেন একেবারে অন্ত মানুষ ! সে তেরিয়া মেজাজ 
আর নেই। মিসেস নিকল্বির সঙ্গে কী ভদ্র ব্যবহার! কেটের সঙ্গে 
কেমন মিষ্টি কথা! বিশেষ করে মিস্‌ লা-ক্রিভির সঙ্গে আধঘণ্টার 
ভিতরই যেন তার পরিচয় ঘনিষ্ঠ হয়ে উঠল । 

পরের দিন নিকোলাস টিমের কাচের ঘরে টুল পেতে বসে বড় বড় 
যোগ কষত্তে লেগে গেল। দেড়গজী অঙ্ক এক একটা-_শুধু পাউগ্ড 
শিলিং পেন্স। জাম্ানিতেই চিয়ারিবলদের কারবার সবচাইতে বেশী 
চলে। কর্তীদের এক ভাইপো এখন সেখানে ব্যবসার তদারক করছেন, 
তিনি ফিরে এলে কর্তাদেরই অন্য কোন একজন যাবেন ভাইপোর 
জায়গায় । এমনি পাল করেই ওর কাঁজ চালান সেখানে। 

নিকোলাসের মাইনে হল মাসে দশ পাউণ্ড। তা ছাড়া, শহরের 
বাইরে চিয়ারিবলদেরই যে ছোট বাড়িখানি খালি পড়ে আছে, সেইখানে 
সে ৰাস করতে পারে, বছরে মাত্র কুড়ি পাউগ্ড ভাড়া দিয়ে। 

সপরিবারে সেখানেই উঠে এল নিকোলান। 

রাজার হালে দিন কাটে নিকোলাসের। কেট ভাবে দুঃখের দিন 
দুঃস্বপ্রের মতই কেটে গেল বুঝি। এমন কি, চিরছুঃখী স্মাইকের মুখেও 
এখন হাসি দেখা যায় মাঝে মাঝে । 

কিন্তু তাদের এ সুখ একজনের অসহ্য হয়ে উঠেছে! সে রাল্ফ 
নিকল্বি। 

মিসেন নিকল্বি বা কেটের উপর রাগ নেই রাল্ফের। যত তার 
মাক্রোশ, সে শুধু নিকোলাসের উপরে । প্রথম যেদিন জেঠা ভাইপোতে 
দেখা হল, সেদিন থেকেই নিকোলাসের উপর বিষ নজর পড়েছে তার। 
ছোকরা গ্রাহ্য করে না রাল্ফকে, রাল্ফের সাহায্যের পরোয়া করে না। 
রাল্ষের গ্রাস থেকে ছিনিয়ে নিয়ে গিয়েছে কেটকে, যে কেট রাল্‌্ফের 
স্বার্থসিদ্ধির একটা! উৎকৃষ্ট হাতিয়ার হতে পানত। 

সেই ছুবিনীত ছোকরা যে নিছক নিজের চেষ্টায় লণ্ডন শহরের 
বুকের উপরে একটা খুব ভাল চাকরি যোগাড় করে মাঁবোনকে নিয়ে 
রাজার হালে সুখে স্বচ্ছন্দে বাস করছে, এতে যেন রাল্‌্ফের বুকটা 
চড়চড় করছে অবির্ত। 

শুধু মাঁবোনও নয়, সেই হতভাগা আধপাগল! ছেলেটাকেও সুখে 
রেখেছে নিকোলাস, এত তাঁর স্পর্ধা। স্কুইয়ার্সের কাছ থেকে কেড়ে 
আনা এ বেওয়ারিশ ছোকরাটা! ওকে ও সুখে রাখে কিসের 
দাবিতে? 

হয়েছে! এ ম্মাইকের ভিতর দিয়েই নিকোৌলাসকে জব্দ করবেন 
রাল্ফ। ভেবে ভেবে তিনি একটা সুন্দর ফন্দি ঠিক করে ফেললেন। 
স্কুইয়ার্ঁকে চিঠি লিখলেন লগ্ডনে আমতে। : 

নিকোলাসের হাতে মার খাওয়ার পর, স্কুইয়ার্পের অনেকদিন 
লেগেছে সুস্থ হয়ে উঠতে। নুস্থ হয়েও সে আর লগ্তনে আসেনি। 
এইবার রাল্ফের চিঠি পেয়ে সে এল। 

রাল্ফ পরামর্শ করলেন তার সাথে । রাল্ফের কথামত ম্মলিকে. 
নিয়ে এল স্কুইয়ার্স। সেই যে স্মলি, যার সঙ্গে সারাসেন-হেভ হোটেলে 

রাল্ফ আর নিকোলাসের দেখ হয়েছিল একদিন! স্ত্রীর আগের 
পক্ষের ছুটি ছেলেকে ডাথবয়েজে নিবাসন দেবার জন্তে এসেছিল যে 
স্মলি। 

রাল্ফ পরামর্শ করলেন স্মলির সাথেও । কী সব লেখা-পড়াও হল। 

তারপর একদিন নিকোলাসের শহরতলির বাড়িতে গিয়ে হান। 
দিলেন রাঁল্ফ, স্কুইয়ার্স আর স্মলিকে নিয়ে । 

ওদের দেখে সব চেয়ে ভয় পেয়ে গেল স্মাইক । তাঁকেই কেড়ে নিতে 
আসেনি তো মাস্টারট। ? 

ঠিক তাই। যে ভয় করেছে স্মাইক, তাই বটে। রাল্ফই 
দাবি পেশ করলেন। স্মাইক নাকি স্মলির পুত্র। স্কুইয়ার্সের স্কুলে 
স্মলিই তাকে পড়তে দিয়েছিলেন । মাঝখান থেকে নিকোলাস ছিনিয়ে 
নিয়ে এসেছে তাকে । নাবালক ছেলেকে কেড়ে আনা ফৌজদারি 
অপরাধ । অতএব নিকোলাস যদি জেল থেকে বাঁচতে চাঁয়। তবে 
এক্ষুনি স্মাইককে ছেড়ে দ্রিক। তাঁর বাপ তাকে নিয়ে যাঁবে। তাঁর 
মাস্টার তাঁকে নিয়ে যাবে। 

“নাবালক ছেলে? শুনে নিকোলাসের তো হাসি পেল। খেতে 
ন1 পেয়ে বাড়তে পারেনি, তাই শ্মাইককে অত ছোট দেখায়, নইলে 
তার বয়স প্রায় নিকোলাসেরই লমান। 

কিন্তু নাবালক হোক বা নাই হোক, নিকোলাস রাল্ফ বা স্মলির 
হুকুমমত তাকে ছেড়ে দেবে না। সে স্মাইককে সকলের সামনেই 
জিজ্ঞাসা করল-_“এরা বলছে স্মলি তোমার বাবা। তুমি যাবে তার 
সঙ্গে?” 

স্মাইক কাপতে কাপতে জবাব দেয়-__“বাবা কিনা জানিনে। 
বাবা হলেও আমি তার সঙ্গে যাব না। যখন মাস্টার রোজ আমায় 
না খাইয়ে রাখত, রোজ চাবুক মেরে আমার পিঠের চামড়া তুলে 
নিত, তখন বাবা”ছিল কোথায় ?” 

রাল্ফ পরম ধামিকের- মত বলে ওঠেন__“ওরে অকৃতজ্ঞ 
পিতৃদ্বোহী !” 


৮৪ নিকোলাস নিকলগ্‌বি 


ম্নাইক দে কথায় কান না দিয়ে জোর গলায় বলে উঠল-_ 
“আমি প্রাণ থাকতে এখান থেকে যাব না” 

নিকোলাসের ছুই হাত ধরে সে কেঁদে ফেলে-_“তুমি আমায় যে 
নরক থেকে উদ্ধার করে এনেছে, আবার আমায় সেখানে পাঠিয়ো না। 
এবার নিয়ে যেতে পারলে স্কুইয়ার্স আমায় মারতে মারতে মেরেই 
ফেলবে । মাস্টার তো নয়, রাক্ষস !” 

এবার অবাক্‌ হবার ভান করে স্কুইয়ার্স__“হায় রে অকৃতজ্ঞ ছাত্র! 
এত যত্ব করে খাওয়ানো পরানো, পকেট খরচা দেওয়া, লেখাপড়া 
শেখানো সাহিত্য, গণিত, জ্যামিতি, ভ্রিকোণমিতি-__সব ভূলে গিয়ে 
আমীয় মিছেমিছি বদনাম দেওয়া যে আমি রাক্ষল 1” 

নিকোলান তাকে থামিয়ে দিয়ে বলে__পক্সাইক যেতে চাইছে না, 
তা সবাই শুনেছেন আপনারা । তার অনিচ্ছায় তাকে নিয়ে যেতে 
আমি দেব না। আপনারা চন্সে যান এ বাড়ি থেকে” 

রাল্ফ নাক সিটকে বলেন--“বাপের হাত থেকে ছেলেকে কেড়ে 
রাখবে তুমি? এদেশে কি আইন নেই ?” 

তারপর মিসেস নিকল্বিকে লক্ষ্য করে তিনি বলেন_-“তুমি ভেবে 
দেখ বৌমা-_এই যে চিঠিপত্র আমার হাতে দেখছ, এগুলি স্মলির 
প্রথম পক্ষের স্ত্রীর হাতের লেখা । এতে স্পষ্ট প্রমাণ হচ্ছে যে 
স্মাইক স্মলির ছেলে । তার প্রথম স্ত্রী যিনি মারা গিয়েছেন__তিনিই 
ছিলেন ওর মা। এখন এত সব প্রমাণ থাক সত্বেও তোমার ছেলে 
যদ্দি স্মলির ছেলেকে আটকে রাখে, তাহলে ও জেলে যাবে, এ আমি 
তোমায় নিশ্চয় করে বলছি» 

নিকল্বি-গিমীর বুদ্ধি চিরদিনই কম, তিনি জেলের কথা শুনে 
দারুণ ভয় পেয়ে গেলেন। কিন্তু নিকোলাস তাকে কথা বলতেই 
দিল নী। সে ধমকে উঠল রাল্ফকে--“জেলে কে যায়, সে পরে 
দেখা যাবে। আপাতত আমার বাড়ি থেকে বেরিয়ে যান আপনারা । 
এক্ষুনি যান ।” 

এর পরে আর সত্যিই থাকা সম্ভব নয়। 


নিকোলাস নিকল্বি ৮৫ 


“আদালতের পে্য়াদা নিয়ে আসব এইবার!” এই বলে শাসিযে 
বেরিয়ে গেল তিন মৃতি। 

রাল্‌্ফের মাথায় খুন চেপে গেল। নিকোলাসকে তিনি দেখে 
নেবেনই। তাকে জব্দ করবার মোক্ষম উপায় হল স্মাইককে ছিনিয়ে 
নেওয়া । ওইটি করতে পারলে নিকোলাসের মনে যে আঘাত লাগবে, 
তার ধাকা সে আর কাটিয়ে উঠতে পারবে না। | 

দলিল আছে। স্মলির প্রথম পক্ষের স্ত্রীর চিঠি। সেই চিঠির 
বলে রাল্ফ স্মলিকে দিয়ে নালিশ করিয়ে দিলেন কোর্টে । নিকোলাসের 
নামে নালিশ । অপরের ছেলেকে ভুলিয়ে এনে জোর করে ধরে 
রেখেছে বলে। 

ঁ স সাঃ 

বাড়িতে একটুখানি বাগান আছে, তাঁরই খবরদাঁরি করে স্মাইক, 
সেই তার একমাত্র কাজ। অতটুকু বাগানে কী আর খাটুনি হতে 
পারে! নিকোলাস পরামর্শ দিয়েছে--প্মাইক, তুমি মাঝে মাঝে 
একটু রাস্তায় ঘুরেটুরে বেড়াও না কেন? ওতে মনট1 ভাল থাকবে, 
শরীরণড ভাল হবে ।” ও 

ভাল থাকতেই চায় স্মাইক। জীবনে প্রথম স্থখের মুখ দেখেছে, 
এ সুখ ছেড়ে হঠাৎ মরে যেতে সে চায় না। বেড়ালে শরীর ভাল 
হবে শুনে সে রোজই একটু একটু বেড়াতে শুরু করল। 

একদিন এমনিই মে আপন মনে বেড়িয়ে বেড়াচ্ছে, এমন সময় 
একখানা গাঁড়ি এসে ঘড়াং করে দাড়িয়ে পড়ল ঠিক তারই পাঁশে। 
আর খুনি গাঁড়ির দরজা খুলে ঠিক তার সামনে এসে দাঁড়াল 
সবহয়ার্স। 

স্কুইয়ার্সকে দেখে স্মাইক একেবারে আড়ষ্ট। ডাথবয়েজ স্কুলে 
থাকতে স্কুইয়ার্সকে দেখলে মে যেমন ভয়ে জ্ঞানবুদ্ধি হারিয়ে ফেলত, 
আজ এই লগুনের বুকের উপরে সদর রাস্তায় দাড়িয়েও ঠিক তেমনি 
ভাবে সে জ্ঞানবুদ্ধি হারিয়ে বদল । লামনে যেন ভূত দেখেছে, একেবারে 
নিথর নিঃসাড় হয়ে সে দাড়িয়ে রইল রাস্তায়। 


৮৬ নিকোলাস নিকল্বি 


কিন্তু স্কুইয়ার্স তাকে দাড়িয়ে থাকতে দ্রিল না । হাত ধরে হিড়হিড 
করে টেনে তাকে তুলল নিজের গাড়িতে । 

বাধা দেবার বা চেঁচিয়ে উঠবার কথা ভাবতেও পারল না স্মাইক। 
অভাগা! তখন একেবারে হতবুদ্ধি, অজ্ঞানের মত হয়ে গেছে । 

গাড়িতে তুলে তার মুখ চেপে ধরে বসে রইল স্কুইয়ার্স। গাড়ির 
দরজা বন্ধ। শহরের বুকের উপরে দিনের আলোতে একট! মানুষ 
যে চুরি হয়ে গেল, তা কেউ জানল না । 

স্কুইয়ার্সের গাড়ি এসে থামল সাঁরাসেন-হেড হোটেলে । 

এখানে স্কুইয়ার্সের একখানা ঘর আচে থেকেই ছিল, আজ সকালেই 
সে আর একখানা ঘর ভাড়া নিয়েছে । কারণ আজই তার বাড়ি থেকে 
শহর দেখতে আসবে তার মেয়ে ফ্যানি। এসে বাবার কাছেই সে 
থাকবে । | 

স্মাইককে টেনে এনে ফ্যানির ঘরেই বন্ধ করল স্কুইয়ার্স। তাঁর 
গায়ের কোট কেড়ে নিল, পায়ের জুতো খুলে নিল। বলল-_-“লাট 
সাহেব বনে গিয়েছে শহরে এসে? চল্‌ আবার সেই ছে'ড়। স্াকড়। 
পরে কয়লা ভাঙবি আর জল তুলবি। য্মকে ফাঁকি দেওয়া সোজা, 
তবু মাস্টারকে ফাঁকি দেওয়া সোজা নয় ।” 

কোট আর জুতো হাতে রে সে বেরিয়ে গেল, বাইরে থেকে 
দরজায় পড়ল চাবি । 

স্মাইক তখনও অজ্ঞানের মত। সে কিছুই যেন বুঝতে পারছে না। 
এক একবার তার মনে হচ্ছে-_সে কোনদিনই স্কুইয়ার্সের কবল থেকে 
ছাড়া পায়নি। মাঝের এই সুখের দিনগুলো, নিকোলাসের ন্মেহ আর 
কেটের মধুর ব্যবহার, সবই বুঝি একটা! ন্বপ্প, নিছক ব্বপ্ন ! 

ফ্যানি এল সন্ধ্যা নাগাদ । একা এল না, এল তার সই টিলড! আর 
টিলডার স্বামী জন ব্রাউডিকে নিয়ে । জন ব্রাউভি অল্প দিন আগেই 
বিয়ে করেছে টিলভাকে। স্ত্রীকে একবার লগ্ুনে বেড়ীতে নিয়ে আসবে 
ভাবছিল কিছুদিন থেকে, তা ফ্যানি আসছে শুনে টিলডা ঝেঁক ধরল 
যে সেও এ সঙ্গেই ষাঁবে। কাজেই ব্রাউডিকেও আসতে হল। 


নিকোলাস নিকল্বি ৮৭ 


সন্ধ্যাবেলায় খেতে বসেছে সবাই একত্রে । স্কুইয়ার্সের আজ মহা 
ফুতি। মেয়েকে রসিয়ে রসিয়ে শোনাচ্ছে-__কী রকম কৌশল করে যে 
আজ সে স্মাইককে ধরে এনেছে রাস্তা থেকে আর আটকে রেখেছে এই 
হোটেলেরই উপরের একট! ঘরে। 

“স্মাইক ? ধরেছ তাকে ?” ফ্যানি লাফিয়ে উঠল আনন্দে--“আঠ 
কী মজাই যে হবে ওকে আবার ডাথবয়েজে নিয়ে ফেলতে পারলে! 
যাই বল, ভূতের মত খাটতে আর গরুর মত মার খেতে ওর জুড়ি আর 
তুমি পাবে না।” 

জন ব্রাউডিও শুনছে স্কুইয়ার্সের কথা । 

এক ফাকে সে টিলডাকে কানে কানে দু-চারটে কথ বলে নিল। 

তার পরই হঠাৎ সে কাতরে উঠে, বুকটা চেপে ধরে শুয়ে পড়ল 
ইজিচেয়ারের উপরে । 

“কী হল? কী হল?” ন্যস্ত হয়ে উঠল সবাই। 

টিলডা বলল-__-“ওর একটা! ব্যথা ধরে মাঝে মাঝে । ভয়ের কিছু 
নয়। কিন্তু ব্যথার সম্য়ট। শুয়ে থাকা দরকার । কিন্তু আমাদের যে ঘরই 
ঠিক করা হয়নি এখনও 1 

ফ্যানি ব্যস্ত হয়ে বলে-_-“সে ঠিক কোরো এখন পরে । আপাতত 
বাবার বিছানায় নিয়ে গিয়ে শোয়াও ওকে ৮ 

লম্বায় চওড়ায় পালোয়ানের মত চেহারা ওর | তিন-চারজনে মিলে 
ব্রাউডিকে কোনমতে নিয়ে স্কুইয়ার্সের বিছানায় শুইয়ে দিল। আর শুতে 
পেয়েই যেন বেশ একটু আরাম পেল ব্রাউডি। তখন তাকে নিরিবিলিতে 
শুয়ে থাকবার সুযোগ দিয়ে সবাই আবার নেমে এল খাওয়ার ঘরে। 
তারাও নেমে এল, আর ব্রাউডিও পা টিপে টিপে গিয়ে ঢুকল 
স্মাইকের ঘরে। 

এরপর "অনেকক্ষণ ধরে গাণ্ডেপিণ্ডে গিলবার পর স্কৃহয়ার্স খানকতক 
ছেঁড়া রুটির টুকরে। নিয়ে উপরে চলল স্মাইককে থাওয়াবার জন্তে । 
ঘরট1 খুলে দেখে__ 

কী সর্বনাশ ! ঘরে তো স্মাইক নেই | 


৮৮ নিকোলাস নিকল্বি 


খোঁজ ! খোজ !_ নাঃ স্মাইক কোথাও নেই। 

ব্রাউডি পাশের ঘরেই শুয়ে আছে। তাকে গিয়ে জিজ্ঞাসা করে 
স্কুইয়ার্স _-“কারও দরজ! খুলে বেরুবার শব্দ শুনেছ তুমি £” 

ব্রাউডি বলে--“শুনেছি বইকি! শুধু শোনা নয়। আমি তখন 
জানালার ধারে দাড়িয়ে ছিলাম একটু, চোখেই দেখেছি! একটা লোক 
সদর দরজা খুলে বেরিয়ে এ উত্তর দিক্‌ পানে ছুটে গেল। লোকটা যে 
কে, তা অবশ্য চিনতে পারিনি ; উপর থেকে ভাল দেখা যাঁয় না তো!” 

স্কুইযার্ ছুটল উত্তর দিকে-_ স্মাইককে গ্রেফতার করার জন্য । 

স্মাইক ততক্ষণে দক্ষিণ দিক্‌ দিয়ে চলে গিয়েছে অনেক দূর। 
সৌজাপথে সে বাড়ি ফিরবে না। আগে যাবে নিউম্যান নগসের কাছে। 
তার ওখানে রাতটা থেকে, সকালে তাকে নিয়ে তবে ফিরে যাবে 
নিজের বাড়িতে। 


নিকোলাস নিকল্বি ৮৯ 


সী সী 


নিকোলাস মিঃ টিম লিনকিনওয়াটারের কাছে হিসাব শেখে । টিম 
যদ্দিও উঠতে বসতে তাকে শোনায় যে সারা জীবনেও একট! মানুষের 
পক্ষে চিয়ারিবূল ব্রাদার্সের কাঁরবারের হিসাঁবনিকাশ বুঝে ওঠা অসম্ভব, 
তবু নিকোলান আশা রাখে যে, টিম যা জানে, তা আর অল্প দিনের 
ভিতরে সেও জেনে নিতে পারবে । 

অবশ্য হিপাব-শেখা ছাড়াও অন্য কাজ আছে নিকোলাসের । শহরের 
নানান জায়গায় তাকে ছুটতে হয় কোম্পানির কাজে । সময়ে সময়ে, 
শহরের বাইরেও যেতে হয়। এইভাবেই একদিন সে গিয়েছিল 
সকালবেলায়। 

সন্ধ্যাবেলায় ফিরবার মুখে একটা হোটেলে ঢুকল কিছু একটু খেয়ে 
নেবার জন্যে । সারাদিন 'এত ব্যস্ত থাকতে হয়েছে যে খাওয়া আর 
ঘটে গঠেনি। 

খেতে খেতে হঠাৎ মে বাইরে একটা গোলমাল শুনতে পেল । উঠে 
জানালায় গিয়ে দাঁড়াতেই দেখতে পেল-__ 

দেখতে পেল-যা সে দেখবার আশা করেনি । 

সেই সুন্দরী তরুণীটি, যাকে বহুদিন আগে একবার মাত্র এক 
পলকের জন্যে দেখতে পেয়েছিল এজেন্সি আফিসের সমুখে । 

আর কী আশ্চর্ব! ওই সেই কেরানী ছোঁকরাই ন।? তাকে ষে 
বেদম পিটছে একটি ন্ুবেশ যুবক, নিকোলাসেরই বয়সী একটি 
ভদ্রলোক | 

খাওয়া ফেলে তাড়াতাড়ি বাইরে এল নিকোলাল। কিন্তু কী 
আপসোস ! তরুণী ততক্ষণে কোথায় ভিড়ের ভিতর মিলিয়ে গেছে ! 


৯০ নিকোলাস নিকঙ্গবি 


মিলিয়ে যাচ্ছে এজেন্সির কেরানীটাও। মার খেয়ে মুখটি চুন করে 
বেরিয়ে যাচ্ছে। নিকোলাসের প্রশ্ন শুনে স্ুবেশ যুবকটি বলল-_ 
“ভদ্রমহিলাকে উনিয়ান করতে যাচ্ছিল এ ছোকরা । আমি দেখতে 
পেয়েই__” 

নিকোলান তাড়াতাড়ি বেরিয়ে এসেও কেরানীটিকে ধরতে পারল 
না। পারলে হয়ত তরুণীর সম্বন্ধে কোন খোজ খবর নেবার চেষ্ট। 
করত। 

হতাঁশ হয়ে ফিরে এসে যুবকের সঙ্গেই আলাপ জমিয়ে তুলল । কী 
আশ্চর্য ! যুবক নাম বলল- ফ্রাঙ্ক চিয়ারিবল। 

“আপনি তাহলে আমার মনিবদের ভাইপো ? জার্মানি থেকে 
আসছেন 1” বলে হাত বাড়িয়ে দিল নিকোলাস । 

সেহাতে আচ্ছা করে নাড়া দিয়ে ফ্রাঙ্ক বলল-_-“আর আপনি 
বুঝি আমাদের সিস্টার নিকোলাস নিকল্বি? আপনার কথ! 
ছাড়া তো আজকাল অন্য, কোন কথাই থাঁকে না কাকাদের 
চিঠিতে! আমি তো হিংসেয় ফেটে যাচ্ছি মশাই, আপনার সুখ্যাতি 
শুনে শুনে |” 

ছুই জনেই একসাথে হেসে উঠল মনখোলা হাসি । ছু'জনের ভিতর 
জীবনব্যাপী বন্ধুত্বের সুচনা হল সেই মুহুর্তে । 

তা তে। হল। কিন্তু তরুণীটির সন্ধান কিছু হল নাঁ। তই দুইবার 
তাকে দেখতে পাওয়া গেল, আর ছুইবারই চকিতের জন্যে | পিছনে 
ছুটে যাওয়ার সময়টুকু পর্যন্ত পাওয়া গেল না। অথচ সেই প্রথম দর্শনের 
দিন থেকে একদিনের, এক মুহুর্তের জন্যেও নিকোলাস তাকে ভুলতে 
পারেনি । 'উদরান্নের সমস্যা, বোনের মান-সম্ মের প্রশ্ন-এ সবের 
তলায় আপাতত চাপা থাকলেও সুন্দরীর স্মৃতি চিরদিনের জন্যে বাস 
বেঁধেছে নিকোলাসের অন্তরে । কোন অবস্থার চাপেই সে স্মৃতি সেখান 
থেকে মুছে যাবার উপায় নেই। 

হায়, আর কি দেখা হবে না ?-_ভাবে নিকোলাস । 

সেদিন সকালবেলায় টিম আর সে ছ'জনে বসে কাজ করছিল 


'নকোলাস নিকল্বি ৯১ 


কাচের ঘরে, হঠাৎ একটা বিশেষ কাজে টিমই তাকে পাঠিয়ে দিল 
চার্লস মশাইয়ের ঘরে। 

অন্ত আফিসের মত অতো আদবকায়দার কড়াকড়ি নেই 
চিয়ারিবলদের আফিসে। কড়া-নাড়ানাড়ির হাঙ্গামা নেই । বিশেষ 
করে টিম বা নিকোলাসের পক্ষে । 

নিকোলাস গটগট করে ভিতরে ঢুকে পড়ল কাঁজে কাঁজেই। কিন্তু 
ঢুকেই তাকে ছুই পা পিছিয়ে আসতে হল। 

কী দেখল সেখানে নিকোলাস? 

দেখল যে সোফার উপরে চার্লশস মশাই বসে আছেন, আর 
তার পায়ের কাছে অজ্ঞান হয়ে নেতিয়ে পড়ে আছে এক সুন্দরী 
তরুণী | 

নিকোলাসের চিনতে দেরি হয় না । এ সেই, যাঁর চিন্তায় নিকোলাস 
দিনে রাতে সব সময়ে ব্যাকুল। যার পরিচয় পাওয়ার জন্যে দরকার 
হলে নিকোলাস নিজের ডান হাতখান। কেটে দিতে রাজী | 

কিন্তু চার্লস তাকে দাড়াতে দিলেন না সেখানে, বললেন--“তুমি 
যাও গিয়ে টিমকে পাঠিয়ে দাও এখানে-_” বলে বিদায় করে দিলেন । 

চলে যেতে হল নিকোলাসকে । গিয়ে টিমকেই পাঠিয়ে দিতে হল 
নুন্দরীর কাছে। টিম ফিরল অনেকক্ষণ পরে। নিকোলান তাকে 
জিজ্ঞাসা করল তরুণীর কথা, কিন্তু টিমের .মুখ থেকে কোন উত্তরই 
আদায় করতে পারল না। 

সেদিন আর রহস্যের কোন কিনারা হল না। 

এরপর ভেবেচিন্তে ে গিয়ে ধরল নিউম্যান নগসকে। সে যদি 
পারে কোন খবর সংগ্রহ করতে । কিন্তু সেখানেও কিছু হল না। 
নিউম্যান অনেক গোয়েন্দাগিরি করেও কোন খবর বার করতে 
পারল না। 

নিকোলাসের এক আশা ছিল-_ল্ুন্দরী যখন চার্লস সাহেবের 
কাছে একবার এসেছে, তখন আবারও আসতে পারে । অগত্যা সেই 


আশাতেই রইল সে। 
৯২ নিকোলাস নিকজ্বি 


এর কিছুদিন পর হঠাৎ একদিন নিউম্যান হাসিমুখে এসে উপস্থিত 
হল নিকোলাসের কাছে, বলল--“খোজ পেয়েছি হে, তোমার মনের 
মেয়েটির । চল, তার সঙ্গে দেখা করবে, চল” 

দেখা? এত সহজেই ? কী জানি কেন যেন নিকোলাস খুশী হতে 
পারল ন৷ এই সুখবর পেয়েও । 

তবুও, খুশী না হয়েও সে চলল নিউম্যানের সঙ্গে । চলে গিয়ে 
সত্যিই দেখ। হল এক সুন্দরীর সঙ্গে | 

কিন্ত না, এ তো সে নয়! 

নিউম্যান ভুল মানুষের পিছনে ঘুরছে এতাদন। আমলের কোন 
পাত্তাই পায়নি । আবার সেযে তিমিরে সেই তিমিরেই। 

অবশেষে পাস্তা একদিন এল, অপ্রত্যাশিতভাবেই এল। 

চাল একদিন ডেকে পাঠালেন তাকে । আর আশ্চর্য, কাতরভাবে 
অনুরোধ করলেন-_-“নিকোলাস, আমার একট! উপকার করবে ?” 

“সেকি! আপনার উপকার? জীবন দিয়েও যদি তা করা 
যায়” 

নিকোলাসকে বেশী বলতে ন! দিয়ে চাঁলনই বলতে শুরু করলেন-__ 
“দেখ, যৌবনে আমি একটি মেয়েকে ভালবামতাম। কিন্তু আমি এবং 
আমাঁর ভাই তখন একান্ত গরিব । খালি পায়ে ছেঁড়া জামা পরে লগ্ুনের 
পথে পথে ঘুরেছি । মেয়েটির বিয়ে হয়ে গেল এক বড়লোকের সঙ্গে । 

লোকটি বড়লোক, কিন্তু চরিত্রহীন। জুয়া খেলে আর অন্য রকম 
বদ খেয়ালে সবন্ব উড়িয়ে দিয়ে দেনার দায়ে জেলে গেল। এখনও 
সে জেলেই আছে। তার স্ত্রী অশেষ কষ্ট ছুঃখ পেয়ে মারা গেল 
একদিন। 

তাঁর একটি মেয়ে আছে । সেই মেয়েটিকেই তুমি দেখেছিলে সেদিন 
আমার এই ঘরে অজ্ঞান অবস্থায় । 

ওর মা বেঁচে থাকতে আমার কোন সাহায্য কোনদিন নেন নি। 
কিন্তু মরবাঁর সময়ে আমার নাম ঠিকান। দিয়ে ওকে বলে গিয়েছেন-_ 
“বিপদে পড়লে চার্লস চিয়ারিবলের কাছে যাস। 


নিকোলাস নিকঙ্গবি খনি 


মেয়েটির বিপদ খুবই । নিজের জন্যে নয়, তার বাপের জন্যে । 
বাপটি ওর জানোয়ার, তবু এমনি মধুর স্বভাব মডলিনের_-সেই. 
জানোয়ার বাপকেও দেবতার মত ভক্তি করে। 

দেওয়ানি জেলে আছে ওর বাপ। তুমি হয়ত জান ন-_দেওয়ানি 
জেলের কয়েদীদের কী ভাবে থাকতে হয়। ওরা স্বাধীনভাবেই থাকতে 
পায়, পাহারাগয়ালারা বাঁধা দেয় বটে, তবে সে শুধু ওরা বেরিয়ে 
যাওয়ার চেষ্টা করলে । জেলখানার সংলগ্ন বাড়িতে ওরা থাকে, ঠিক 
জেলের দেয়ালের ভিতর নয়। নিজের সব খরচ নিজেকেই সংকুলান 
করতে হয়। 

কয়েদীরা জেলের ঘরে নিজের স্ত্রী-পরিবার'চাকর-বাঁকর নিয়েও বাস 
করতে পারে। তাদের অবশ্য বাইরে যাওয়ায় কোন বাধা নেই । 

এখন মডলিনের বাবা জেলে থাঁকে, বাধ্য হয়ে মডলিনকেও থাকতে 
হয়েছে সেইখানে 1৮ 

মিস্টার চার্ললের কথার এইখানে নিকোলাসের মুখ থেকে বেরিয়ে 
এল একটা কান্নার মত আওয়াজ । সে কিছুতেই নিজেকে সংযত রাখতে 
পারলে না। 

চার্লন অবাক হয়ে একমুহুত্ত তার মুখের দিকে তাকিয়ে রইলেন, 
তারপরে আবার শুরু করলেন তার কথা-__ 

“মডলিনকেও জেলে থাকতে হয়েছে, বাপের দেখাশোনার জন্যে । 
না থেকে করেই বাকি? বাপ যতই অমানুষ হোক, তাকে সে 
ভালবাসে, তার মুখের জন্যে সে না করতে পারে, এমন কাজ নেই। 
এখন মে লোকটির আবার আছে হৃদরোগ, মাঝে মাঝে সে মরণাপন্ন 
হয়ে পড়ে । কাজেই তাঁকে দেখাশোনার একজন লোক চাই। পয়সা 
দিয়ে লোক রাখবার সঙ্গতি নেই, আর পয়সার চাকরের দ্বারা তার 
বাপের ঠিকমত সেবা হবে, এ বিশ্বাসও নেই মডলিনের | 

তাই নিজেই সে থাকে জেলের বাড়িতে, বাপের সেবার জন্যে |” 

নিকোলাস আর চুপ করে থাকতে পারে না, তিজ্তম্বরে বলে ওঠ 
-_-“আর বাপের খরচা চালান বুঝি চাকরি করে ?” 


৪৪ নিকোলাস নিকল্লবি 


“চাকরি আর কোথায় ? নিশ্বাস ফেলে চাল বলেন-_-“চাকরি 
যে করবে, তার সময় কোথায় ? বাপের কাছেই তে! তাকে চব্বিশ ঘণ্টা 
কাটাতে হয়! তার উপর, মানুষটার সব গিয়েছে, কিন্তু আভিজাত্যের 
তেজ যায়নি । তার মত বড় বংশের লোকের মেয়ে হয়ে মভলিন চাকরি 
করবে-_-এ চিন্তাই সে করতে পারে না।” 

“চমৎকার !” বলে ওঠে নিকোলান। 

“চমত্কারই বটে!” বলেন চার্লন-_“তাই চাকরির চেষ্টা ছেড়ে 
মডলিনকে আদতে হয়েছে আমার কাছে সাহায্যের জন্যে। নিজের 
জন্যে যা নে করত না, তা.নে বাপের জন্যে করতে বাধ্য হচ্ছে । আমরা 
সাহায্য করছিও 1” 

নিকোলাস মাথা নাড়ে। 

“এখন মুশকিল হয়েছে এ সাহায্য কর! নিয়ে। টাক নিয়ে বাপের 
হাতে দিলেই লে জিজ্ঞাসা কবে_-টাকা পেলি কোথায়? টাকা তার 
যতই দরকার হোক, তার জন্তে আমাদের কাছে আসবে মলিন, এ সে 
সা করবে না । আমার উপর তার ভয়ানক রাগ ।” 

“আরও চমৎকার !” বলে নিকোলাস । 

“সত্যিই আরও চমৎকার । তাই মডলিনকে সাহায্য করবার 
ব্যাপারে একটা কৌশল করতে হচ্ছে আমাদের। মডলিন ছবি জীকতে 

পারে, কাপেটে ফুল তুলতে পারে, পশম দিয়ে অনেক কিছু দরকারী 
জিনিস বুনতে পারে। আমরা যেন সেই সব জিনিসের অর্ডার দিই 
মডলিনকে, মডলিন সেই অর্ডার-মাফিক কাজ করে এনে টাকা, ।নয়ে 
যায় !” 

“ও 1”--বলে নিকোলাস । 

“হ্যা, সেই জন্যেই তাকে আনতে হয় এখানে । কিন্তু এতেও খুব 
অন্ুবিধে হচ্ছে। মেয়েকে ঘন ঘন খব্দেরের বাঁড়ি আসতে দিতে চায় না 
লোকটা, তাতে তার বংশের অপমান হয়। তা ছাড়া আমরাও চাইনে 
যে মেয়েটাকে সামান্য টাকার জন্মে বারে বারে এখানে ছুটে আসতে 
হোক ।” 


নিকোলাস নিকল্্ৰি ৯৫ 


একটু থেমে হতাশার সুরে চার্লস বললেন-_-“ওকে যে এক সঙ্গে 
বেশী অর্থ দিয়ে দেব, তারও উপায় নেই। দিলে তা৷ ওর বাঁপ এক দিনেই 
উড়িয়ে দিয়ে বসে থাকবে । অতি সামান্য পরিমাণ টাকা, যত ঘন ঘনই 
দরকার হোক, ওর কাছে পৌছে দেওয়া, আর ওর কাছ থেকে অর্ডারী 
কাজ নিয়ে আসা__এ ছাড়া উপায় নেই।” 

“এর জন্যে একজন বিশ্বাসী লোক দরকার ।” বলে নিকোলাঁস-_ 
“আমাকে এই কাজই করতে বলছেন বুঝি ?” | 

“টিম বদরাগী লোক, গেলে প্রথম দ্রিনেই মডলিনের বাপটাঁর সঙ্গে 
ঝগড়া বাধিয়ে আসবে । তাই তোমার কথাই আমি ভেবেছি ।” 

বল বাহুল্য চালসের ইচ্ছাই নিকোলাসের পক্ষে আদেশের মত। 
ত ছাড়া, মডলিনের সঙ্গে দেখ সাক্ষাতের সুযোগ যাতে হবে, সে 
কাজে আপত্তি করাই তার পক্ষে অসম্ভব । 

চার্লসের মঙ্গে কথা শেষ করে মে মডলিনের বাব! মিস্টার 
ওয়াল্টর ত্রের বাসন্থানের দিকে চলল। জেলখানার সংলগ্ন একটি 
বিরাট পুরোনো বাড়ি। সেখানে কয়েকখানা কামরা নিয়ে 
মিঃ ত্রে থাকেন। পরিবারে তিনি নিজে, মেয়ে মডলিন আর 
একটি দালী। 

দাসীই দরজা থুলে নিকোলামকে উপরে নিয়ে গেল। ইজিচেয়ারে 
বসে আছেন রুগ্ন ওয়াল্টার ত্রে, মডলিন ঘরের কোণে বসে কী যেন 
একট করছে । কথ! কইলেন প্রথমে মিঃ ব্রেই। 

“কোথা থেকে আস! হচ্ছে? কী চাই ? 

“মিস্‌ ব্রে যে কাঁজগুলি দিয়েছিলেন, তারই দান দিতে এসেছি ।” 

“দাও--” বলে নিজেই হাত বাড়িয়ে পাঁচ পাউণ্ডের নোটখানি 
নিলেন ব্রে, আর তক্ষুনি বললেন- “মডলিন, বিটাকে পাঠিয়ে এখনি 
একখানা খবরের কাগজ আগে আমায় আনিয়ে দাও। তারপরে এক 
বাক্স আঙুর আর এক বোতল ভাল মদ। হ্যা, যাচ্ছে যখন, এক 
সঙ্গেই সব নিয়ে আন্মুক। তারপর আস্তে আস্তে ভেবে দেখি আর 


কি কি চাই আমার।” 
৯৬ নিকোলাস নিকল্বি 


একোলাস [শক্লবি- 

“মঢলিএ »দ কদে--মস্টাব টার 


রায়ের যা, ্ 
এসব দিই হে 


5৭1 


নিকোলান অবাক হল এই দেখে যে মডলিনের নিজের কি চাই, 
নে কথা একবারও জিজ্ঞাসা করলেন ন! ব্রে। 

হঠাৎ ব্রের খেয়াল হল থে টাক! পৌছাবার জন্তে যে লোকটা 
এসেছিল, মে এখনও যায়নি । ভয়ানক রাগ হয়ে গেল তার। তিনি 
ধমক দিয়ে উঠলেন--“কী হে, দাড়িয়ে আছ যে? ও, রদ চাই 
বুঝি?” 

নিকোলাস আনলে দাড়িয়ে দাড়িয়ে মভলিনের বিষণ্ন মুখখানিই 
দেখছিল, যে মুখ তার ধ্যানের বস্তু হয়ে আছে আজ কয়েক মাস ধরে, 
যে মুখ এমন কাছ থেকে এতক্ষণ ধরে দেখবার সুযোগ কোনদিন 
পাবে বলে সে আশা করতে পারেনি । 

আসলে যেজন্ত সে দাড়িয়ে আছে, তা তো আর ব্রেকে বলা 
যায় না! তাই সে শুধু ব্রের দ্বিতীয় প্রশ্নটারই উত্তর দিল-_-“আজ্ঞে 
না, রসিদ চাই না” 

এ উত্তর শুনে আবার দ্বিগুণ ক্ষেপে গেল ত্রে। বললে--“কেন 
হে? রসিদ চাই না কেন? তোমার কোম্পানি কি আমার মেয়েকে 
খয়রাত করছে নাকি? কাজ নেবে, টাকা দেবে; টাকা দেবে রসিদ 
নেবে ; বাস, শোধবোধ। এই হল ব্যবসার নিয়ন। তোমাদের সঙ্গে 
আমার মেয়ের তো! ব্যবলারই সম্বন্ধ? না, আরও কিছু ?” 

“আজ্ঞে না, আর কিছু নয়।” সায় দেয় নিকোলাস । 

“তবে? রসিদ নেবে না কেন, শুনি? আলবাত নিতে হবে 
তোমায়। দে তো মডলিন, পাঁচ পাউণ্ডের একটা রসিদ লিখে দে। 
এসব ছোট লোক দোকানদারকে আশকারা দিতে নেই। অবস্থ। 
গতিকে বড় ঘরের মেয়েরা যদি এদের সঙ্গে কোন কারবার করতে 
যায়, তক্ষাণ ওরা লাক দিয়ে মাথায় চড়ে ধসে, ভাবে বড় আর 
ছোটতে কোন তফাত নেই। দে রমিদ লিখে দে।” 

বেচারী মডলিন! রমিদ লিখে এনে নিকোলাসের দিকে কাতর 
দৃ্তিতে সে চাইল একবার। সে দৃগ্ির অর্থ__“তুমি কিছু মনে কোরো 
ন। বন্ধু! আমার অবস্থা তো জানো ! বাবা যাই বলুন, আমি তো 

জানি যে এ টাক নিছক খয়রাতই বটে, ব্যবসার সঙ্গে এর কোন 
সম্পর্ক নেই।» 

সে কাতর দৃষ্টি যেন নিকোলাসের বুকের ভিতর জ্বলস্ত লোহার 
শলার মত ঢুকল। সে রসিদখানি হাতে করে নিয়ে শুধু জিজ্ঞাসা 
করল--+“আবার কবে আসব? আপনার হাতে থামার মনিবের যে 
কাজগুলি আছে, তা শেষ হতে কতদিন লাগবে মনে হয় ?” 

“হপ্তা পাঁচ ছয় তো৷ বটেই !” বলে মডলিন। ঘন ঘন চিয়ারিপলদের 
দয়ার উপর অত্যাচার করতে তার মন চায় না। 

কিন্ত অত দেরি পছন্দ হয় না ব্রের। লোকট আসতে যদ্দি দেরি 
করে, টাকা পেতেও তো দেরি হবে তাহলে । তাই চালিয়াতি ষোল 
আনা বজায় রেখে সে বলল--“তুমি মোটে না এলেও আমর! ন। 
খেয়ে মরব না । তবে কাজ হচ্ছে কাজই । ফেলে রাখাটা কিছু নয়। 
তুমি ছু"হপ্তা বাদে আসতে পার |” 

না সাং 


নিকোলাসের চাঁবুকে মুখখানা যখন কেটে ছু" ফাক হয়ে গেল, সার 
মাঁলবেরি হকৃ পড়ল মুশকিলে। ঘা যদি-বা শুকোলো, এমন লাল 
দগদগে একট! চিহ্ন হয়ে রইল যে সে মুখ আর বাঁর করা যায় না কারও 
কাছে। তরোয়াল নিয়ে ডুয়েল লড়তে গিয়ে যদি €রকম ঘা হত, জাক 
করে লোকের সামনে ঘোরা যেত তা নিয়ে ; কিন্তু এ ব্যাপারের গোপন 
কথা কা জানি কেমন করে ফাস হয়ে গিয়েছে । একটা রাস্তার ভিখিরি 
মালবেরির হাতের চাঁবুকই কেড়ে নিয়ে তাই দ্রিয়েই মালবেরিকে পিটিয়ে 
শায়েস্তা করে দিয়েছে, একথা জানতে কারও আর বাকী নেই। 
মালবেরি আর ঘরের বার হতে পারে না, ঘরে বসেও কারও সঙ্গে দেখা 
করে ন।, এমন কি নিজের বন্ধুদের সঙ্গেও না। 

লঙ্ড ভেরিসফ টের অন্তুঃকরণট! ভাল! বন্ধুর এই বিপদে তিনিই এগিয়ে 
এলেন তার সাহায্যে । নিয়ে গেলেন তাঁকে প্যারি শহরে । নেখাঁনে 
আঘাতট। ডুয়েলের আঘাত বলেই প্রকাশ কর! হল। আর নানারকম 
মলম পাউডার ইত্যাদি মাখিয়ে দাগটাকে কতকটা অস্পষ্ট করে 
মানবারই চেষ্টা করা যেতে লাগল । খাঁনিকট1 ফল হলও সে চেষ্টায় । 

তারপরেই জেদ করে মালবেরি ফিরে এল লগ্ডনে। নিকোলাসের 
উপর প্রতিহিংস। নেবার জন্তে প্রাণট1 তার হুহু করে জ্বলছে, ঠাণ্ডা হয়ে 
সে থাকতে পারলো না বিদেশে । 

লগ্নে এসেই মালবেরি খুঁজতে লাগল শক্রকে । খোজ পাওয়াও 
গেল। সে ঠিক করল পরের দিনই ওকে রাস্তায় ধরে এমন মার 
দেওয়া হনে, যাতে ও এক সাথেই কানা খোঁড়া নুলো হয়ে যায়। শুধু 
প্রাণট। রেখে দিতে হবে, যাতে বেঁচে থেকেই ও নরক যাতনায় জ্বলে. 
মরতে পারে। 


নিকোলাম নিকল্বি ৯৯ 


ভেরিসফট কিন্তু এর অনুমোদন করলেন না মোঁটেই। সত্যিকার 
সৎ বংশের ছেলে, কুসঙ্গে পড়ে চরিত্র হারিয়েছেন বটে, কিন্তু মনুষ্য 
একেবারে নষ্ট হয়নি। তিনি বোঝাতে চেষ্টা করলেন যে সে ব্যাপারে 
অন্ঠায়টা ষোল আনা মালবেরিরই ছিল। বোনের ইজ্জত রক্ষা 
করতে হলে নিকোলাসের পক্ষে নীরব থাকা সম্তবই ছিল না। আর 
চাবুক মারা? মালবেরিই আগে চাবুক হাঁকিয়েছিল, তাঁরই চাবুক 
কেড়ে নিয়ে তাই দিয়েই নিকোলাস তাকে মেরেছে । 

অতএব, ভেরিসফটের মতে এ নিয়ে আর গোলমাল করা উচিত 
হবে না। নিকোলামও তেজী মানুষ, তারও বন্ধুবান্ধব আছে, তার 
উপর দেশটা অরাজক নয়; অকারণ নিকোলাসকে ধরে তার চোখ 
কানা করে দিতে গেলে বা হাত-পা ভেঙে ফেললে-_ আইনের খপ্পরে 
পড়ে যেতে হবে। ভেরিনফটের নাম এ রকম কেলেঙ্কারিতে জড়িত 
হয়, তা পছন্দ করেন না ভেরিসফউ | 

চোরা না শোনে ধ্র্মর কাহিনী । ভেরিসফউকে এতদিন বালক 
বলে তাচ্ছিল্য কবে এসেছে মালবেরি, আর আজ তারই কথায় সে 
প্রতিহিংসা নেওয়ার কল্পনা ত্যাগ করবে? হতেই পারে না! 

প্রথমে তর্ক, তারপরে রাগারাগি, তারপরে কি ভাবে কী হয়ে গেল, 
কে জানে-__ভেরিসকট মেরে বসলেন মালবেরিকে | 

সম্তান্ত মাজে এক ভদ্রলোক আর এক ভদ্রলোকের গায়ে হাত 
তুললে তার ফলে ডুয়েল অনিবাধ। বন্ধুরা সেই ডুয়েলেরই ব্যবস্থায় 
ভৎপর হয়ে উঠল । 

রাত্রি যখন ভোর হল, তখন শহর থেকে দূরে টেমস নদীর ধারে 
এক ভাঙ্গা অমির উপর ভেরিসফউ আর মালবেরি মুখোমুখি দাড়ালেন, 
মাঝখানে মাত্র বিশ ফুট তকাত। ছু'জনেরই হাতে গুলিভরা পিস্তল । 

মধ্যস্থ হীঁকল এক, ছুই, তিন। 

ছুটে পিস্তলই একসঙ্গে আগুন বর্ষণ করল। 

তারপর ভেরিসফট হঠাং মাথাটা এক দিকে কাত করলেন, আর 
প্রায় সঙ্গে সঙ্গেই দড়াম করে পড়ে গেলেন মাটিতে। 

বন্ধুরা দৌড়ে গিয়ে গায়ে হাত দিয়ে দেখল প্রাণ আর নেই 
ভেরিসফটের দেহে । পাষণ্ড মালবেরি চেঁচিয়ে বলল--“যেমন কর্ম, 
তেমনি কল।” 

এতকাল যে ভেরিসফউ তাকে রাজার হালে বসিয়ে বসিয়ে 
থাইয়েছেন, তার কোন মূল্যই দিল ন! নরপশুটা। 

আর সে দ্াড়ালও না, তক্ষুণি ছুটল ব্রাইটনে । সেখানে থেকে সমুদ্র 
পেরিয়ে আবার সেই ফরাসী দেশেই পালাতে হবে তাকে। ইংলগ্ডে ডুয়েল 
বেআইনী, এখানে থাকলে ধরা পড়ে কঠোর শীস্তি পেতেই হবে তাকে । 

নিকোলাসের এক শক্র কায়দায় পড়ে দেশীন্তরী হল, কিন্তু আর 
এক শক্র লগ্ডনেই বহাল তবিয়তে বজায় রয়েছে। 

রাল্ফ নিকল্বি চুপ করে বসে নেই। 

দৈবচক্র এমনি যে, এবারে তিনি মডলিনের উপরই তার খাঁড়া উ'চু 
করেছেন। যেন সাক্ষাংভাবে নিকোলাসের সঙ্গে পেরে না উঠে, 
মডলিনের ভিতর দিয়ে তাঁকে আঘাত করতে চাইছেন। 'অথচ 
সত্যিকারের মজা এই যে, মডলিনের সঙ্গে যে নিকোলাসের কোন রকম 
সম্পর্ক আছে, তা রাল্ফ জানেনই না । 

ব্রে জেলে আছে দেনার দরুন। এ দেনা কার কাছে? ছুটো 
লোকের কাছে । একজন রাল্ফ নিজে, আর একজন আর্থার গ্রিভ। 

রাল্‌ফের মত গ্রিডও সু্দখোর মহাজন | চড়া সুদে টাকা দেওয়া 
তারও ব্যবসা । টাকার জোর রাল্ফের চেয়েও তার বেশী, কিন্তু 
রাল্‌ফের মত সভ্যভব্য চেহার। তার নয়, ভদ্রসমাজে গিয়ে কথা কইতে 
হলে সে ভয়ে কেচেো হয়ে যায়। 

একে রীতিমত বুড়ো, তায় শুকিয়ে আমমি। চেহারা তাঁর ভাতি 
বিটকেলে। এতকাল সে বিয়ে করেনি, কিন্তু কিমাশ্চধমতঃপরম্, এই 
ঘাট বছর বমুসে, মরবার আগের মুহূর্তে তার সাঁধ হয়েছে বিয়ে করবার । 

আর, বিয়ের পাত্রী হিসাবে সে পছন্দ করেছে মডলিনকে। 

ত্রে তার দেনদার। দেন! থেকে রেহাই পাওয়ার লোভে কি সে 
মেয়েটাকে তার হাতে সপে দেবে না? 

বল। যায় না। ব্রে বড় বংশের মানুষ ৷ দ্রেমাক তার প্রচুর। জেল 
খাটতে খাটতেও সে গ্রিডকে অহরহ কড়া কথা শোনাচ্ছে। নোজা 
গিয়ে তাঁর কাছে তার মেয়েকে বিয়ে করবার প্রস্তাব করলে হয়ত ত্র 
তাকে ধরে জুতোও মারতে পারে । তাই গ্রিড এসে রাল্ফকে ধরে 
পড়েছে। 

রাল্ফ ভদ্রলোক, কথা কইতে জানেন, তাতে তিনি গ্রিডের মৃত 
অত দুবল নন। বরে ইচ্ছে করলেও তাকে ধরে মারতে পারবে না । 

রাল্ফ গিয়ে বিয়ের প্রস্তাবটা করুন-_-এই গ্রিডের অনুরোধ । শুধু 
প্রস্তাবই নয়, বুঝিয়ে রাজী করতে হবে লোকটাকে । কেউ যদি এ 
অহংকারী ব্ররেকে গ্রিডের হাতে কন্ধাদানে রাজী করাতে পারে, তাহলে 
সে রাল্ফ। 

অনেক আলোচনার পর রাল্ফ রাজী হলেন। তবে কথ! হল যে, 
ব্রে হাজার পাউগু ধারে রাল্‌্ফের কাছে সেটা আদায় হওয়ার কোন 
আশা আর নেই। এখন এই কাজট। করে দিলে গ্রিডকেই ত্রের হয়ে 
সেই হাজার পাউও্ড শোধ করে দিতে হবে। 

তা ছাড়া, এই ঘটকালির দরুন অতিরক্ত পাঁচশে। পাউণ্ড র'ল্ফ 
পাবেন। 

রাজী হতেই হল শ্রিডকে। কারণ রাল্ফ গিয়ে না বললে ব্রে যে 
কখনও এ প্রস্তাবে কান দেবে না, এটা স্থির বিশ্বাস ছিল গ্রিডের। 

কথা যখন পাক! হল, তখন রাল্ফ মুচকি হেসে জিজ্ঞাসা করলেন 
“সত্যি সত্যি ব্যাপারখান] কী, এইবার বল দেখি ! সুন্দরী মেয়ে মডলিন 
ছাড়াও অনেক দেখেছ জীবনে । কোনদিন তো বিয়ের জন্যে ব্যাকুল 
হয়ে ওঠনি। মেফেটার পয়সাকড়ি থাকলেও বা কথা ছিল। সে দিকে 
যখন অষ্টরন্তা, তখন তোমার এ নেশার তো কোন সংগত কৈফিয়ত 
আমি দেখতে পাইনে 1” 

“সেদিকে ঠিক অষ্ট্রস্তা নয় হে, অষ্টরস্তা নয় ।” বলেই উঠে পড়ল 
গ্রিড--“তাহলে এ কথাই রইল । যেদিন মঙলিনের সঙ্গে আমার বিয়ে 
হবে, সেই দিনই দেড় হাজার পাউণ্ড আমি দেব তোমায়। তুমি এর 

একট! দলিল তৈরি করে রাখতে পারো, আমি সই করে দেব কাল 
এসে ।” 

পরের দিন ছুই বন্ধু গিয়ে দেখ! দিলেন ত্রের জেলখানায়। ত্ে 
তাদের এতটুকুও খাতির করল না। কেন করবে? ওদের যা ক্ষমতা 
তা তো ওরা করেছে। জেলে দিয়েছে ব্রেকে। আর তো কিছু 
করবার নেই ওদের । 

কাজেই কথা পাড়তে একটু অসুবিধা হল রাল্ফের। কিন্তু রাল্ফ 
নিকল্বি দমবার পাত্র নন। অনেক দূর দিয়ে ঘুরিয়ে কথাটা পাড়লেন 
_-“তোমার শরীরের ষা অবস্থা দেখছি, দিনকতক দক্ষণ ফ্রান্সে গিয়ে 
গরম আবহাওয়ায় না থাকলে সেরে উঠবার আশা নেই বোধ হয় ।৮ 

ব্রে ভাবল, রাল্ক তাকে বিদ্রুপ করতে এসেছে । রেগে উঠে 
বলল--“পরম বন্ধু রয়েছ তোমরা ছুইজনে, দাও না পাঠিয়ে!” 

মিষ্টি হেসে রাল্ফ বললেন--“সেই মতলবেই তো এসেছি হে! 
দক্ষিণ ফ্রান্সে সমুদ্রের ধারে গিয়ে থাক কিছুদিন! কিছুদিন কেন, 
ইচ্ছে করলে বরাবরই থাকতে পার সেখানে । সেখানকার খরচ 
জোগাবার ভার নেবে এই গ্রিড 1” 

“গ্রিভ 1” বিস্ময়ে চোখ কপালে ওঠে ব্রের। 

“ও বলছে যতদিন বাঁচবে তৃমি, মাসহারা দেবে তোমায়। 
রীতিমত লেখাপড়া করে দেবে মাঁসহারার। তোমার মত লোকের 
আরামে থাকতে যত টাক] লাগে, তত টাকাই দেবে মাসে মাসে ।” 

“কেন? কেন?” ত্রে চেঁচিয়ে ওঠে-“কেন দেবে? এত অহেতুক 
উদারতা ওর আছে, এ তো৷ আমি জানতাম না কোনদিন ।” 

“অহেতুক মোটেই নয়, হেতু অবশ্য আছে। ও চায়__-মাঁনে, ও 
চাঁয় তোমার মেয়েটিকে বিয়ে করতে ।” 

ত্রে লাফিয়ে উঠতে যাচ্ছিল, কিন্তু হঠাৎ বুকটা? ধড়াস ধড়াস করে 
উঠতেই নিজীঁবের মত বসে পড়ল আবার। হৃদরোগ যাদের আছে, 
তাদের উত্তেজিত হয়ে লাফালাফি করা চলে ন!। 

সে দম নিচ্ছে, এদিকে রাল্ফ তার চোখের সামনে ফুটিয়ে তুলতে 

চাইছেন এক উজ্জ্বল ভবিষ্যতের ছবি। ব্রের বয়স এমন কিছু বেশী নয়। 
ভাল জাম্নগায় গিয়ে আরামে থাকলে রোগ তার ছু'দিনে সেরে যাঁবে। 
নতুন মানুষ হয়ে উঠবে সে। এদিকে প্রচুর টাকা যোগাতে থাকবে 
তার জামাই । বহু বৎসর ধরে মহাস্থখে জীবনটাকে উপভোগ করুক 
না ব্রে! এমন সহজ সুন্দর উপায় হাতের ভিতর থাকতে, কী দরকার 
এই পচা জেলখানায় তিলে তিলে কুঁকড়ে মরবার ? 

ত্রে ভিজে এল একটু একটু করে,_-আমতা আমতা করে বলল-_ 
“কিন্তু মেয়েটা? ও রাজী হবে কেন? 

“হবে না কেন?” জোর দিয়ে বলে ওঠেন রাঁল্ফ “বাপের সুখের 
জন্যে যে কোন ব্যবস্থায় রাজী হওয়া কি মেয়ের উচিত নয়? যেমেয়ে 
তা না হয়, সে তো! কুসম্তান। তুমি কি আমাদের বিশ্বাস করতে বল যে 
তোমার মেয়ে একটি কুসন্তান, অন্ত পাঁচ জনের ছেলেমেয়ের মত ?” 

“না, তা নয় ঠিক !”  ব্রেকে স্বীকার করতেই হল। 

“তবে? তাছাড়া আরও একট কথা ভাব। কী এমন স্বার্থত্যাগ 
তাকে করতে বলা হচ্ছে? রূপ তার থাকতে পারে, কিন্ত রৌপ্য না 
থাকলে শুধু রূপের জোরে ভাল বিয়ে হয় না। এই জেলে পচে মরা 
কি ওর নিজের পক্ষেই ভাল নাকি? গ্রিডের অজত্র অর্থ, তাকে বিয়ে 
করলে ও পরম স্থুখে থাকবে, সমাঁজে মিলে মিশে নিত্য নতুন আনন্দের 
অংশ নিতে পারবে । কী এমন মন্দ প্রস্তাবট! করেছি, বল তো ?” 

ব্রে স্বীকার করল যে সে মেয়ের সঙ্গে কথা কইবে। ছুই চারদিন 
পরে ওদের আসতে বলে দিল। 

মডলিন যখন 'একথ। শুনল বাপের মুখ থেকে, সে শুধু তাকিয়ে 
রইল নীরবে। সে দৃষ্টিতে যে নীরব তিরস্কার ছিল, তা ত্রের নত 
পাষণ্ডের মাথাঁও লজ্জায় হুইয়ে দিল প্রথমটায় । 

কিন্তু লজ্জা পেয়ে থেমে গেলে তো৷ চলবে না! কাজ তো হাসিল 
করতেই হবে ত্রেকে! দক্ষিণ ফ্রান্সের রৌড্রোজ্জল সমুদ্রতীব তাকে 
হাতছানি দিচ্ছে! সেখানে গিয়ে হারানো স্বাস্থ্য আবার ফিরে পাবে, 
প্রচুর পয়সা পকেটে নিয়ে আবার হোটেলে ফুতি করে বেড়াবে--এই 

স্থখের স্বপ্নে ব্রে এখন মশগুল। মেয়ের চোখের কাতর দৃষ্টি দেখে 
সংকল্প ভুললে চলবে কেন? 

ঠিক রাল্ফ যে কথাগুলি বলে গিয়েছে, তাই সে আওড়াতে লাগল 
মডলিনের কাছে। গ্রিডের অনেক অর্থ__তাকে বিয়ে করলে সন্তরান্ত 
সমীজে মিলে মিশে নিত্য নতুন আনন্দের আম্বাদ পেতে পারবে 
মডলিন ; এই জেলখানায় পচে পচে তিলে তিলে কুঁকড়ে মরা কি 
বুদ্ধির কাজ হবে? রূপো যাঁর নেই, শুধু রূপের জোরে তার ভাল 
ঘরে বিয়ে হয় না। 

করুণ চোখ ছুটি বাপের চোখের দিকে তুলে মডলিন শুধু বলল-_ 
“অত কথা কেন বলছ তুমি? তোমার সুখের জন্তে কোনও স্বার্থ 
ত্যাগই কোনদিন কাতর হইনি, এখনও হব না।” 

এরপর রাল্ফের। যেদিন এলেন ব্রের কাছে, আনন্দে নাচতে 
নাচতে ফিরলেন তীর । মডলিন বিবাহে রাজী। 

'আর্থার গ্রিভ হাড় কৃুপণ। সারাজীবন একা বাস করেছে। একটি 
মাত্র বুড়ী বি তার__মিসেস্‌ স্লাইডার স্কু। বুড়ীর মনে মনে চিরদিন 
আশা ছিল বার্ধক্যের দিনে চলতে ফিরতে অশক্ত হলে গ্রিড বাধ্য হয়ে 
তাকেই বিষে করবে শেষ পধন্ত ! 

এখন এই বিয়ের খবরট। হঠাৎ পেয়ে সে ক্ষেপে গেল মনে মনে 
ফন্নি ত।টতে লাগল কেমন করে জব্দ করা যায় বুড়ো সুদখোরকে । 
একট ফন্দি ঠিকও করল শেষ পর্যন্ত । 

্ সাঃ সঃ 

এদিকে চার্লস মশীই ব! নেড মশাই কেউই লগ্নে নেই । বিশেষ 
দরকার হয়ে পড়াতে ছু'জনেহ বিদেশে বেরিয়েছেন ব্যবসা তদারকের 
জন্যে! আফিসে আছে ফ্রাঙ্ক আর টিম, আর নিকোলাস তো আছেই । 
মডলিনের কাছে নিয়মিত টাকা পৌছে দিতে ভুল না হয়, একথা 
বিদেশে যাওয়ার সময় চালস তাকে বিশেষ করে বলে গিয়েছেন । 

এবার নিকোলাস যেদিন মডলিনের বাড়িতে গেল, ব্রে তাকে কুকুর 
বেড়ালের মত তাড়। করে উঠল-_“যা দিতে এসেছ দিয়ে যাও । আর, 

তোমার কোম্পানিকে বোলো আমার মেয়ে আর তোমাদের মঙ্গে কোন 
সম্পর্ক রাখতে পারবে না! ছোটলোক দোঁকানদারদের জন্যে পরিশ্রম 
করার জন্টে৷ তার জন্ম হয়নি” 

মডলিন সামনেই ছিল, নিকোলাস স্পষ্ট দেখল তার চোখে জল । 
ভিতরে ভিতরে যে একটা শোচনীয় ব্যাপার কিছু ঘটেছে, তাতে তার 
সন্দেহ রইল না। কিন্তু কী যে ঘটেছে, তা সে কেমন করে জানবে? 
কে বলবে তাকে? ত্রে তাকে বলবেই না, সে কুকুর তাড়া করছে 
তকে । আর মডলিন? বাপের সমুখে কিছু সে যে তাকে বলবে 
এমন ভরসাই নেই । 

নিকোলান বুদ্ধি করে মডলিনের দাঁসীটির শরণ নিল। ত্রের 
সমুখ থেকে বেরিয়ে গিয়ে তাকে ধরল নিরিবিলিতে, বলল--“কী 
হয়েছে, তুমি বলত আমায় 

দাসী জানাল--ণ“ব্রে যে মডলিনের বিয়ে দিচ্ছে গো! একটা 
বুড়ো, কবরে এক পা দিয়ে বসে আছে, কাকলাসের মত চেহারা, 
স্দখোর বদমাশ, তারই সঙ্গে বিয়ে !” 

নিকোলাসের মাথায় আকাশ ভেঙ্গে পড়ল। বলল-__“ওই 
স্থদখোর বুড়োকে মডলিন ভালবাসে না নিশ্চয়ই ?” কোনমতে এই 
টুকৃই মে জিজ্ঞাসা! করল। 

“ভাল-বাল৷ ? তাকে ? কেউ পারে নাকি ?-__-বলল দাঁপী। 

নিকোলাস তখন জিদ করতে লাগল যাওয়ার আগে একবার সে 
মভলিনের সঙ্গে দেখ করবেই । দাঁপী তার মনের অবস্থা দেখে ভিতরে 
চলে গেল, আর বুঝিয়ে স্ুঝিয়ে মডলিনকে ডেকে নিয়ে এল নিকোলাসের 
কাছে! 

নিকোলাস তাকে কাতর্ভাবে অনুরোধ করতে লাগল-_-“বিয়েট। 
অন্তত দুটো হপ্তা পিছিয়ে দিন আপনি । এর মধ্যে মিস্টার চার্লস এসে 
পড়বেন। তীর স্েহের খাতিরে এটুকু কি আপনার করা উচিত নয়? 
তিনি এসে যদি শোনেন যে একট! বুড়ো সুদখোরের সঙ্গে আপনার 
বিবাহ হয়ে গিয়েছে, তার মনের অবস্থা কেমন হবে বলুন দেখি ?” 

মডলিন শুধু কাদে । কীদতে কাদতেই সে বলে-- “মিস্টার চার্লসের 
জন্যে অপেক্ষা না করাই ভাল। বাবার স্থখের জন্যে আমাকে আত্মবলি 
দিতেই হবে। আমার একমাত্র হিতৈষী বন্ধু বাইরে থাকতে থাকতেই সে 
কাজ শেষ হয়ে যায় যদি, তো সেই ভাল । তিনি তে। এটা আটকাতে 
পারবেন না, কাছে থাকলে শুধু শুধু ছ:খ পাবেন মাত্র ।” ্‌ 

মডলিনকে বিচলিত করতে না পেরে নিকো লাল বেরিয়ে গেল সেখান 
থেকে। যাওয়ার সময় জেনে গেল যে পরের রবিবারেই বিবাহন। 

মাত্র ছুটি দিন মাঝখানে | 

রবিবারে গ্রিড এসেছে বর সেজে, সঙ্গে বন্ধু রাল্ফ। ব্রে সেজে 
বসে আছে, মেয়েকে গির্জীয় নিয়ে যাবে বলে । মডলিন আর নামে না। 

সে কাদছে না, শুধু পাথরের মত স্তগ্ধ হয়ে বসে আছে 

ত্রেকে তাড়া করে উপরে পাঠিয়ে দিল রাল্ফ মডলিনকে ডেকে 
আনবার জন্যে । ব্রের শরারটা মোটে ভাল নেই। মডলিনের বিষ 
মুতির দিকে তাকিয়ে তাকিয়ে সে দারুণ অসুস্থ বোধ করছে। বুকটা 
ধড়াসধড়ীন করছে। হৃদ্‌্রোগটা বেড়েছে। মরে যাওয়া বিবেক 
কেমন করে আবার একটু একটু বেঁচে ওঠার লক্ষণ দেখাচ্ছে বুঝি । 

রাল্‌ফের তাগাদায় ব্রে উপরে উঠল বুকট। ছু"হাতে চেপে ধরে। 
রাল্ফ কানে কানে গ্রিডকে বললেন-_-শ্বশুরের মীসহারা তোমায় 
আর বেশী দিন গুণতে হবে না হে। ও আর টিকবে না!” 

“তোমার মুখে ফুল-চন্দন পড়ুক।” বলে শ্রিভ হেসে উঠল । 

তার হামিতে যোগ দিয়ে রাল্ফও হাসছেন, এমন সময় দুটো ঘটন। 
এক সাথে ঘটল। উপরে একট] ভারী জিনিস পড়ে যাবার শব্দ পাওয়া 
গেল, আর ঠিক সেই সময়েই দরজার কাছে দেখা! গেল নিকোলান আর 


কেটকে। 
ওদের ভাইবোনকে এমন আচমকা এখানে দেখে রাল্ফ সবে 


তাদের উপর ধমক শুরু করেছেন, এমন সময়ে দাসী এসে যে খবর দিল, 
তাতে সবাইয়ের চোখ কপালে উঠল । 
ব্রে হঠাৎ পড়ে গিয়েই মারা গিয়েছে । 

আর মলিন গিয়েছে মৃছণ। 

খবর পেয়েই নিকোলাস ছুটে উপরে চলে গেল, আর প্রায় সঙ্গে 
সঙ্গেই মডলিনকে বহন করে নীচে নিয়ে এল। সঙ্গে এল মডলিনের দাসী । 

রাল্ফ গর্জে উঠলেন__“তুমি ওকে কোথায় নিয়ে যাও? এই 
ভদ্রলোক ওকে বিয়ে করবেন ।% 

“না, করবেন না। আমার বোন আর আমি ওকে আমার বাড়ি 
নিয়ে যাচ্ছি, সাধ্য থাকে তে৷ আটকাও ।৮ 

দাসী ঝংকার দিয়ে বলে উঠল-_“এঃ আমার ঠাকরুন ওই মড়ি- 
পোড়াকে বিয়ে করতে রাজী হয়েছিলেন শুধু বাপের খাতিরে! সে 
বাঁপই যখন আর নেই, তখন উনি কক্ষনো আর ওকে বিয়ে করবেন 
না, কখনও না।% 

তার মারমূতি দেখে রাল্ফেরা আর কথা কইতে সাহস পেলেন 
না। নিকোলাস মডলিন, কেট আর দাসীকে নিয়ে গাড়িতে উঠল। 

বিয়ে বদ্ধ করবার একটা শেষ চেষ্টা সে করতে এসেছিল, কেটকে 
নিয়ে। ভগবানের ইচ্ছাতেই সে চেষ্টা আশ্চর্য ভাবে সফল হল। 

গ্রিড হতাশ হয়ে বাড়ি ফিরল রাঁল্ফকে নিয়ে । সেখানে আরও 
ভয়ানক হতাশা তার জন্তে অপেক্ষা করছিল। তার বুড়ী দাসী তাকে 
জব্দ করবার জন্তে তার সমস্ত দলিলপত্র চুরি করে নিয়ে পালিয়েছে । 

শোকের মুখে সে প্রকাশ করে ফেলল যে মডলিনের মাতানহের 
উইলও এ সঙ্গে চুরি গিয়েছে । অগাধ সম্পত্তির মালিক ছিলেন ওই 
মাতামহ। মডলিন অপদার্থ বাপকে ত্যাগ করে মাতামহের কাছে যেতে 
রাজী হয়নি বলে বুদ্ধ রাগ করে প্রথমে তার সমস্ত সম্পন্তি এক হাস- 
পাঁভালে দান করে উইল করেছিলেন। কিন্তু মরার ঠিক আগে তার 
অনুতাপ হয়, আর মডলিনের নামে নতুন উইল করেই মারা যান। 

গ্রড কোন রকমে জানতে পারে সে উইলের কথা, আর বৃদ্ধ মারা 
যাওয়ার সঙ্গে-সঙ্গেই এক চোরের সাহায্যে সে উইল চুরি করে আনে। 
তার মতলব ছিল মডলিনকে বিয়ে করে তার স্বামী হিসাবে নিজে এ 
সমস্ত সম্পত্তিটা দখল করা । 

এখন দাসী ন্নাইডার স্কু সেই উইল চুরি করে পালাল। উইল ফেরত 
দেওয়ার লোভ দেখিয়ে গ্রিভ যে মডলিনকে বশ করার আর একটা চেষ্টা 
করবে, সে পথও রইল না । 

সে হা-হুতাশ করতে থাকল, রাল্ফ বাঁড়ি ফিরে এলেন। 

উইল চুরির কথা শুনে রাল্ফ ভাবতে লেগেছেন। তীর হাতে 
নানাজাতীয় চর আছে। স্লাইডার স্কুকে খুঁজে বার করা! শক্ত হবে না 
তাদের পক্ষে । 

একবার সন্ধান পেলে, তখন ক্ষুইয়ার্নকে নাচিয়ে দেওয়া যাবে-_ 
ল্লাইডার স্কুর সঙ্গে ভাব করে উইলখানা বাগিয়ে আনবার জন্যে । 

উইল যদি হাতে আসে, রাল্ক দেখে নেবেন তারপর । 


ওদিকে নিকোলাসের বাড়িতে গিয়ে মডলিনের হল কঠিন অসুখ । 
দিনের পর দিন যমে মানুষে টানাটানি । কেউ অহোরাত্রি শুশ্রাধা করছে 
তার। আরফ্রাঙ্ক চিয়ারিবল, টিম লিনকিনওয়াটার দৈনিক এসে খোজ 
নিচ্ছেন তার। 

মিস্টার চার্লস, মিস্টার নেডও এসে পড়লেন । 

নিকোলান যেভাবে মডলিনকে উদ্ধার করে এনেছে গ্রিডের হাত 
থেকে, তা শুনে তার অজস্র সুখ্যাতি করতে লাগলেন চাল আর নেড। 

কিন্তু চাঁলস আর নেড় অন্ত; একটা ব্যাপারে জড়িয়ে পডলেন একই 
সঙ্গে । নিউম্যান নগস তাদের কাছে শিয়ে এল একট। লোককে । নাম 
তার ব্রকার। সাত বংসর আমেরিকায় কাটিয়ে সে এই সবে এ দেশে 
ফিরেছে । আমেরিকায় যাওয়ার আগে এ ছিল রাল্‌্ফের কেরানী। 
অতি আশ্চর্ধ সব কাহিনী এ বলছে রাল্ফের সম্বন্ধে । 

আমেরিকা থেকে এসে প্রথমে ও রাল্ফের কাছেই যায়। আশা ছিল 
রাল্ফ ওকে সাহায্য করবেন। তা তিনি করেননি । তাই নিউম্যানের সঙ্গে 
আলাপ করে রাঁলফের পুরানো পাপের কথা তাকেই বলেছে ক্রকার। 

সে পাপ এইরকম-- 

লোকে জানে রাঁল্ফ অবিবাহিত। কিন্তু তা নয়। তিনি বিবাহ 


নিকোলাস নিকল্বি ১০৯ 


করেছিলেন গোপনে । বিবাহের কথা প্রকাশ না করার কারণ ছিল। 
পাত্রীর বা উইল করেছিলেন, বিবাহ যতদিন না হবে) ততদিন মেয়ে 
একট মোট! মাঁসহারা পাবে। বিয়ে করলেই বন্ধ হবে ওই মাঁসহারা । 
ওই টাকার লোভেই রাল্ফ মেয়েটিকে বিয়ে করেন, এবং টাঁক বন্ধ হয়ে 
যাবে, এই আশঙ্কাতেই বিয়ের খবরটা গোপন রাখেন। 

একটি ছেলেও হয় রাল্‌্ফের। তারপর মারা যান রাল্ফের স্ত্রী । 

ছেলেটিকে ছয় সাত বৎসর পর্যন্ত নিজের বাড়ির চিলে-কোঠায় 
লুকিয়ে রেখে তারপর রাল্ফ ক্রকারের হাত দিয়ে তাঁকে পাঠিয়ে দেয় 
স্কুইয়ার্সের স্কুলে। ক্রকার বৎসরে তিন চারবার গিয়ে গিয়ে স্কুইয়ার্সকে 
টাক] দিয়ে আসত, ছেলেটিকেও দেখে আসত । 

তারপর একট অপরাধ করে ক্রকার আমেরিকায় পালাতে বাধ্য 
হয়, আর সঙ্গে সঙ্গে রাল্ফও টাক। বন্ধ করে দেন। 

আমেরিকা থেকে ফিরে এসে ব্তকার স্কুইয়ার্সেব স্কুলে গিয়েছিল, 
কিন্তু ছেলেটি সেখান থেকে পালিয়েছে। 

এর পরে সে রাল্‌্ফের কাছে আসতেই রাল্ফ তাকে তাড়িয়ে দেন, 
এই ভেবে «য ছেলেই যখন নেই, তখন ক্রকাব রাল্ফের নামে কোন 
কুৎসাই তো! করতে পারবে না ! 

ক্রুকার পরে নিকোলাসের কাছে দেখেছে ছেলেটিকে । 

স্মাইক তার নাম। 

নিকোলাসের কাছেই স্মাইককে দেখেছে ক্রকার। কিন্ত নিকোলাসের 
লগুনের বাড়িতে নয়। ডেভনশায়ারের এক কুটীরে। 


মডলিনের অসুখ সারতে না সারতেই কঠিন অসুখে পড়ল স্মাইক। 
তার জীবনের কোন আশাই ভাক্তীরেরা দিতে পারলেন না । চিয়ারিব্ল 
ভাইয়েরাই বললেন পাড়াগায়ে কোথাও গিয়ে থাকলে ওর স্বাস্থ্যের 
উন্নতি হতে পারে। তারাই খরচ দিয়ে তাকে পাঠিয়ে দিলেন। একা 
অবণ্ঠ নয়, নিকোলাসের সঙ্গে । 

নিকোলাস ম্মাইককে নিয়ে ডেভনশায়ারে গেল। তার বাড়ি যে 

গ্রামে ছিল, সেই গ্রামেই । একখান। কুটীর ভাড়া নিয়ে বাস করতে 
লাগল ছজনে। 

নিকোলাসের গ্রাম, নিকোলাসের বাড়ি । সেবাড়ি আজ অন্যের, 
কিন্তু তবু তা স্মাইককে দেখিয়ে নিকোলাস কী যে আনন্দ পায়! তার 
বাবা, ঠাকুরদা বাস করে গিয়েছেন ওই বাড়িতে । সে নিজেও বাস করে 
গিয়েছে সেদিন পর্যন্ত, তার মাও কেটও | 

শুনতে শুনতে স্মাইকও এক আশ্চর্য নাড়ীর টান অনুভব করে 
বাড়িটার সঙ্গে, তার মনে হয় সেও মেন ও বাড়ির পর নয় একেবারে । 

সত্যিই নয়। এ বাঁড়িরই ছেলে রাল্ফ নিকল্বি, তারই ছেলে সে। 

ডেভনশায়ারের এ সুন্দর আবহাওয়াতেও শরীর সারল না স্মাইকের। 
একদিন সে শেষনিশ্বীস ত্যাগ করল নিকোলাসের কোলে মাথ। রেখে। 

গ্রামের গির্জার কবরখানায় তাঁকে শুইয়ে দিয়ে চোখের জল ফেলতে 
ফেলতে নিকোলান ফিরে এল লগ্ডনে। এসে সে এই প্রথম শুনতে 
পেল যে, তার পড়ে পাওয়া স্মাইক সত্যিই তার আপন জন, তার ভাই। 

সে খবর শুনলেন রাল্ফণ্ড। তাকে ডেকে এনে শোনালেন 
চিয়ারিবল ভাইয়েরা । ক্রকার যখন তার সামনে দাড়িয়ে সন কথা 
আগাগোড়। বলে গেল, তখন তিনি আর তা অবিশ্বাস বা অস্বীকার 
করতে পারলেন না। 

ক্রকাঁরের দেওয়া ছেলেটিই ষে স্মাইক, তা! স্কুইয়ার্সও বলল। অবশ্য 
ক্রকার যে রাল্‌ফেরই কেরানী, তা স্কুইয়ার্স ও কোনদিন জানত না। 

এরপর রাল্‌্ফের কি অনুতাপ এল মনে? না ভয়! না লোকলজ্জা! 
আদালতে গিয়ে দাড়ীনো, দশজনের উপহাম আর ঘ্বণার পাত্র হওয়া__ 
এই সব আশঙ্কায় কি মাথা খারাপ হয়ে গেল তার? 

কারণ যাই হোক, একদিন সকালে রাল্ককে দেখা গেল-_বাড়ির 
চিলেকোঠায় গলায় দড়ি দিয়ে ঝুলতে । এই চিলেকোঠাতেই ভিনি 
স্মীইককে লুকিয়ে রেখেছিলেন তার সাত বছর বয়স পর্যন্ত। যে খাটটায় 
সে শুতো, সেটা 'এখনও পড়ে আছে ওই ঘরে। 


নিকোলাস নিকল্বি ১১১ 


মিসেস জাইডার স্কুর কাছ থেকে মডলিনের মাতামহের উইলখান' 
সত্যিই বাগিয়েছিল স্কুইয়ার্স। কিন্তু তা এনে রাল্‌ফের হাতে দেবার 
স্বযোগ সে পায়নি। তার পিছনে গোয়েন্দা ছিল ফ্রাঙ্ক চিয়ারিবল । সে 
তক্ষুণি উইল কেড়ে নেয় স্কুইয়ার্সএর কাছ থেকে । 

এর পরই স্মলির প্রথম স্ত্রীর নামে চিঠি জাল করার অপরাধে সাত 
বছর জেল হয়ে গেল স্কুইয়ার্সের। সঙ্গে সঙ্গে ভেঙে গেল ডাথবয়েজ 
হলের স্কুল। ছেলেগুলোকে নিজের খরচায় বাড়ি পৌছে দিল জন 
ব্রাউডি। 

জন ব্রাউডির সঙ্গে নিকোলাসের বন্ধৃত কোনদিন ক্ষুঞ্জ হয়নি । 

এর পর মডলিন তার মাতামহের উইলের বলে প্রচুর সম্পত্তি 
পেলে। আর পেয়েই সেই সম্পত্তি শুদ্ধ নিজেকে সপে দিল নিকোলাসের 
হাতে । 

এদিকে চিয়ারিবলদের উদ্যোগে ফ্রাঙ্কের সঙ্গে বিয়ে হয়ে গেল কেটের। 

আর আশ্চর্য, কাউকে বিশেষ কিছু জানতে না দিয়ে হঠাৎ সিস্‌ 
লা-ক্রিভিকে বিয়ে করে ফেলল টিম লিনকিনগয়াটার! কিন্তু বিয়ে করেও 
সে কারখানাতেই বসবাস করতে থাকল আগের মত; এবং ব্যবসার 
মুনাফায় একটা বখরা শিতে বাধ্য হয়েও আফিসের টুল সে কিছুতেই 
ছেড়ে দিতে রাজী হল না । 

কালক্রমে চিয়ারিবল ব্রাদার্স চার্লস আর ন্ডে-_ছুই সদানন্দ মহাপ্রাণ 
স্বর্গ গেলেন; আর তাদের কার্বারের নাম হল নিবল্বি এগু চিয়ারিবল 
কোম্পানি । নিকোলাস আর ফ্রাঙ্-_-ওরা সমান সমান অংশীদার । 

নিকোলাস নিজের গ্রামের বাড়িটা কিনে নিল আবার, কেটও একটা 
নতুন বাড়ি তৈরি করল ভাইয়ের বাড়ির কাছে । ওইখানেই একখানা 
ঘর তৈরী হল নিউম্যান নগসের জন্তযেও। সে সেখানে থাকে আর 
নিকোলাস আর কেটের ছেলেমেয়েদের সঙ্গে খেলা করে । ছেলেমেয়েরা 
রোজই ফুল নিয়ে গিয়ে ম্মাইকের কবরে দিয়ে আসে, আর নিজেরা 
বলাবলি করে--“জানো? ইনি ছিলেন আমাদেরই আপন জন, 
আমাদেরই বংশের ছেলে !” 

শেষ 


